
În Munţii Făgăraş - versantul nordic a existat la sfârşitul anilor "40 - 
începutul anilor '50 unul dintre cele mai cunoscute focare de rezistență armată 
anticomunistă. Partizanii de aici au avut un atu extrem de important: geografia. În 
partea de sud a zonei lor se aflau Munţii Făgăraş, un masiv măsurând circa 100 de 
km lungime şi 60 de km lățime, cu multe vârfuri depăşind 2.000 de metri înălțime, 
cu puţine căi de comunicaţie, cu păduri şi păşuni alpine’. Partizanii cunoşteau 
foarte bine terenul, altfel spus s-au simţit „ca acasă” în munţi, având in vedere ca 
acolo copilăriseră?. Din punctul de vedere al componenţei etnice, depresiunea 
Făgăraşului era preponderent românească, dar se înregistrau şi comunități 
importante de germani (saşi), maghiari, evrei şi rromi (ţigani). Din punct de vedere 
politic, în această zonă se înregistraseră înainte de război numeroşi susținători ai 
Mişcării Legionare, de aici recrutându-se chiar unii dintre liderii formaţiunii. 

Deşi în Făgăraş au fost semnalate la începuturile republicii populare mai 
multe grupări înarmate anticomuniste”, un nucleu avea să se detaşeze, şi anume cel 
de sub conducerea lui Ion Gavrilă”. În acest text urmărim tocmai reconstituirea 


! Ton Gavrilá-Ogoranu, Rezistenţa armată anticomunistă din munţii României, in „Analele 
Sighet”, vol. 1, 1995, p. 102; Idem, Brazii se frâng, dar nu se îndoiesc, vol. IV, Făgăraş, Edit. 
Mesagerul de Făgăraş, s.a. [2004], p. 10; mărturia lui Ion Gavrilá-Ogoranu, în O viata de fugar, 
consemnare de L.S., în „Monitorul de Cluj”, nr. 276, 25 noiembrie 2005, p. 8. 

? Jon Gavrilá-Ogoranu, Rezistența armată anticomunistă din munţii Romániei..., p. 102; Idem, 
Brazii se fráng..., vol. IV, p. 10; mărturia lui Ion Gavrilá-Ogoranu, în O viaţă de fugar..., p. 8. 

? Potrivit unor informaţii, în toamna anului 1948 se ascundea în Munţii Făgăraş fostul maior 
Scobai, urmărit de autoritățile comuniste „pentru crime de război”. El ar fi organizat grupurile de 
„partizani români” — ghilimelele apar într-o sinteză a Securităţii (Arhivele Serviciului Român de 
Informaţii, fond D, dos. 2168, f. 454; în continuare: ASRI), însă nu detinem alte informaţii în acest sens. 

^ Acest grup nu a beneficiat înainte de 1989 decât de scurte menţiuni — şi acelea false — în 
revista Ministerului de Interne, „Pentru Patrie”, ori în lucrări oficiale ale Securităţii. După 1989 au 
apărut volume memorialistice, interviuri, documente şi lucrări de popularizare. Din categoria 
lucrărilor de popularizare amintim loan Eşan, Vulturii Carpaților. Rezistenţa armată anticomunistă 
din Munţii Făgăraş, 1948-1958, Făgăraş, Edit. RAR, f.a. [1997]. 

formării, activităţii, anihilării şi posterităţii grupului condus de Ion Gavrilă. Sursele 
noastre constau în documente — inedite sau publicate — provenite preponderent din 
arhivele fostei Securitáti, la care se adaugă importantele memorii ale fostului lider 
al formaţiunii sau ale altor supraviețuitori. 


1. Pregătirea terenului: organizaţiile subversive 


În zona Făgăraşului existau la sfârşitul anilor '40 mai multe formaţiuni 
subversive anticomuniste (cu componență legionară): la Făgăraş, grupul Ion Ilioiu- 
Remus Sofonea; în jurul oraşului Făgăraş, grupul Ioan Mogoş, Nicolae Mazilu şi 
Ioan Victor Pica (care a reînființat Fratiile de Cruce, organizația de tineret a 
Mişcării Legionare, la Liceul „Radu Negru”); in partea răsăriteană a judeţului, 
grupul ,,Vultanul” (sau „Vultanii”), condus de învățătorul Ion Pridon din Părău 
(fost voluntar in armata română în primul război mondial, ofiţer în rezervă), 
studentul Marcel Cornea, învățătorul loan Boamfă şi tânărul loan Buta; organizația 
învățătorului Olimpiu Borzea, în jurul localităţii Viştea de Jos?. 

În organizaţia „Vultanii” a fost implicat si Ion Gavrilă, împreună cu alti tineri 
legionari membri ai Frăţiilor de Cruce (FDC-işti). Securitatea deținea date cá 
această organizaţie fusese constituită în 1948 şi activa „pe linie FDC”. A fost 
scoasă chiar şi o revistă legionară, „Buna Vestire,” s-a adunat armament şi s-au 
ținut şedinţe de „instructaj terorist” (probabil era vorba de instruire militară)”. Alte 


5 Ion Ilioiu, „N-am avut alt gând decât că mi-am iubit fara", in ,,22”, nr. 43, 1-8 noiembrie 
1991, p. 6; Ioan Victor Pica, Rezistenţa anticomunistă din Tara Făgăraşului, în Făgăraş, 700 [1291- 
1991], volum editat cu prilejul a şapte sute de ani de atestare, Bucureşti, Edit. Arta Grafică, 1991, p. 
134-135; Idem, Libertatea are chipul lui Dumnezeu, prefață de Mihai Sin, f.l. [Cluj-Napoca], Edit. 
Arhipelag, 1993, p. 10-75; Ion Gavrilă-Ogoranu, „A avea capul pe umeri”, în ,,22”, nr. 25, 28 iunie-4 
iulie 1991, p. 11; Nicolae Prelipceanu, Mărturiile unui condamnat la moarte, interviu cu Ion Gavrilá- 
Ogoranu, in „Zig-Zag”, nr. 32, 25-31 august 1993, p. 11; Ion Gavrilă-Ogoranu, Brazii se fráng..., vol. 
IV, p. 6; mărturia lui Virgil Rades, în Brazii se fráng, dar nu se îndoiesc. Rezistenţa anticomunistă în 
Munţii Făgăraşului, lon Gavrilă-Ogoranu, Lucia Baki Nicoară (eds.), vol. III, Timişoara, Edit. 
Marineasa, 1999, p. 85; Gheorghe Urdea-Slătinaru, Între speranță şi moarte, în „Memoria”, nr. 
9/1993, p. 79-80; Iuliu Crăcană, Rezistenţa anticomunistă din Munţii Făgăraş între anii 1948-1955. 
Grupul Gavrilă, în Mişcarea armată de rezistenţă anticomunistă din România, 1944-1962, Bucureşti, 
Edit. Kullusys, 2003, p. 11, nota 1 (doc. de la Arhivele Consiliului Naţional pentru Studierea 
Arhivelor Securităţii, fond informativ, dos. nr. 770, vol. 1, f. 25; în continuare: ACNSAS). 

$ ASRI, fond D, dos. 909, f. 685; Bande, bandiți si eroi. Grupurile de rezistență si Securitatea 
(1948-1968). Documente, studiu introductiv de Florian Banu şi Silviu B. Moldovan, Florica Dobre 
(coord.), Florian Banu, Camelia Duică, Silviu B. Moldovan, Elis Neagoe, Liviu Táranu (eds.), 
Bucureşti, Edit. Enciclopedică, 2003 (în continuare: Bande, bandiți şi eroi...), p. 168 (doc. de la 
ACNSAS, fond informativ, dos. nr. 770, vol. 1, f. 408-421). În punctele de bază al organizaţiei 
„Vultanul” se prevedea: „Vultanul trebuie să fie un bun român”; „Vultanul trebuie să fie un bun 
creştin”; „Vultanul trebuie să dea adăpost şi hrană elementelor urmărite, dacă acestea nu au crime la 
activul lor"; „Vultanul trebuie să păstreze secretele şi viata morală”. Marcel Cornea a conceput un 
jurământ, care se depunea cu o mână pe pistol şi cu una pe inimă: „Jur să apăr interesele organizaţiei 
Vultanul şi să păstrez secretele ei” (Iuliu Crăcană, op. cit., p. 11, nota 1, doc. de la ACNSAS, fond 
informativ, dos. nr. 770, vol. 1, f. 25). 

organizaţii subversive constituite de legionarii din zona Făgăraşului erau „Grupul 
52 de eliberare naţională” şi „Grupul 72 Carpaţi” (există indicii că era vorba de una 
şi aceeaşi formaţiune)”. Aceste organizaţii au fost descoperite de autorităţi în anul 
1950, fiind arestate 167 de persoane (vezi infra). 

Securitatea avea să considere că grupul lui Ion Gavrilă s-a format în anul 
1949, în contextul demantelării unor „organizaţii subversive-legionare” în oraşele 
Cluj şi Făgăraş”. Grupul s-a constituit destul de încet’. În 1949 existau în satele din 
zona Făgăraşului numeroase persoane care se ascundeau pentru a nu fi arestate de 
politia politică. Multi erau foarte tineri, elevi de liceu sau studenti. Aceştia se 
întâlneau frecvent, mai putin iarna, şi discutau despre cărţile citite!!. La una dintre 
întâlnirile desfăşurate în mai 1949, Gheorghe Sovaiala a propus celorlalți colegi de 
viata clandestină să plece în munţi, unde era „mai uşor de stat”. Făgărăşenii erau 
încă în aşteptare în 1949. În timpul procesului partizanilor din Banat, în iunie 1949 
— care a beneficiat de o largă publicitate prin presa centrală şi locală —, Andrei Haşu 
a avut o ieşire, spunându-le colegilor săi: „Oamenii mor în Banat şi noi stăm şi 
aşteptăm! Ce aşteptăm? Să vină americani?" 

Partizanii de pe versantul nordic al Munţilor Făgăraş au încercat să stabilească 
legătura cu cei de pe versantul sudic, în mod special cu formațiunea colonelului 
Gheorghe Arsenescu'. Ion Gavrilă a transmis mesaje confuze în acest sens. Dacă la 
începutul anilor '90 susținea cá au existat contacte între grupul său şi cel al 
colonelului Arsenescu'", ulterior a afirmat că încercările de a intra în legătură cu 
partizanii musceleni (expres cu grupul Arnáutoiu) nu au fost încununate de succes”. 


d Bande, bandiți şi eroi..., p. 168, 208 (doc. de la ACNSAS, fond informativ, dos. nr. 770, vol. 1, 
f. 366-383, 408-421). 

8 ASRI, fond D, dos. 909, f. 685; Bande, bandiți şi eroi..., p. 168, 211 (doc. de la ACNSAS, 
fond informativ, dos. nr. 770, vol. 1, f. 366-383, 408-421); Banalitatea răului. O istorie a Securităţii 
în documente. 1949-1989, studiu introductiv de Dennis Deletant, Marius Oprea (ed.), Iasi, Edit. 
Polirom, 2002, p. 279-280 (doc. de la ASRI, fond D, dos. 10104, f. 13-44). 

? Bande, bandiți şi eroi..., p. 206 (doc. de la ACNSAS, fond informativ, dos. nr. 770, vol. 1, f. 
366-383). 

? Dan Radu, Războiul de 8 ani din munţii Făgăraş, interviu cu Ion Gavrilá-Ogoranu, în 
„Opinia studenţească”, nr. 18 (72), 8-15 mai 1991, p. 7. 

! Cartea Albă a Securităţii, vol. II, August 1948-Iulie 1958, s.l. [Bucureşti], Serviciul Român de 
Informaţii, 1994, p. 258 (doc. de la ASRI, fond Y, dos. 64483, vol. 1, f. 142-146). Mulţumim domnului 
Marius Oprea pentru acest volum şi pentru volumul IV, citat in continuare; Ion Ilioiu, op. cit., p. 6. 

? Cartea Albă a Securităţii, vol. II, p. 258 (doc. de la ASRI, fond Y, dos. 64483, vol. 1, 
f. 142-146). 

3 Ion Gavrilă-Ogoranu, A avea capul pe umeri..., p. 11. 

^ Dan Radu, op. cit., interviu cu Ion Gavrilă, p. 7. 

5 Ion Gavrilă-Ogoranu, op. cit., p. 11. 

* Idem, Brazii se fráng, dar nu se îndoiesc. Din rezistența anticomunistă în Munţii Făgăraş, 
vol. I, Timişoara, Edit. Marineasa, 1993, p. 274-277; Nicolae Prelipceanu, op. cit., interviu cu Ion 
Gavrilá-Ogoranu, p. 11; márturia lui Ion Gavrilá-Ogoranu, iulie 2003, Sighetu Marmatiei, in $coala 
Memoriei 2003. Prelegeri si discuţii de la a VI-a ediţie a Şcolii de Vară de la Sighet (7-15 iulie 
2003), Armand Gosu (ed.), Bucuresti, Fundatia Academia Civicá, 2003, p. 107-108. 

2. Componenţa grupului 


În mai 1949, când partizanii ar fi urcat prima dată în munte erau deja 
împreună paisprezece oameni, în anii următori numărul partizanilor propriu-zişi 
oscilând în jurul efectivului de 11'’. Vom prezenta în text doar biografiile liderilor, 
în mod special a lui Ion Gavrilă, despre care detinem informaţii consistente. 
Biografiile celorlalti membri ai grupului din munti le vom trece in note. 

Ion Gavrilă zis Moşu (pentru cá era „foarte sfătos la vorbá"'^) s-a născut pe 
4 ianuarie 1923, în satul Netotu (astăzi Gura Văii), comuna Vaida Recea, județul 
Făgăraş, în familia unor ţărani greco-catolici de condiție mijlocie. A făcut Liceul 
„Radu Negru” din Făgăraş, iar între 1936 si 1940 a activat în Frátiile de Cruce. În 
1940 a fost numit şeful FDC din Făgăraş”. Pentru participare la rebeliunea 
legionară din 1941, Ion Gavrilă a fost condamnat la zece ani muncă silnică şi 
degradare civică”. Eliberat la 19 aprilie 1944, a urmat Scoala Militară de Ofiţeri 
de Rezervă din Câmpulung Muscel. După război a frecventat Facultatea de 
Agronomie din Cluj si Academia Comercială din Braşov”. În martie 1946, 
studentul Boris Bucşan a înfiinţat o unitate legionară la Facultatea de Agronomie 
din Cluj, în care au fost încadraţi ulterior, între alții, şi studenţii Ion Gavrilă şi 
Laurian Haşu. Se pare că lon Gavrilă a urcat destul de repede în ierarhia 
legionară, de vreme ce în ianuarie 1947 el afirma către unul dintre colegii săi că 
era şeful Frátiilor de Cruce din Ardeal”. Oricum, în aprilie 1948 Ion Gavrilă 
conducea un grup legionar la Facultatea de Agronomie din Cluj”. În afară de 
aceasta, în 1948 (şi în 1949) Ion Gavrilă era in mod cert şeful Regionalei FDC 


Dan Radu, op. cit., interviu cu Ion Gavrilá-Ogoranu, p. 7. 

'8 loan Victor Pica, relatare la „Colocviile revistei Vatra”, Târgu Mureş, I, in „Vatra”, nr. 3, 
martie 1993, p. 6. Vezi şi Olimpiu Borzea, Rețeaua de sprijin Viştea, in ,,22”, nr. 43, 1-8 noiembrie 
1991, p. 7. 

19 ASRI, fond D, dos. 2168, f. 36; Cartea Albă a Securităţii, vol. IV, Perioada 1968-1978, s.l. 
[Bucuresti], Serviciul Román de Informatii, 1995, p. 372 (doc. de la ASRI, fond D, dos. 11190, vol. 18, 
f. 33); Marius Oprea (ed.), op. cit., p. 279 (doc. de la ASRI, fond D, dos. 10104, f. 13-44); Bande, 
bandiți şi eroi..., p. 165, 206 (doc. de la ACNSAS, fond informativ, dos. nr. 770, vol. 1, f. 366-383, 408- 
421); Ion Gavrilá-Ogoranu, Brazii se fráng..., p. 22; „Colocviile revistei Vatra”, Târgu Mureş, I, în 
„Vatra”, nr. 3, martie 1993, p. 5; Nicolae Prelipceanu, op. cit., interviu cu Ion Gavrilá-Ogoranu, p. 11; 
Iuliu Crăcană, În munţi cu arma în mână. Dialog cu Ion Gavrilá-Ogoranu, în „Arhivele Securităţii”, vol. 
II, 2004, p. 525; mărturia lui Ion Gavrilá-Ogoranu, în O viață de fugar..., p. 8. 

? Marius Oprea (ed.), op. cit., p. 279 (doc. de la ASRI, fond D, dos. 10104, f. 13-44); Bande, 
bandiți şi eroi..., p. 165 (doc. de la ACNSAS, fond informativ, dos. nr. 770, vol. 1, f. 408-421). 

?! ASRI, fond D, dos. 2168, f. 36; Bande, bandiți şi eroi..., p. 165 (doc. de la ACNSAS, fond 
informativ, dos. nr. 770, vol. 1, f. 408-421); Ion Gavrilá-Ogoranu, Brazii se fráng..., vol. I, p. 9-56; 
Colocviile revistei Vatra, I, în loc. cit., p. 5; Ion Gavrilá-Ogoranu, În munți s-a luptat pentru tard, in 
„România liberă”, nr. 368, 30 martie 1991, p. 2; Nicolae Prelipceanu, op. cit., interviu cu Ion Gavrilá- 
Ogoranu, p. 11; márturia lui Ion Gavrilá-Ogoranu, in O viafá de fugar..., p. 8. 

? ASRI, fond D, dos. 909, f. 92-93. 

? Ibidem, f. 95; Ion Gavrilá-Ogoranu, Brazii se fráng..., vol. I, p. 39-40. 

Ardealul de Nord”. Gavrilă nu a mai apucat să-şi încheie studiile, deoarece la 
14/15 mai 1948 a fost nevoit să intre în clandestinitate, în contextul arestărilor 
extinse operate de autorităţi în rândurile legionarilor”. Documentele poliţiei 
politice sunt contradictorii, în unele mentionándu-se că Gavrilă făcuse doar doi 
ani la Facultatea de Agronomie din Cluj”, în vreme ce în altele era trecut ca 
inginer agronom”. Tot în mai 1948 reuşiseră să scape si Petru Săbăduş, şeful 
grupului legionar de la Facultatea de Medicină din Cluj, şi Laurian Haşu, şeful 


grupului legionar de la Facultatea de Agronomie din Cluj”. Toti cei de mai sus 


erau considerati „capabili de a trece la reorganizarea şi regruparea legionarilor”, 


ceea ce însemna că arestarea lor era o prioritate pentru Siguranţă. De altfel, Ion 
Gavrilă avea numeroase cunoştinţe printre legionari, în mod deosebit în judeţul 
Făgăraş". Justiţia RPR l-a judecat pe Ion Gavrilă in 1948, în contumacie, şi l-a 
condamnat la 15 ani închisoare*!. În anii 1948-1949, Gavrilă s-a încadrat ca 
inginer agronom la GAS Jibert. În această perioadă el şi-a făcut relaţii solide între 
locuitorii germani (saşi), persecutați de autorităţile comuniste, ceea ce avea să-i 
fie de un real folos în perioada rezistenţei armate". 

Andrei Haşu zis Baciu s-a născut în satul Pojorta, judeţul Făgăraş, şi era de 
profesie tehnician industrial, lucrând la Fabrica de Vagoane Arad"; a participat la 
rebeliunea legionară din 1941. A fost unul dintre inițiatorii şi organizatorii grupului 
de rezistență din Munţii Făgăraş-versantul nordic". Despre el nu detinem prea 
multe informații. 


24 ASRI, fond D, dos. 909, f. 19; Ibidem, dos. 145, f. 153, 158; op. cit., Marius Oprea (ed.), p. 279 (doc. 
de la ASRI, fond D, dos. 10104, f. 13-44); Bande, bandiți si eroi..., p. 165, 206 (doc. de la ACNSAS, fond 
informativ, dos. nr. 770, vol. 1, f. 366-383, 408-421). Vezi şi Ion Gavrilá-Ogoranu, op. cit., vol. I, p. 45-50. 

?5 ASRI, fond D, dos. 909, f. 19, 237; Ibidem, dos. 145, f. 153, 158, Nicolae Prelipceanu, op. 
cit., interviu cu Ion Gavrilá-Ogoranu, p. 11; Ion Gavrilá-Ogoranu, op. cit., vol. I, p. 55-56; mărturia 
lui Ion Gavrilá-Ogoranu, în O viata de fugar..., p. 8. 

26 ASRI, fond D, dos. 2168, f. 36; Bande, bandifi si eroi..., p. 206 (doc. de la ACNSAS, fond 
informativ, dos. nr. 770, vol. 1, f. 36-383). 

27 ASRI, fond D, dos. 2168, f. 250; op. cit., Marius Oprea (ed.), p. 279 (doc. de la ASRI, fond 
D, dos. 10104, f. 13-44); Bande, bandiți si eroi..., p. 165 (doc. de la ACNSAS, fond informativ, dos. 
nr. 770, vol. 1, f. 408-421). 

?* ASRI, fond D, dos. 909, f. 19, 237; Ibidem, dos. 145, f. 153, 158. 

? Ibidem, dos. 909, f. 237. 

3 Bande, bandiți şi eroi..., p. 206 (doc. de la ACNSAS, fond informativ, dos. nr. 770, vol. 1, 
f. 366-383). 

31 Colocviile revistei Vatra, |, în loc. cit., p. 5. 

? Bande, bandiți şi eroi..., p. 211-212, 218 (doc. de la ACNSAS, fond informativ, dos. 
nr. 770, vol. 1, f. 328-337, 366-383). 

3 Dan Radu, op. cit., interviu cu Ion Gavrilă-Ogoranu, p. 7; Nicolae Prelipceanu, op. cit., 
interviu cu Ion Gavrilá-Ogoranu, p. 11; ***, Figuri de luptători din Munţii Făgăraş — Versantul 
nordic, in ,, Memoria", nr. 12/1994, p. 106. 

"d Bande, bandiți şi eroi..., p. 207 (doc. de la ACNSAS, fond informativ, dos. nr. 770, vol. 1, f. 
366-383). 

Ceilalţi membri ai grupării au fost: Laurian Hasu zis Laur”, zis Leu, student 
la Facultatea de Agronomie a Universităţii din Cluj”; loan Chiujdea zis Profesorul ^, 
student la Facultatea de Drept a Universităţii din Cluj”; Victor Metea, student la 
Facultatea de Medicină din Bucureşti”; Gheorghe Sováialá, tehnician industrial“!; 
Ion Novac zis Nelu, elev la Liceul „Radu Negru” din Făgăraş“; Gheorghe Hasu zis 





35 Brazii se fráng..., lon Gavrilă-Ogoranu (ed.), vol. IV, p. 358. 

36 Ibidem, vol. II, p. 185; Olimpiu Borzea, op. cit., p. 7. 

37 Laurian Hasu s-a náscut la 22 octombrie 1921, in satul Breaza, comuna Lisa, judetul Fágáras, 
într-o familie de țărani mijlocaşi. S-a înscris în Mişcarea Legionará in 1940. Împreună cu alti tineri 
legionari, în anul 1941 a ridicat o troiță pe Muntele Budiu şi a participat la şedinţe ale Mişcării 
Legionare, motiv pentru care în septembrie 1941 a fost condamnat la 5 ani temniță grea şi degradare 
civică (în alt document se preciza că participase la rebeliune). Pentru a se reabilita, a plecat voluntar pe 
frontul de Răsărit. După război a fost student la Facultatea de Agronomie a Universităţii din Cluj, unde a 
activat în organizația legionară împreună cu Ion Gavrilă (ASRI, fond D, dos. 7805, vol. 1, f. 47, 163; 
op. cit., Marius Oprea (ed.), p. 280, doc. de la ASRI, fond D, dos. 10104, f. 13-44; Bande, bandiți si 
eroi..., p. 166, 206, doc. de la ACNSAS, fond informativ, dos. nr. 770, vol. 1, f. 366-383, 408-421). 

“5 Ton Gavrilá-Ogoranu, op. cit., vol. II, p. 185. 

?? loan Chiujdea s-a născut la 14 martie 1921, în satul Berivoii Mici, comuna Berivoii Mari, 
judeţul Făgăraş, de origine socială ţăran mijlocaş. În 1940 s-a înscris în Mişcarea Legionară, iar în 1941 
a participat împreună cu Laurian Hagu şi alții la ridicarea unei troițe pe Muntele Budiu, motiv pentru 
care a fost condamnat la 5 ani temniță grea şi degradare civică. A fost eliberat in 1946, continuându-şi 
activitatea legionară mai întâi în comuna sa natală, apoi la Facultatea de Drept a Universităţii din Cluj, 
unde era student. Urmărit de Securitate, în 1948 a intrat în clandestinitate. În mai 1950 a devenit membru 
al grupului condus de Ion Gavrilă (ASRI, fond D, dos. 7805, vol. 1, f. 43, 163; op. cit., Marius Oprea 
(ed.), p. 280, doc. de la ASRI, fond D, dos. 10104, f. 13-44; Bande, bandiți şi eroi..., p. 166, 206-207, 
doc. de la ACNSAS, fond informativ, dos. nr. 770, vol. 1, f. 366-383, 408-421). 

? Victor Metea s-a născut la 21 martie 1929, in comuna Ileni, județul Făgăraş, într-o familie 
de țărani înstăriți (viitorii „chiaburi”). După absolvirea Liceului „Radu Negru” din Făgăraş, a devenit 
student la Facultatea de Medicină din Bucureşti. Despre el existau informaţii că activase în organizații 
legionare de tineret din 1946, mai întâi în oraşul Blaj, apoi în Bucureşti. În primăvara anului 1950 a 
fost bănuit că, împreună cu Nicolae Pirău, tot din Ileni, a rupt afişele de la colțul ARLUS (Asociaţia 
Română pentru Legături cu Uniunea Sovietică) din comună. A intrat în grupul lui Ion Gavrilă in 
august 1950, în timp ce se afla în vacanţă in comuna sa natală (ASRI, fond D, dos. 7805, vol. 1, f. 
163; Bande, bandiți şi eroi..., p. 166, 207, doc. de la ACNSAS, fond informativ, dos. nr. 770, vol. 1, 
f. 366-383, 408-421; ***, Figuri de luptători..., in loc. cit, p. 104). 

4 Gheorghe Sováialá s-a náscut la 5 mai 1925, in satul Berivoii Mici, comuna Berivoii Mari, 
judeţul Făgăraş; membru activ al organizaţiei FDC Braşov. Documentele Securităţii îl menţionează 
când ca absolvent al Şcolii Tehnice (sau inferioare) CFR din Braşov, când ca elev la aceeaşi instituție. 
În anul 1949 a fost propus pentru a pleca la studii în URSS. Aflat în comuna sa natală, Gheorghe 
Şovăială a fost convins de loan Chiujdea să nu mai plece în Uniunea Sovietică. Urmărit de Securitate, 
Şovăială a dispărut de la domiciliu în 1949 şi a stat ascuns până în 1950, când a intrat în grupul lui Ion 
Gavrilă (Bande, bandiți si eroi..., p. 166, 207, doc. de la ACNSAS, fond informativ, dos. nr. 770, vol. 1, 
f. 366-383, 408-421). 

? lon Novac s-a náscut la 23 februarie 1930, in satul Berivoii Mici, comuna Berivoii Mari, 
judeţul Făgăraş, de origine socială táran-mijlocas. A intrat in 1947 in ,, Mánunchiul de prieteni”, iar în 
1948 în organizaţia FDC de la Liceul „Radu Negru” din Făgăraş. Urmărit de Securitate, a dispărut de 
la domiciliu in 1948, deşi era încă elev (în clasa a 7-a de liceu). A devenit membru al grupului Ion 
Gavrilă in 1950 (ASRI, fond D, dos. 7805, vol. 1, f. 51, 164; „Bande, bandiți şi eroi ”..., p. 166-167, 
207, doc. de la ACNSAS, fond informativ, dos. nr. 770, vol. 1, f. 366-383, 408-421). 

Rucáreanu?, táran^^; Gelu Novac, elev la Liceul „Radu Negru” din Făgăraş“; Remus 


: x. 46 ote A : i d 
Sofonea zis Brâncoveanu’; Ion Ilioiu, elev la Liceul „Radu Negru” din Făgăraş"; 


s ; x X 48 ow . A pri ix 
Ioan Pop zis Jean, zis Fileru, pădurar ^; Toma Pirău zis Porambu, militar în termen“; 





% op. cit., Ion Gavrilá-Ogoranu (ed.), vol. IV, p. 358. 

^ Gheorghe Haşu s-a născut la 24 octombrie (sau 29 aprilie) 1921, în satul Pojorta, comuna 
Lisa, judeţul Făgăraş. Provenea dintr-o familie de ţărani mijlocaşi şi era el însuşi țăran, căsătorit, 
având doi copii. Era legionar din anul 1940. În timpul unei perchezitii domiciliare, în 1949, i s-a 
găsit o armă, motiv pentru care a dispărut de la domiciliu. A stabilit legătura cu fratele său, Andrei 
Haşu, şi au intrat amândoi în grupul lui Ion Gavrilă (ASRI, fond D, dos. 7805, vol. 1, f. 47, 163; 
Bande, bandiți şi eroi..., p. 167, 207 (doc. de la ACNSAS, fond informativ, dos. nr. 770, vol. 1, 
f. 366-383, 408-421). Probabil pentru a se pune la adăpost de persecuțiile autorităţilor, soţia lui 
Gheorghe Haşu a divorțat în 1952, iar împreună cu cei doi copii a plecat la părinţi, în comuna 
Ludişor, raionul Făgăraş (Bande, bandiți si eroi..., p. 207, doc. de la ACNSAS, fond informativ, 
dos. nr. 770, vol. 1, f. 366-383). 

45 Gelu Novac s-a născut la 15 ianuarie 1931, în oraşul Făgăraş, în familia profesorului Mihai 
Novac, de la Liceul „Radu Negru”, motiv pentru a fost considerat „de origine socială mic-burgheză”. 
S-a încadrat in 1947 în ,, Mánunchiul de prieteni”, iar apoi în organizaţia FDC de la Liceul „Radu 
Negru” din Făgăraş. În 1948, când era în penultima (sau ultima) clasă de liceu, a fost nevoit să intre în 
clandestinitate, întrucât era urmărit de Securitate. În 1950 a devenit membru al grupului Ion Gavrilă 
(Bande, bandiți şi eroi..., p. 167, 207, doc. de la ACNSAS, fond informativ, dos. nr. 770, vol. 1, 
f. 366-383, 408-421; Nicolae Prelipceanu, op. cit., interviu cu Ion Gavrilá-Ogoranu, p. 11; ***, Figuri 
de luptători..., în loc. cit, p. 106). 

“© Remus Sofonea s-a născut la 8 februarie 1929, in comuna Drágus, judetul Fágáras, intr-o 
familie de ţărani mijlocaşi. S-a înscris in 1947 în ,, Mánunchiul de prieteni”, apoi în organizația FDC 
de la Liceul „Radu Negru” din Făgăraş. Si în cazul lui apar mențiuni divergente, fiind arătat când ca 
elev în ultima clasă de liceu, când ca absolvent. În 1948 era urmărit pentru activitatea sa, motiv pentru 
care a dispărut de la domiciliu. A intrat în grupul Ion Gavrilă în 1950 (Bande, bandiți si eroi..., 
p. 167, 207, doc. de la ACNSAS, fond informativ, dos. nr. 770, vol. 1, f. 366-383, 408-421). Vezi şi 
***, Figuri de luptátori..., in loc. cit, p. 106). 

? Ton Ilioiu s-a născut la 24 noiembrie 1929, în satul Sâmbăta de Sus, comuna Drágus, judeţul 
Făgăraş, de origine socială țăran mijlocaş. În 1947 a intrat în „Mănunchiul de prieteni”, iar in 1948 in 
organizaţia FDC de la Liceul „Radu Negru” din Făgăraş. A dispărut de la domiciliu în 1948, deoarece 
era urmărit de Securitate. Apare când ca elev în penultima clasă de liceu, când ca absolvent. Intrarea 
în grupul Ion Gavrilă s-a produs in 1950 (Bande, bandiți şi eroi..., p. 167, 207, doc. de la ACNSAS, 
fond informativ, dos. nr. 770, vol. 1, f. 366-383, 408-421). Vezi şi Ion Ilioiu, op. cit., p. 6; ***, Figuri 
de luptátori..., in loc. cit, p. 104). 

^5 Ioan Pop s-a náscut la 21 ianuarie 1908, in Indiana (sau Ohio), Statele Unite ale Americii, 
de origine socială țăran mijlocaş. La sfârşitul anilor '40 domicilia in comuna Lisa, județul Făgăraş. 
Era căsătorit şi avea doi copii. Fusese membru activ al Partidului Naţional Ţărănesc înainte şi după 
23 august. Drept represalii, autoritățile comuniste l-au înlăturat din funcția de pădurar. Din 
septembrie 1950 a devenit unul din principalii susţinători ai grupului condus de Ion Gavrilă. Însă în 
septembrie 1951, simțindu-se urmărit, a dispărut de la domiciliu şi s-a încadrat în grupul de 
partizani (ASRI, fond D, dos. 7805, vol. 1, f. 52, 164; op. cit., Marius Oprea (ed.), p. 281, nota 
435, sentinţa nr. 1369/1957 a Tribunalului Militar al Regiunii a III-a Cluj; Bande, bandiți si eroi..., 
p. 167, 208, doc. de la ACNSAS, fond informativ, dos. nr. 770, vol. 1, f. 366-383, 408-421; Ion 
Gavrilá-Ogoranu, Brazii se fráng..., vol. II, p. 185; Ibidem, vol. IV, p. 312, doc. de al ACNSAS, 
fond informativ, dos. 770, vol. 23). 

“ Toma Piráu s-a născut in comuna Ileni, judeţul Făgăraş. Era militar în termen, dar a refuzat 
să se mai întoarcă în armata RPR, ajungând în poziția de dezertor (Dan Radu, op. cit., interviu cu Ion 
Gavrilá-Ogoranu, p. 7; ***, Figuri de luptátori..., în loc. cit, p. 104). 

Silviu Socol“. Pe toti aceştia îi vom întâlni de-a lungul studiului nostru, unii un timp 
mai îndelungat, alții mai rar. 

În munţi nu au plecat toti câți ar fi vrut, ci doar cei care nu mai aveau încotro, 
care erau urmăriţi de Securitate pentru a fi arestaţi”. Într-o declaraţie ulterioară, 
Gheorghe Haşu avea să expună motivele pentru care a ales calea rezistenţei armate: 
nu a mai suportat regimul comunist şi „de aceea am plecat în pădure, ştiind că 
acolo sunt oameni adevăraţi care ştiau să lupte pentru adevăr””. Luptătorii din 
munţi nu au fost niciodată multi — contrar a ceea ce se credea în satele de la poale —, 
dar au avut multi susținători”. 

Partizanii din Munţii Făgăraş aveau origine socială modestă. Niciunul dintre 
ei nu provenea dintr-o familie bogată. Tatăl unuia singur din grup avea să fie trecut 
la chiaburi. Cel mai „domn” era Gelu Novac, fiul profesorului Mihai Novac, însă 
ca întotdeauna profesorii nu erau oameni bogați. lon Gavrilă provenea dintr-o 
familie de ţărani mijlocasi, cum am văzut. „Aşadar, n-am avut de apărat averi, nici 
privilegii de clasă”, mărturisea acesta”. 

Au mai existat şi alti luptători anticomunisti în legătură cu grupul din munți 
(însă ei au rămas în sate): Partenie Cosma, plutonier-major activ, din satul 
Ráusor^; Virgil Rades, student la Politehnica din Timişoara”; Nicolae Mazilu si 
Ion Mogoş, elevi la Liceul „Radu Negru” din Făgăraş”. 





50 Silviu Socol s-a născut la 18 august 1929, în comuna Berivoii Mari, judeţul Făgăraş, în 
familia unui preot; a absolvit Liceul „Radu Negru” din Făgăraş (Cartea Albă a Securității, vol. II, 
p. 257, doc. de la ASRI, fond Y, dos. 64483, vol. 1, f. 45); ***, Figuri de luptători..., în loc. cit, 
p. 107; loan Victor Pica, Arestarea, în „Memoria”, nr. 5, 1992, p. 42). 

>! Nicolae Prelipceanu, op. cit., interviu cu Ion Gavrilă-Ogoranu, p. 11. 

“2 Brazii se fráng..., lon Gavrilá-Ogoranu (ed.), vol. IV, p. 288 (doc. de al ACNSAS, fond 
informativ, dos. 770, vol. 55, f. 551). 

53 Nicolae Prelipceanu, op. cit., interviu cu Ion Gavrilá-Ogoranu, p. 11. 

5 Ton Gavrilá-Ogoranu, relatare la Colocviile revistei Vatra, I, in loc. cit. p. 6; Idem, 
Rezistenţa armată anticomunistă din munţii Romániei..., p. 98. 

55 ***, Figuri de luptători... in loc. cit, p. 104. 

56 Virgil Radeş s-a născut la 14 martie 1924, în comuna Berivoii Mari, judeţul Făgăraş, student în anul 
II la Politehnica din Timişoara. A fost membru FDC, implicat într-un proces legionar, fără să fie condamnat 
(Cartea Albă a Securității, vol. II, p. 258-259 (doc. de la ASRI, fond Y, dos. 64483, vol. 1, f. 142-146). 

57 Nicolae Mazilu s-a născut în comuna Leu, judeţul Romanați, iar Ion Mogoş era originar din 
zona Făgăraşului (Ion Paraschiv, Nicolae Mazilu şi Ion Mogoş. Eroi şi martiri ai neamului românesc, în 
Memento", nr. 4(42), octombrie 1995, p. 2). Primul era preocupat de pictură şi poezie (el a compus 
„Imnul partizanilor din munţi”), iar cel din urmă de matematică. Între ei s-a legat o strânsă prietenie. În 
mai-iunie 1948 au fost arestați pentru apartenență la FDC. Au fost anchetați mai întâi la Făgăraş, apoi la 
Braşov, unde au cunoscut faimoasa „conga”, o metodă de tortură pe care au experimentat-o numeroşi 
arestaţi: „ţi se legau strâns mâinile de la încheietura palmei, apoi ti se desfaceau coatele şi ti se bágau 
între ele genunchii. Îţi introduceau printre coate şi genunchi o rangă de fier. Te ridicau apoi doi indivizi 
cu ranga, pe care o puneau cu capetele pe două birouri. Automat cádeai cu capul în jos şi cu tălpile si 
fundul în sus. Dacă nu erau grăbiţi iti scoteau ciorapii şi iti înfundau gura ca să nu tipi. Apoi începeau 
loviturile, de multe ori [făcute de] doi, ca fierul pe nicovală şi fiecare lovitură o simteai în crestetul 
capului. Iar când tălpile se umflau ca pâinea şi începeau să împroaşte sânge, te aruncau pe podea, in fund 
şi începeau «conga». Te cálcau cu călcâiul cizmei pe degete de ti se striveau, iar tu începeai să mişti 
picioarele ca să nu ti se strivească degetele şi în felul acesta puneai sângele în mişcare, ocolind o dată sau 
de mai multe ori biroul sau camera în care te găseai, rămânând astfel şi cu tălpile nenorocite şi cu 

3. Motivația luptei 


Ion Gavrilă avea să insiste după 1989 pe ideea că lupta partizanilor a avut un 
întreit caracter: 1. national; 2. creştin; 3. monarhist”. Pentru partizanii făgărăşeni 
toate acestea constituiau pilonii sistemului lor de valori. 

Patriotismul” a jucat un rol major în gândirea tinerilor din zona Făgăraşului 
care au ales să plece în munţi. În opinia lui Ion Gavrilă, „cei care am luptat în 
munţi, am luptat din dragoste de ţară, socotind tara ca fiind pământul acesta, 
neamul românesc, dar şi limba românească”“. Ion Ilioiu — un alt supraviețuitor al 
rezistenţei făgărăşene —, avea să expună după patru decenii ratiunile gestului său: 
„Am considerat că dacă atunci, în '50, nu m-aş fi dus în munte, as fi fost un fricos. 
N-am avut alt gând decât că mi-am iubit tara şi cá am mers până acolo ca să-mi dau 
viata pentru ea.”! Partizanii din Făgăraş au fost acuzaţi de „crimă contra orânduirii 
sociale. Faptul că ne-am însuşit atribute ale statului român şi ale armatei române şi 
într-adevăr aşa a fost, pentru că socoteam că noi reprezentam adevăratul stat 
român, şi nu cel pus de către trupele şi tancurile sovietice. Socoteam că noi eram 
adevărata armată română, si nu cea care cânta pe străzi «Moscova, patria mea»."? 
Din punctul de vedere al luptătorilor anticomuniști, „steagul ce l-am apărat atunci a 
fost al naţiunii române şi nu al unei grupări partinice”?. Şi totuşi, lucrurile trebuie 
atent şi documentat nuantate. 

La începutul anilor '90, Ion Gavrilă a evitat să facă referire directă la o 
chestiune sensibilă atunci şi astăzi: afilierea legionară a grupului său de partizani. 
Spre exemplu, în memoriile sale şi în primele interviuri sunt doar aluzii (sau 
recunoaşterea faptului că a fost în FDC, alături de alţii, nu însă şi legionar)“. 





degetele strivite” (Ibidem). Mogoş şi Mazilu au fost judecaţi într-un lot cu membri FDC, dar au primit 
pedepse mici şi au fost eliberaţi în 1949 (Ibidem). Mogoş şi Mazilu au împuşcat mortal un plutonier 
major de militie, unul la 23 august 1950 în comuna Ileni, județul Făgăraş (Bande, bandiți si eroi..., 
p. 543, doc. de la Arhivele Ministerului de Interne, fond Direcţia Management Resurse Umane, inv. 
nr. 7389, dos. nr. 34, f. 13-16; în continuare: AMI, fond „DMRU”). 

55 Ton Gavrilá-Ogoranu, relatare la Colocviile revistei Vatra, I, in loc. cit, p. 5; Idem, 
Rezistenţa armată anticomunistă din munţii Romániei..., p. 103. 

?? În întreaga Europă, până după al doilea război mondial, patriotismul putea fi greu separat de 
nationalism (cel puţin în statele-natiuni). În România bazele naţionalismului fuseseră puse în secolul 
XIX, el atingând apogeul în perioada interbelică, când a cunoscut o largă circulaţie, contribuind la 
manifestările de intolerantá şi în cele din urmă degenerând în practicile genocidare din timpul celui 
de-al doilea război mondial. Aceasta este însă o discuţie mult prea largă şi nu vom insista aici. 

© Idem, relatare la Colocviile revistei Vatra, I, în loc. cit, p. 5. 

! Ton Ilioiu, op. cit., p. 6-7. 

°° Mărturia lui Ion Gavrilá-Ogoranu, în O viaţă de fugar..., p. 8. Vezi si Ion Gavrilă-Ogoranu, 
În munți s-a luptat pentru fará..., p. 2; Idem, relatare la Colocviile revistei Vatra, |, în loc. cit., p. 6; 
Idem, Rezistenţa armată anticomunistă din munții Romániei..., p. 103; Nicolae Prelipceanu, op. cit., 
interviu cu Ion Gavrilá-Ogoranu, p. 11. 

$ Ton Gavrilá-Ogoranu, În munţi s-a luptat pentru țară... p. 2. Vezi si Idem, relatare la 
Colocviile revistei Vatra, I, in loc. cit., p. 6. 

9 Idem, În munți s-a luptat pentru fará..., p. 2. 

Ulterior avea să recunoască expres că, în majoritate, membrii grupului fuseseră 
legionari“. Gavrilă preciza că ei fuseseră (aproape) cu toţii membri ai ,,Fratiilor de 
Cruce” la Liceul „Radu Negru” din Făgăraş, unde avuseseră „anumiţi profesori” 
(probabil legionari). Legăturile strânse dintre ei au reprezentat un mijloc de apărare 
la sfârşitul anilor '40 - începutul anilor '50, într-un context defavorabil. Însă după 
prăbuşirea regimului comunist, Gavrilă era conştient că orientarea legionară 
reprezenta o piedică pentru receptarea fără probleme a istoriei grupului pe care l-a 
condus: „Mulţi poate că strâmbă din nas când aud de lucrul acesta — organizația 
«Frăția de Cruce» — şi, má rog, fascişti sau ştiu eu cum ne vor numi. E treaba 
dumnealor. Însă un lucru o să le spun. Munţii, toti munţii României au fost exact în 
acelaşi loc unde-s şi astăzi. lar la vremea respectivă, munții s-au oferit în mod egal 
pentru toti tinerii. Dar dacă numai unii au avut curajul să pună mâna pe arme, să 
plece în munți şi să-şi pună viata zálog în această luptă, istoria va fi obligată să tina 
seama nu de cei care ar fi fost mai buni să fie acolo, ci de cei care au fost efectiv, 
buni sau răi, aşa cum s-a nimerit să fie.” 

Partizanii făgărăşeni erau creştini practicanți, unii de confesiune greco- 
catolică”, alţii de confesiune ortodoxă. Acest lucru se explică în parte prin originea 
lor rurală, dar şi prin educaţia legionară pe care o primiseră şi care continua să le 
asigure coeziunea. „Tot timpul am avut în conştiinţă cá noi apărăm nu numai 
neamul, sufletul lui, dar şi pe Christos; apărăm biserica, idealurile noastre creştine; 
negândindu-ne şi nefăcând nicio deosebire că unii sunt greco-catolici, iar alții 
ortodocşi.” Cât au fost în munți, partizanii obişnuiau să se roage. În una dintre 
rugăciunile lor îl implorau pe Dumnezeu „să cârmuiască la un liman liniştit corabia 
vieţii noastre”, cum metaforic se exprima unul dintre supraviețuitori“? 

În afara credinţei, onoarea era o chestiune foarte importantă pentru tinerii din 
grupul de rezistență aflat sub conducerea lui Ion Gavrilă”. „Noi ne-am fundamentat 
acțiunea atât pe onoarea militară cât şi pe morala creştină, socotindu-ne, în acelaşi 


6 Mărturia lui Ion Gavrilă-Ogoranu, in Eugenia Mihalcea, Jon Gavrilă-Ogoranu, cosmarul 
Securităţii, în „Jurnalul Naţional”, nr. 3341, 10 mai 2004, p. 11. Chiar documentele (testamentele) pe 
care Gavrilă le-a redactat în perioada în care s-a aflat în munţi contin in mod explicit aderenţa sa şi a 
celor mai multi din grupul său la Mişcarea Legionará, fie şi în forma Frátiilor de Cruce (Brazii se 
fráng..., lon Gavrilá-Ogoranu (ed.), vol. IV, p. 112-113, doc. de la ACNSAS, fond informativ, dos. 
nr. 770, vol. 113, f. 212-214). Securitatea nota la începutul anilor '50 cá grupul Gavrilă era unul din 
cele mai importante din tara, in principal pentru cá regiunea Făgăraşului „a fost un centru legionar” 
(op. cit., Marius Oprea (ed.), p. 277 (doc. de la ASRI, fond D, dos. 10104, f. 13-44). 

$6 lon Gavrilá-Ogoranu, relatare la Colocviile revistei ,, Vatra", I, în loc. cit., p. 6. Vezi şi 
Idem, În munţi s-a luptat pentru țară..., p. 2; Idem, Rezistența armată anticomunistă din munții 
României..., p. 103; mărturia lui Ion Gavrilá-Ogoranu, in Eugenia Mihalcea, op. cit., p. 11. 

87 Spre exemplu, Ion Gavrilă era şi a rămas greco-catolic. 

$8 Ion Gavrilá-Ogoranu, relatare la Colocviile revistei Vatra, I, in loc. cit, p. 6; Idem, 
Rezistenţa armată anticomunistă din munţii Romániei..., p. 103; Idem, Brazii se fráng..., vol. IV, p. 9-10; 
Nicolae Prelipceanu, op. cit., interviu cu Ion Gavrilá-Ogoranu, p. 11. 

% Ton Gavrilá-Ogoranu, relatare la Colocviile revistei Vatra, I, in loc. cit., p. 5. 

7 Ibidem. 

timp, ostaşi ai ţării şi ostaşi ai crucii.”’! Luptătorii anticomunisti făgărăşeni căutau 
să respecte câteva principii în acţiunile lor: nu au deschis niciodată primii focul 
asupra soldaţilor din trupele de Securitate (de multe ori nici aceştia nu erau prea 
dornici de luptă); nu au fost violenti în raporturile cu populația civilă (ciobani, 
lucrători forestieri, turişti etc.), când făceau rechizitii, lăsau bonuri justificative 
pentru a fi arătate Securităţii ^. Retinerile partizanilor în a se lansa în acţiuni contra 
trupelor de Securitate aveau o cauză simplă. În opinia lor, tinerii militari în termen 
nu erau vinovaţi de ceea ce se întâmpla în tara. Adeváratii vinovaţi erau liderii 
Partidului Muncitoresc Román si ai Securităţii aflaţi în oraşe”. Totuşi, când nu 
aveau încotro, partizanii îşi apărau viaţa cu încrâncenare. Astfel de ciocniri au fost 
puţine in 1949, dar numeroase în anii 1950-1954". Partizanii aveau un mare 
avantaj în comparație cu cei din închisori şi chiar cu cei care formal sau real erau 
supuşi regimului comunist: „Ne simţeam liberi. Aveam măcar posibilitatea să 
primim un glonte în piept, nu în ceafă. Pe noi nu ne-a putut înjura nimeni, in fata 
cel putin. Noi aveam libertatea de-a acţiona si de a fi stăpâni pe capul nostru.” 

România fusese monarhie constituţională până la sfârşitul anului 1947, iar 
pentru partizanii anticomuniştii era cât se poate de firească orientarea 
promonarhică. Nici nu concepeau că s-ar fi putut altfel în acel context "^. 

Ion Gavrilă şi-a impánat memoriile cu tot felul de consideraţii asupra părților 
mai puțin frecventate ale istoriei româneşti, în special asupra actelor de trădare, 
asupra slabei dezvoltări a spiritului „civic” (deşi nu foloseşte termenul), asupra 
anemicii solidarităţii româneşti ş.a.m.d. Parcă pentru a preveni o posibilă acuzație 
de naivitate la adresa luptătorilor anticomuniști, cel putin a celor din grupul sáu, 
bătrânul partizan a ţinut să scrie pe paginile memoriilor sale: „Când am luat calea 
munţilor, ştiam destule despre partea cea ascunsă a istoriei. Nu ne-am făcut 
niciodată iluzii. Nu ne-am bazat că ni se vor alătura şi vom fi intelesi de toată 
suflarea din Tara Făgăraşului. Când am spus cá in 1949-1950 s-ar fi ridicat satele la 
munte sau că eram primiţi şi ajutaţi de oamenii din partea locului, nu m-am referit 
niciodată la cine ştie ce mulţime de oameni. [...] Or fi fost o sută, două, o mie? Dar 
restul locuitorilor? Unii n-au venit de frică. Si ei trebuiesc intelesi. Pe alţii nu-i 
interesează decât propriul lor interes. Orice pas fac în viata, îl fac numai din calcul. 
Regimurile se schimbă, profitorii rămân. Pleac-ai noştri, vin ai noştri. N-au 
niciodată principii şi mustrări de conştiinţă. Nu se pot schimba regimurile şi 
ideologiile, pe cât îs în stare ei să se schimbe de repede. Unii se leagă strâns de 


7! Ibidem. p. 6. 

? Idem, În munţi s-a luptat pentru țară... p. 2; Nicolae Prelipceanu, op. cit., interviu cu Ion 
Gavrilá-Ogoranu, p. 11. 

? Ton Gavrilá-Ogoranu, A avea capul pe umeri..., p. 11; Nicolae Prelipceanu, op. cit., interviu 
cu Ion Gavrilá-Ogoranu, p. 11. 

74 Nicolae Prelipceanu, op. cit., interviu cu Ion Gavrilá-Ogoranu, p. 11. 

® Ton Gavrilá-Ogoranu, relatare la Colocviile revistei Vatra, I, in loc. cit., p. 12. 

76 Tbhidem, p. 6; Idem, Rezistenţa armată anticomunistă din munţii Romániei..., p. 104; Idem, 
Brazii se fráng..., vol. IV, p. 10. 

regim, devenind una cu el şi trec de la avere şi la satisfacerea tuturor dorintelor şi 
poftelor la delirul puterii si al trufiei. Încep a crede că fac parte din altă lume decât 
a noastră. Rămâne apoi marea masă a trudnicilor, a căror viaţă se reduce la muncă 
şi la hrană, într-un ciclu etern şi ale căror conştiinţe nu se ridică mai sus de blidul 
de mâncare de dinaintea nasului. Sunt atât de apăsaţi şi dresați în apăsarea spre 
pământ, că nu pot, nu gândesc şi nu vor să privească mai departe. Li-s ochii 
atrofiati ca ai sobolilor de sub pământ. Urásc pe oricine vrea să-i scoată din 
existenţa lor de sclavi. Cu ei face orice stăpânire ce vrea. În primul rând să 
gândească în locul lor. [...] Dacă li s-ar cere să stea să taie lemne pe ei şi asta ar 
suporta-o, având drept scuză că «dacă a venit lejea asta!»... Aceştia erau ceea ce 
regimul comunist dorea şi, în bună parte, a şi reuşit să facă din întregul popor 
român”. 

Credeau partizanii în şansa luptei lor, în faptul că vor reuşi să înlăture un 
regim care se baza pe teroare, pe forță, pe reprimarea fără milă a oricărei forme de 
opoziţie? Ion Gavrilă avea să susțină după 1989 că partizanii făgărăşeni nu s-au 
bazat niciodată pe venirea americanilor. Ei credeau cá mai degrabă ruşii îi vor ataca 
pe americani". E posibil ca aceasta să fie o judecată post factum, însă este în afara 
oricărui dubiu că luciditatea nu le-a lipsit luptătorilor anticomunişti din Munţii 
Făgăraş. Desi nici măcar nu aveau speranţa cá vor învinge, partizanii erau mánati 
de gândul că trebuie să li se opună cineva comuniştilor în drumul lor spre puterea 
absolută, că era ruşinos ca nimeni să nu spună „Nu!”?. 


4. Viaţa în munți, adăposturile, echipamentul, armamentul, abilităţile 
militare şi tactica partizanilor 


Deşi erau crescuţi în zona montană, făgărăşenii au învăţat treptat cum să se 
descurce într-un mediu totuşi ostil“. Cum era viaţa partizanilor/fugarilor? Ion 
Gavrilă declara în această privință: „E grea, dar în momentul când ai pus mâna pe o 
armă şi când ai lângă tine încă unul, încă unul şi încă unul, nu mai e grea. Cel puţin 
iti poti apăra libertatea şi viata şi onoarea, altfel decât atunci când te simţi legat 
într-o închisoare în care nu ştii când vei ieşi si te chinuieşti [...] să mori mai 
repede."*! 

La inceputul refugiului in munti, partizanii au incercat sá-si construiascá o 
tabără, pentru a fi toti împreună. Şi-au dat seama însă cá era cel mai bine să fie 


7 Idem, Brazii se fráng..., vol. I, p. 267-268. 

75 Ton Gavrilă-Ogoranu, A avea capul pe umeri..., p. 11; Idem, Rezistența armată anticomunistă 
din munții Romániei..., p. 98; Nicolae Prelipceanu, op. cit., interviu cu Ion Gavrilă, p. 11; mărturia lui 
Ion Gavrilá-Ogoranu, iulie 2003, Sighetu Marmaţiei, în „Şcoala Memoriei 2003”..., p. 79-80. 

? Ton Gavrilă-Ogoranu, Rezistenţa armată anticomunistă din munţii României..., p. 98-99. 
Vezi si Idem, relatare la Colocviile revistei Vatra, I, în loc. cit, p. 5; mărturia lui Ion Gavrilă- 
Ogoranu, în O viata de fugar..., p. 8. 

5 Nicolae Prelipceanu, op. cit., interviu cu Ion Gavrilá-Ogoranu, p. 11. 

51 Mărturia lui Ion Gavrilá-Ogoranu, în O viață de fugar..., p. 8. 

dispersati, fără să depindă de prea multe lucruri. În acel fel îi obligau pe securiști 
să-i caute peste tot şi nicăieri”. 

Paradoxal (şi doar teoretic), cea mai bună perioadă pentru partizani era iarna. 
Aveau nevoie de un minimum de alimente adunate din timp, obiecte de uz casnic şi 
unelte pentru a-şi construi un bordei acceptabil, într-un loc neştiut de Securitate. 
larna devenea astfel un fel de „concediu” pentru luptătorii anticomuniști? 
Partizanii au învăţat că nu era bine să se adăpostească în peşteri şi, mai ales să nu 
facă depozite acolo, deoarece exista riscul ca bunurile lor să fie devastate de urşi, 
adevărații stăpâni ai grotelor". 

Unii dintre cei care au intrat în rezistența armată anticomunistă din zona 
Făgăraşului fuseseră pe fronturile celui de-al doilea război mondial, unde 
obtinuserá decoraţii, urmaseră şcoli militare de ofiţeri în rezervă”. Înainte de 
plecarea în munţi, ei s-au interesat de tactica războiului de gherilă. De la căpitanul 
Sabin Mare" au primit sfaturi şi cărți privind acest tip de luptă. Cărţile (Războiul 
de iarnă, Partizanii vagabonzi, Distrugerea de partizani) erau traduse din germană 
şi s-au dovedit de un real folos pentru făgărăşenii care păşiseră pe un drum 
periculos*”. În perioada in care s-au aflat în munți, partizanii din grupul Gavrilă au 
fost într-o continuă mişcare şi într-un permanent conflict cu Securitatea“. 

„Micul război” implică existența unui echipament adecvat, mai ales când 
zonele de acţiune sunt montane, cu climă rece şi umedă. Acest lucru l-au înţeles 
foarte bine partizanii din Făgăraş după o perioadă de stat în munţi. „Uniforma” 
partizanilor avea să arate în cele din urmă astfel: „o pereche de bocanci uşori, care 
să nu alunece şi să nu facă urme, ca haine de corp: o cămaşă mai groasă, o haină 
din postav bine bătut, de culoare gri sau seină, pentru a nu fi pătrunsă de ploi şi 
pentru a se usca repede, cu puţine buzunare, cu guler mic sau deloc, fără 
căptuşeală, ca să nu ţină umezeală şi să nu se agate de crengi; de asemenea, 
pantaloni pană din acelaşi material de postav, comozi la mers şi tari la rupere. Pe 
timpul verii erau buni cei confectionati din ceea ce pe vremuri se numea prin 
târguri «piele de drac»: o țesătură deasă şi tare despre care se spunea că n-are 
moarte. Pe picior, deasupra bocancilor, o pereche de jambiere de piele iti protejau 
gambele de lovituri, de apă, de şerpi şi de frig. O pereche de indispensabili. În 
ranitá, un schimb de lenjerie de corp şi, poate, şi o flanelá. Cea mai importantă 
piesă era cojocul de oaie, confecționat din piei de mioară cu lână de toamnă, tăbăcit 
fără sare, pentru ca la umezeală să nu absoarbă apa, destul de largă pentru a te 


82 Ton Gavrilá-Ogoranu, A avea capul pe umeri..., p. 11; Nicolae Prelipceanu, op. cit., interviu 
cu Ion Gavrilá-Ogoranu, p. 11. 

5 Nicolae Prelipceanu, op. cit., interviu cu Ion Gavrilá-Ogoranu, p. 11. 

5 Ton Gavrilá-Ogoranu, A avea capul pe umeri..., p. 11. 

5 Ibidem, În munţi s-a luptat pentru fará..., p. 2; Nicolae Prelipceanu, op. cit., interviu cu Ion 
Gavrilá-Ogoranu, p. 11. 

5 Pentru biografia lui Sabin Mare vezi în această lucrare capitolul privind exilatii români 
parasutati de occidentali în România la începutul anilor '50. 

5 Ton Gavrilá-Ogoranu, Brazii se fráng..., vol. I, p. 129-130. 

88 Mărturia lui Ion Gavrilá-Ogoranu, în O viață de fugar..., p. 8. 

cuprinde şi destul de lung pentru a-ţi acoperi genunchii. Pe cap, o căciulă rusească 
din blană de oaie, cu pielea moale, pentru a nu sta ca o scândură pe cap. Ca ranitá: 
ranita militară românească [in alte descrieri apare „rucsacul german", nota D.D.], 
având curele din piele, prinse la colţuri, impermeabilă, pentru ca la nevoie să poti 
duce apă în ea şi să n-ai probleme când treci râurile. O foaie de cort destul de mare, 
să te acopere tot, de ploaie şi zăpadă. Toate trebuiau să intre în ranitá, lăsând loc 
pentru o gamelă din aluminiu, eventual pentru ceva de mâncare, câteva unelte (ace, 
ata, sulă, cuie) pentru bocanci şi sfori pentru toate trebuintele. Apoi, cuțit cu teacă 
şi, prin buzunare, chibrituri sau amnar, cremene şi iască pentru foc, bine învelite, 
pentru a nu se uda. Nu trebuia să lipsească o bucată de săpun fără miros, ca să nu 
fii uşor urmărit de câini.” Echipamentul descris mai sus le dădea partizanilor o 
mare autonomie şi le asigura supraviețuirea în condiţii climatice extreme". 

Partizanii şi-au făcut în munţi mici puncte de aprovizionare, în bordeie 
camuflate sau în peşteri (deşi aici exista pericolul apariției urşilor), unde au depus 
arme, muniții şi alimente. Aceste depozite erau risipite pe o suprafață foarte mare 
pe versantul nordic al Munţilor Făgăraş”. Mâncarea lor obişnuită când se aflau în 
munţi era constituită din mămăligă şi brânză de burduf, făcută din laptele oilor care 
vara împânzeau păşunile alpine”. 

Armamentul partizanilor a fost procurat de la diverse persoane. În urma celui 
de-al doilea război mondial în mâinile populaţiei din zonă ajunseseră numeroase 
arme”. Între cei care le-au furnizat arme partizanilor au fost căpitanii Sabin Mare 
şi Traian Monea, din garnizoana Făgăraş”. Armamentul „standard” al partizanilor 
era compus din pistoale automate (Deimler Puch-germane, PPS-sovietice), arme cu 
lunetă, puşti (ZB, Mauser etc.), pistoale „de buzunar” şi grenade diferite”. 

Partizanii încercau să fie o speranță pentru populaţia din zonă. Însă nu s-au 
implicat în acţiuni punitive contra reprezentanţilor administraţiei locale". Scopul lor 
era foarte simplu: a avea influență asupra oamenilor din zonă, altfel spus a beneficia 
de o bază de sprijin, şi a se împotrivi comunismului”. Evitarea confruntărilor 
decisive şi purtarea unor lupte de gherilă de lungă durată făceau parte din concepția 


5 Ton Gavrilă-Ogoranu, Brazii se fráng..., vol. I, p. 100-101. Vezi şi mărturia lui Ion Gavrilă- 
Ogoranu, in Dan Curean, Credinţa în Dumnezeu dădea altă valență condiției de detinut..., în „Nu”, 
nr. 85, 13-19 august 1992, p. 14; Nicolae Prelipceanu, op. cit., interviu cu Ion Gavrilá-Ogoranu, p. 11. 

? Dan Radu, op. cit., interviu cu Ion Gavrilá-Ogoranu, p. 7. 

?! Ton Gavrilá-Ogoranu, op. cit., vol. I, p. 102. 

” Dan Radu, op. cit., interviu cu Ion Gavrilă-Ogoranu, p. 7; Constantin Comşa, Condamnat la 
moarte pentru favorizare, în ,,22”, nr. 25, 28 iunie-4 iulie 1991, p. 9. 

? Ton Gavrilá-Ogoranu, op. cit., vol. I, p. 129-130; Dan Radu, op. cit., interviu cu Ion Gavrilá- 
Ogoranu, p. 7. 

4 ASRI, fond D, dos. 2168, f. 131, 173, 228; Bande, bandiți si eroi..., p. 166-167 (doc. de la 
ACNSAS, fond informativ, dos. nr. 770, vol. 1, f. 408-421); op. cit., Ion Gavrilá-Ogoranu (ed.), vol. 
IV, p. 198 (doc. de la ACNSAS, fond penal, dos. 16, vol. 5, f. 200-201). 

?5 Nicolae Prelipceanu, op. cit., interviu cu Ion Gavrilá-Ogoranu, p. 11; Ion Gavrilá-Ogoranu, 
Rezistenţa armată anticomunistă din munţii Romániei..., p. 99. 

°° Mărturia lui Ion Gavrilă-Ogoranu, în O viață de fugar..., p. 8. 

tactică a acestui grup”. Ciocnirile cu trupele de Securitate erau acceptate doar atunci 
când nu exista alternativă, partizanii retrăgându-se după primele schimburi de 
focuri”. Luptătorii anticomunişti au încercat să-şi extindă acţiunea din Munţii 
Făgăraş în zonele învecinate, Munţii Perşani, în regiunea deluroasă din dreapta 
Oltului, până spre Sighişoara şi Mediaş”. De asemenea, pentru a dispersa forțele 
aflate în urmărirea lor, partizanii au ales divizarea temporară în grupuri mai mici. 
După perioadele de separare, luptătorii aveau stabilite anumite locuri în care se 
adunau. Ei se aşteptau două-trei nopți, iar pentru a se recunoaşte utilizau diferite 
semnale (spre exemplu, fredonau melodii populare precum Pe umeri pletele-i curg 


râu sau Gheorghiţă, muri-ti-ar calul, dar şi Imnul lui Mazilu)”. 


5. Grupul în 1950: debutul unei lungi confruntări 


În primăvara anului 1950, anticomunistii făgărăşeni au difuzat un manifest 


intitulat Români, în care aceştia erau încurajați să se pregătească pentru „ziua 


eliberării”/,„ziua cea mare”, când tirania comunistă avea să se sfarseasca’”’. 


Cei care scăpaseră de arestările operate de Securitate s-au regrupat în mai 
1950 în Munţii Făgăraş, constituind o formaţiune de gherilă sub conducerea lui Ion 
Gavrilă!” (acesta avea să declare după 1989 că primul lider al grupului a fost 
Andrei Haşu!'%). Formatiunea avea să se intituleze „Grupul carpatin fágárágan" 
sau „Grupul 73 Carpatin de eliberare naţională”. În munți au urcat nouă oameni 
la 1 mai 1950: Ion Gavrilă, Andrei Haşu, Ioan Chiujdea, loan Novac, Gelu Novac, 
Gheorghe Haşu, Gheorghe Sováialá, Remus Sofonea şi Silviu Socol. La 15 mai 
1950 li s-a alăturat Laurian Haşu, iar la 1 iunie 1950 şi Toma Pirău zis Porâmbu, 
ridicând numărul membrilor la 11'%. Potrivit altor surse, grupul Ion Gavrilă era 
compus din nouă partizani aflați în munţi, plus patruzeci de persoane organizate în 


comunele de la poalele Munţilor Făgăraş. Aceşti partizani au împuşcat, în 1950, 


doi securiști de la Regionala Braşov şi doi „turişti”!%. 


” Ton Gavrilă-Ogoranu, Rezistența armată anticomunistă din munții României, în „România 
liberă”, nr. 1164, 27 ianuarie 1994, p. 2. 

% Ton Ilioiu, op. cit., p. 6. 

? Nicolae Prelipceanu, op. cit., interviu cu Ion Gavrilá-Ogoranu, p. 11. 

1% Brazii se fráng..., Ion Gavrilá-Ogoranu (ed.), vol. IV, p. 200-201 (doc. de la ACNSAS, fond 
informativ, dos. 770, vol. 66, f. 90). 

19! Tbidem, p. 30-31 (doc. de la ACNSAS, fond informativ, dos. 770, vol. 1, f. 455). Manifestul 
fusese conceput în iarna anului 1949 de către Andrei Hasu zis Baciu, apoi adnotat şi de alti membri ai 
grupului. A fost multiplicat cu ajutorul unui şapirogaf pus la dispoziţie de către căpitanul Sabin Mare. 
(Ibidem, P 31, nota lui Ion Gavrilă-Ogoranu) 

102 Op. cit., Marius Oprea (ed.), p. 279-280 (doc. de la ASRI, fond D, dos. 10104, f. 13-44). 

1% Dan Radu, op. cit., interviu cu Ion Gavrilă-Ogoranu, p. 7. 

104 Brazii se frâng..., Ion Gavrilă-Ogoranu (ed.), vol. IV, p. 413; mărturia lui Ion Gavrilă 
Ogoranu, în O viaţă de fugar..., p. 8. 

105 Thidem, p. 30-31 (doc. de la ACNSAS, fond informativ, dos. 770, vol. 1, f. 455). 

1% Cartea Albă a Securităţii, vol. IL, p. 257 (doc. de la ASRI, fond Y, dos. 64483, vol. 1, f. 45). 

107 ASRI, fond D, dos. 2168, f. 348-349. 


448 Dorin Dobrincu 16 





Conform mărturiei lui Ion Gavrilă, partizanii discutau împreună orice 
problemă. Ei nu au avut un şef de la care să primească ordine de tipul celor care 
sunt obişnuite în armatele lumii. Folosind o explicaţie marxistă, Gavrilă a vorbit de 
existența între partizani mai degrabă a unei „democraţii militare” decât a unei 
ierarhii rigide. 

Cât timp s-au aflat în munte, pe Valea Pajiştei, partizanii au avut foi de cort, 
din care şi-au construit un cort pentru adăpostirea în caz de ploaie. Pentru a nu fi 
descoperiţi, şi-au schimbat locul de instalare de cinci ori". Izbucnirea războiului 
din Coreea le-a dat speranţe fugarilor făgărăşeni că sfârşitul regimului comunist din 
România era aproape". Partizanii au stat în munţi de la 1 mai până la 25-26 august 
1950, când au coborât în comunele din regiunea Făgăraşului, pentru a se adăposti 
în timpul iernii şi pentru a pregăti din timp gazdele, motiv pentru care s-au împărțit 
în cinci grupe. Au mai intrat în grup alte câteva persoane: loan Mogoş, Nicolae 
Mazilu, Marcel Cornea, Victor Metea, Virgil Rades, Ion Ilioiu, loan Duminică, 
Nicolae Stanciu şi Gheorghe Arsu. Exceptându-i pe ultimii trei, toti ceilalți 
avuseseră legătură cu partizanii înainte de constituirea grupului"!!. Partizanii s-au 
adăpostit în octombrie-noiembrie 1950 la diferite gazde din comunele Râuşor, 
Părâu, Ohaba, de regulă nestând mai mult de 4-5 zile într-un loc!?. 

Grupul Gavrilá incepe sá apará cu regularitate in sintezele Securitátii privind 
„bandele” destul de târziu, abia în noiembrie 1950. În cadrul acţiunilor inițiate în 
toamna anului 1950 de Direcţia Generală a Securităţii pentru lichidarea rezistenței 
armate anticomuniste, grupul Gavrilă a fost una dintre principalele ţinte. Ca 
urmare, operaţiunile împotriva lui s-au desfăşurat în Munţii Făgăraş şi în comunele 
Toderita, Mândra, Părău, Grid, Ohaba şi Sâmbăta. Grupul Gavrilă se organizase pe 
trei grupe, fiecare cuprinzând trei-patru comune! "". 


5.1. Arestări, anchete, procese şi condamnări la începuturile rezistenţei 
făgărăşene 


Securitatea a reuşit să aresteze mai multi „fugari” în cursul unei mari 
operațiuni desfăşurate în diverse sate făgărăşene în noaptea de 15/16 noiembrie şi 





19 Mărturia lui Ion Gavrilă-Ogoranu, iulie 2003, Sighetu Marmaţiei, în Școala Memoriei 
2003..., p. 109. 

1% Cartea Albă a Securităţii, vol. IL, p. 257 (doc. de la ASRI, fond Y, dos. 64483, vol. 1, f. 45). 

1? Ton Tlioiu, op. cit., p. 6. 

11 Cartea Albă a Securităţii, vol. IL, p. 257-258 (doc. de la ASRI, fond Y, dos. 64483, vol. 1, 
f. 45, 142-146). Vezi şi Ion Ilioiu, op. cit., p. 6. Nicolae Stanciu şi Ioan Duminică (sau Duminică 
Ionescu) erau originari din comuna Alunis, judetul Olt. Au fost membri ai grupului de rezistentá din 
Muntii Arnota, in Oltenia, iar dupá distrugerea acestuia, in primávara anului 1949, au ajuns in zona 
Făgăraşului, unde au intrat în legătură cu grupul Gavrilă (Aristide Ionescu, Dacă vine ora H, pe cine 
putem conta?, ediţia a III-a readáugitá, Bucuresti, Edit. Ramida, 2001, p. 174, 216). 

112 Cartea Albă a Securității, vol. IL, p. 258-260 (doc. de la ASRI, fond Y, dos. 64483, vol. 1, 
f. 142-146). 

113 ASRI, fond D, dos. 2168, f. 348-349. 

în ziua de 16 noiembrie 1950: Victor Silviu Socol (în satul Toderita, unde fusese 
bătut bestial cu patul puştii în cap, până ce îşi pierduse cunoştinţa), loan Pica, 
Virgil Radeş, loan Duminică, Nicolae Stanciu zis Nicoară şi Gheorghe Arsu. 
Marcel Cornea, „şef de grupă”, a fost împuşcat mortal în timpul operaţiunilor din 
noaptea amintita''*, Era primul partizan ucis'". Până la 28 noiembrie 1950 fuseseră 
arestate 31 dintre persoanele organizate în comune, care participaseră la şedinţele 
organizaţiei, gázduiserá şi aprovizionaseră pe partizani!!€. Celor amintiţi mai sus li 
s-au adăugat: Partenie Cosma, Ion Pridon, Zaharia Pop, Vasile Guraliuc, Aron 
Comşulea, Constantin Udroi, Maria Cornea, Gheorghe Dragos, Nicolae Noará, 
Marcu Vichentie, Ilie Balaban, Gheorghe Muntean, Rusalim Gubernat, loan 
Gheran, Traian Socaciu, Nicolae Pica, Dumitru Duşa, loan Noară, loan Muntean, 
Matei Roşca, Vasile Balaban, Gheorghe Balaban, Iacob Juncu, Ilie Zara'!”, 

De la fugarii prinşi în timpul perchezitiilor la domiciliile persoanelor 
organizate in comune, au fost ridicate următoarele cantități de armament şi muniții: 
2 pistoale-mitralieră Deimler Puch cu câte un încărcător de 32 de cartuşe, 3 arme 
ZB, o armă cu repetiţie, o armă Steier, 4 pistoale de buzunar, 3 grenade defensive, 
3 bombe de avion în greutate de 50 de kg fiecare şi 8 lăzi cu sticle incendiare şi 
fumigene. Armamentul era procurat de la diferiți locuitori din zonă, care îl aveau 
din timpul războiului. De asemenea, plutonierul major Cosma Partenie, încadrat la 
o unitate militară din Făgăraş, le-a furnizat partizanilor un pistol-mitralieră şi le-a 
înlesnit procurarea lăzilor cu sticle incendiare. La locuinţa lui Zachiu Pop au fost 
găsite, îngropate în pământ, 180 de cartuşe diferite. Însă alături de armament şi 
muniții, la cei arestaţi s-au descoperit şi manifeste: la Victor Silviu Socol 
manifestul cu titlul Români, la Constantin Odroiu manifestele intitulate Preceptele 
şi Cele 10 porunci; la Vasile Guraliuc manifestul Circulara nr. 215. 

Partizanii şi susținătorii capturați au fost anchetați la Securitatea din Făgăraş 
şi la cea din Braşov. Virgil Radeş a cunoscut torturi cumplite: „Magnetoul electric 
a fost cea mai groaznică suferință. Mă țineau conectat la curent electric până 
cádeam jos. Simteam că-mi iese creierul din cap. Era un chin extraordinar care nu 
poate fi descris în cuvinte."!? Ioan Victor Pica, un adolescent de șaptesprezece ani, 





"4 Ibidem, f. 348-349, 354. Vezi şi Cartea Albă a Securităţii, vol. IL, p. 257-260 (doc. de la 
ASRI, fond Y, dos. 64483, vol. 1, f. 45, 142-146); mărturia lui Virgil Rades, în Brazii se fráng..., lon 
Gavrilá-Ogoranu, Lucia Baki Nicoará (eds.), vol. III, p. 85; Ion Gavrilá-Ogoranu, Brazii se fráng..., 
vol. I, p. 162-165; Nicolae Prelipceanu, op. cit., interviu cu Ion Gavrilá-Ogoranu, p. 11; Ioan Victor 
Pica, Rezistenţa anticomunistă din Tara Fagarasului..., p. 136; Idem, Arestarea..., p. 41-45; Idem, 
Libertatea are chipul lui Dumnezeu..., p. 155-161. 

15 Mărturia lui Ion Gavrilá-Ogoranu, în O viata de fugar..., p. 8. 

116 ASRI, fond D, dos. 2168, f. 316, 350. 

"7 op. cit., Ion Gavrilá-Ogoranu (ed.), vol. IV, p. 43 (doc. de la ACNSAS, fond informativ, 
dos. 770, vol. 3, f. 301). Vezi si Ioan Victor Pica, op. cit., p. 159. 

118 ASRI, fond D, dos. 2168, f. 349-350. 

1? Mărturia lui Virgil Rades, in Brazii se fráng..., Ion Gavrilă-Ogoranu, Lucia Baki Nicoară 
(eds.), vol. III, p. 86. 

a fost lovit cu pumnii şi palmele peste față imediat după arestare (tatăl său avea să-l 
urmeze după circa o lună). În arestul Securităţii Făgăraş a fost pus la curent electric 
de către căpitanul Stoica, comandantul biroului județean, şi de către colonelul 
Kalusek, comandantul Regionalei, aşa cum se întâmplase şi cu Virgil Radeş. „Am 
simţit o izbitură puternică în tot corpul. Apoi am avut senzaţia că toate oasele mi s-au 
rupt. Din ochi împroşcam stele verzi, iar inima se zbătea ca într-un cleşte. M-am 
rostogolit de pe scaun şi am început să mă învârt pe podea.” Şedinţele de acest fel 
se repetau de mai multe ori pe zi'”. Partenie Cosma a cunoscut si el metoda 
curentului electric (în şase rânduri) în sediul Securităţii din Făgăraş. După doar 
câteva zile ajunsese de nerecunoscut, fata si capul fiindu-i pline de cucuie. 
Împotriva lui a fost utilizată şi metoda întinderii tendoanelor cu ajutorul unor 
scripeţi””!. O altă metodă folosită împotriva arestatilor din zona Făgăraş viza 
distrugerea organelor interne cu ajutorul unei scânduri groase şi al unui baros. 
„Victima era întinsă pe pat. Peste trup i se aşeza scândura. Cineva izbea cu barosul 
în ea, mai tare sau mai încet, după caz. Îmi închipui că după o astfel de tortură, o 
hemoragie internă era inevitabilă.” 

Beciul Securităţii din Făgăraş era un alt loc al groazei, alături de birourile 
acestei instituţii. lată cum arăta el în cea de-a doua jumătate a lunii noiembrie 
1950: „Chiar în stânga uşii de la intrare am descoperit un om întins pe cimentul 
gol. Avea capul descoperit şi pătat de sânge. Gemea înfundat, ca o sălbăticiune 
răpusă de gonaci. Într-un colt, un tânăr zăcea cu capul proptit de perete. Avea 
teasta înflorită de cucuie. Pe nişte dreve de fier gemeau doi oameni, legati cu cablu 
de mâini. Din celula partizanilor, atunci patru la număr, veneau gemete şi zgomote 
de lanţuri. Totul aducea aici a colt fabulos de infern.” În preajma Crăciunului 
1950, arestatii din Făgăraş au fost transferați la Braşov, unde interogatoriile şi 
tortura au continuat". 

În decembrie 1950, Ioan Mogoş si Nicolae Mazilu au plecat din zona Făgăraşului 
în Banat. S-au vehiculat două ipoteze în legătură cu prezenţa lor în provincia din sud- 
vestul României: fie şi-au propus trecerea în Iugoslavia, fie încercau să intre în contact 
cu grupurile bánátene de partizani sau chiar să întemeieze acolo o nouă grupare. Câteva 
nopţi ei au fost adápostiti de Traian Murariu, ţăran din satul Jebel, comuna Pădureni, 
unde copilărise Mazilu. Un anume Petru Balaci zis Pepsi a informat Militia si 
Securitatea de prezenţa celor doi fugari în zonă, iar serviciile represive au organizat o 
descindere în forță în noaptea de 15/16 (sau 18) decembrie 1950. Mogoş şi Mazilu au 
fost luaţi prin surprindere, dar au reuşit să împuşte mortal un plutonier major de Miliție 
înainte de a fi la rândul lor ciuruiti de gloanţe şi zdrobiţi prin lovituri aplicate cu 


12 Loan Victor Pica, ,,Arestarea...”, p. 45. Vezi şi Idem, Libertatea are chipul lui Dumnezeu..., 
p. 161-162, 166. 

P?! dem, Arestarea..., p. 47. 

1? Ibidem, p. 46. 

12 Ibidem. 

124 Idem, Libertatea are chipul lui Dumnezeu... p. 162, 168. 

paturile armelor. Sălbatica scenă s-a petrecut în fata gazdei, Traian Murariu, şi a fiicei 
sale, Alexandra (avea doar 10-11 ani). Cadavrele celor doi partizani au fost aruncate, 
fără haine, într-o groapă la marginea cimitirului din sat"?. Traian Murariu a fost arestat 
şi dus la Securitatea din Braşov, alături de tovarăşii celor pe care îi gázduise ^8. 

Militia a organizat în seara zilei de 18 decembrie 1950 o acţiune pentru 
prinderea lui Toma Pirău zis Porâmbu, care se ascundea la un unchi de-al său în 
comuna Ileni-Făgăraş. Partizanul a fost înconjurat în podul grajdului, iar în lupta 
care a avut loc au fost împuşcaţi mortal un locotenent şi un sergent major de 
Miliție. Toma Pirău a refuzat să se predea, iar înainte de a se sinucide le-a strigat 
urmăritorilor: „Sunt român, şi român vreau să mor, şi n-am să mă predau vouă, 
banditilor.”!”” 

Numerosii făgărăşeni arestaţi pentru implicare în rezistență au fost împărțiți 
în loturi de câte 20-25'%. Procesele s-au judecat la Tribunalul Militar Stalin (noua 
denumire a Braşovului)”. 

Într-un prim lot au fost incluşi partizani aflaţi în munţi sau în boxa acuzaților. 
Procesul a durat mai multe zile, sentinţa fiind pronunţată pe 16 iulie 1951. S-au 
acordat mai multe condamnări în contumacie: lon Gavrilă, loan Chiujdea, Laurian 
Haşu, la moarte; Gheorghe Haşu, 25 de ani muncă silnică; Victor Metea, loan 
Novac, Ion Ilioiu, Remus Sofonea şi Gheorghe Şovăială, câte 20 de ani munca 
silnică fiecare. Aflaţi în boxa acuzaților, Victor Silviu Socol, Nicolae Stanciu şi 
Ioan Duminică au fost condamnaţi la moarte, iar Virgil Radeş şi Gheorghe Arsu au 
primit câte 15 ani muncă silnicá 

Cel de-al doilea lot număra 22 de inculpati: Ion Pridon, Traian Murariu, 
Dumitru Cornea, Partenie Cosma, Traian Monea, lon Munteanu, Zachiu Pop, Aron 





125 Ibidem, p. 164-165; Petre Mihai Băcanu, Unde sunt cei care nu mai sunt?, în „România 
liberă”, nr. 747, 16 septembrie 1992, p. 5; detaliu expus la Memorialul Victimelor Comunismului şi al 
Rezistenței, Sighetu Marmaţiei, sala referitoare la Securitate. Vezi şi ASRI, fond „D”, dos. 2168, f. 9; 
Bande, bandiți şi eroi..., p. 543 (doc. de la AMI, fond ,DMRU”, inv. nr. 7389, dos. nr. 34, f. 13-16); 
Ion Gavrilá-Ogoranu (ed.), op. cit., vol. IV, p. 52-53. În 8 septembrie 1995, Filiala Timiş a Asociaţiei 
Foştilor Detinuti Politici din România şi Parchetul Militar au deshumat, din cimitirul localității 
Pădureni, osemintele lui loan Mogoş şi Nicolae Mazilu (Ion Paraschiv, op. cit., p. 2; detaliu expus la 
Memorialul Victimelor Comunismului şi al Rezistenței, Sighetu Marmaţiei...). 

12 Toan Victor Pica, op. cit., p. 170-171; Petre Mihai Bácanu, op. cit., p. 5. 

77 ASRI, fond „D”, dos. 2168, f. 9; Ion Gavrilá-Ogoranu (ed.), op. cit., vol. IV, p. 50-51 (doc. 
de la ACNSAS, fond „informativ”, dos. 770, vol. 8, f. 284); Bande, bandiți şi eroi..., p. 543, 562-563, 
565 (doc. de la AMI, fond „DMRU”, inv. nr. 7389, dos. nr. 34, f. 13-16, 374-380); Ioan Victor Pica, 
Op. cit., p. 165-166. 

1% Joan Victor Pica, op. cit., p. 170. 

12 Ibidem, p. 170-171. 

130 Bande, bandiți şi eroi..., p. 206-207 (doc. de la ACNSAS, fond „informativ”, dos. nr. 770, 
vol. 1, f. 366-383); mărturia lui Virgil Radeş, în Ion Gavrilă-Ogoranu, Lucia Baki Nicoară (eds.), Brazii 
se fráng..., vol. II, p. 86; Ioan Victor Pica, op. cit., p. 170-171; Colocviile revistei Vatra, I, în loc. cit., 
p. 5; Nicolae Prelipceanu, op. cit., interviu cu Ion Gavrilá-Ogoranu, p. 11. Până în 1951 autoritățile 
arestaserá şi condamnaserá 35 de persoane, rude şi elemente de legătură ale lui Ion Gavrilă (Bande, 
bandiți şi eroi..., p. 206, doc. de la ACNSAS, fond „informativ”, dos. nr. 770, vol. 1, f. 366-383). 

Comsulea, Vasile Guraliuc, Ioan Victor Pica etc.?! Ion Pridon, Traian Murariu, 
Dumitru Cornea, Partenie Cosma şi Traian Monea au fost condamnaţi la moarte 
prin împușcare, dispunându-se şi confiscarea averii (precizám că gazdele la care au 
avut loc ciocniri cu partizanii şi militarii au primit pedeapsa capitală). Celelalte 
pedepse au variat între 15 ani şi 4 ani privare de libertate. Lui loan Victor Pica i s-au 
acordat circumstanţe atenuante, deoarece era minor. Însă tot s-a ales cu 8 ani 
închisoare, 3 ani interdicție corecțională şi confiscarea averii! ?. 

Alte loturi judecate la Braşov au fost constituite din gazdele partizanilor sau 
din simpli sustinátori?. Nu era o raritate rearestarea celor care avea deja 
condamnări. Spre exemplu, tatăl lui loan Victor Pica a primit în primul lot doi ani 
de închisoare. Însă el avea să fie inclus într-un nou lot, rejudecat şi condamnat la 
10 ani închisoare". 

Primul executat a fost Partenie Cosma, pe 11 septembrie 1952, la Codlea”. 
Ion Pridon, Traian Murariu şi Dumitru Cornea au avut aceeaşi soartă pe 
27 septembrie 1952, la Jilava"6, iar Ioan Duminică, Victor Silviu Socol şi Nicolae 
Stanciu în 22 decembrie 1952, la Braşov!*”. 

Virgil Radeş şi-a efectuat cea mai mare parte din condamnare la Piteşti (unde 
a prins sfârşitul procesului de „reeducare”), Gherla şi Aiud. A fost eliberat în 1964, 
cu cele 53 de kg fiind o umbră a celui care intrase în Gulag în urmă cu 14 ani. Nu a 
mai putut să-şi continue studiile superioare, deoarece Securitatea i-a pus condiția 
de a deveni informator, iar el nu voia să audă de aşa ceva"*. 

Deşi condamnat la 8 ani închisoare, loan Victor Pica avea să facă 14 ani, 
cunoscând o bună parte a Gulagului românesc (a fost în nu mai puţin de 17 
închisori şi lagăre de muncă, inclusiv în Delta Dunării). Pica a fost pus în libertate 
în anul 1964, în urma unuia din decretele date de regimul lui Gheorghiu-Dej'*. 

În primăvara anului 1951, Regionala de Securitatea Sibiu a operat mai multe 
alte arestări în rândurile organizaţiei subversive înfiinţate de loan Victor Pica între 
elevii de la Liceul de Băieți din Făgăraş, organizație care întreținea legături cu 
grupul Gavrilă'“. Procesele s-au desfăşurat la Sibiu, în vara anului 1951. Pedepsele 


?! loan Victor Pica, op. cit., p. 170. 
? Ibidem, p. 171. 
33 Ibidem, p. 170. 
? Ibidem, p. 172. 
35 ASRI, fond „D”, dos. 7805, vol. 1, f. 44. 
36 Ibidem, f. 51-52, 112. Vezi şi Ioan Victor Pica, op. cit., p. 172. 
of ASRI, fond „D”, dos. 7805, vol. 1, f. 45, 53-54. Vezi şi ***, Figuri de luptatori...., în loc. 
cit., p. 107. 
38 Mărturia lui Virgil Rades, in Ion Gavrilă-Ogoranu, Lucia Baki Nicoară (eds.), Brazii se 
fráng..., vol. IIL, p. 86-87. Într-o informatie de tip dicționar s-a notat că Virgil (Gilu) Rades a fost 
condamnat la 25 de ani de muncă silnică, iar din motive necunoscute a fost executat la Jilava (***, 
Unde sunt cei care nu mai sunt. «Catalogul» celor ucişi în lupta împotriva comunismului. [Litera] R, 
în „Memoria”, nr. 19, 1997, p. 130). Însă după cum am văzut în text, această informaţie este eronată. 
13 Toan Victor Pica, relatare la Colocviile revistei Vatra, I, în loc. cit., p. 6. 
140 ASRI, fond „D”, dos. 2168, f. 251, 305. 

acordate au variat între muncă silnică pe viaţă şi 3 ani închisoare. Spre exemplu, 
doctorul Stanciu Stroia a primit 7 ani, iar un elev 15 ani. Unii dintre elevi au fost 
eliberați după câteva luni de la arestare, însă cei mai multi condamnaţi (țărani şi 


elevi) au ajuns la Gherla, unde au cunoscut procesul de reeducare!"!. 


6. Grupul in 1951: afirmarea în fata Securităţii 


După operaţiunile efectuate de Securitate în noiembrie 1950, grupul Gavrilă 
nu a mai fost semnalat o vreme'?. S-a aflat ulterior cá Ion Gavrilă reuşise să 
dispară împreună cu alti doi partizani, lor alăturându-li-se mai apoi o parte din 
membrii organizaţiei aflaţi în sate, fugiți în munți datorită temerilor cá în caz 
contrar vor fi arestaţi! ^^. În iarna 1950/1951, grupul era creditat de Securitate cu 11 
membri neprinşi: Ion Gavrilă, Gheorghe Sováialá, loan Novac, Gheorghe Haşu, 
Andrei Haşu, Laurian Haşu, loan Chiujdea, Gelu Novac, Victor Metea, Remus 
Sofonea si Ion Ilioiu'**. În acel moment, grupul Gavrilă era în viziunea Securităţii 
între primele trei formaţiuni de partizani ca importanță din tara, imediat după cele 
conduse de Gheorghe Arsenescu si Toma Arnáutoiu. În februarie 1951 serviciului 
care se ocupa de „bande” i-a fost trasată ca sarcină concentrarea atenţiei asupra 
grupurilor amintite. La 5 martie 1951, câte un ofiţer din cadrul Direcţiei Generale 
de Securitate urma a se deplasa la Regionalele de Securitate Argeş, Vâlcea, Sibiu şi 
Stalin, unde împreună cu directorii regionali trebuiau să verifice materialul existent 
privitor la cele trei grupuri şi întocmirea unui plan de acţiune comun în vederea 
distrugerii acestora. Totodată se luase legătura cu Direcţia Generală a Miliției 
pentru ca aceasta să traseze sarcini Regionalelor de Miliție din zonele avute în 
vedere pentru asigurarea colaborării cu Securitatea”. 

Urmărind anihilarea grupului Gavrilă, Securitatea luase în aprilie 1951 
măsuri de creare a unei rețele informative în jurul familiilor, rudelor şi cunoscutilor 
mai apropiaţi ai partizanilor, pentru a afla unde se ascundeau aceştia“. Existau 
informatori ai poliţiei politice care făceau joc dublu. Unul dintre susținătorii 
partizanilor avea să spună: „Câţi bani s-au mâncat pentru capul lui Gavrilă, numai 
să-l prindă... puteai să faci o biserică. Era unu, dintr-un sat, de-aici, de-aproape [de 
comuna Cincu, nota D.D.] — când partizanii erau în şură, securitatea chefuia în 
casă. Dădea securitatea la bani... şi ăla umbla prin tot Bucureştiul şi pe urmă se 
ducea şi spunea: l-am scăpat. Dati-mi alti bani. L-au prins securiştii până la 
urmă.”!* Constantin Comşa, ţăran din comuna Cincu, a devenit omul de legătură al 


^! loan Victor Pica, Libertatea are chipul lui Dumnezeu..., p. 171. 

? ASRI, fond „D”, dos. 2168, f. 305, 316. 

? Ibidem, f. 250, 279, 285. 

^ Ibidem, f. 9, 242, 305; vezi şi f. 294. Grupul Gavrilá avea tot 11 membri si in iunie 1951, numár 
rămas neschimbat şi la începutul toamnei aceluiaşi an (/bidem, f. 279, 285, 294, 300; vezi şi f. 242). 

* Ibidem, f. 324. 

* Ibidem, f. 305. 

“7 Constantin Comşa, op. cit., p. 9. 

partizanilor în această localitate, la recomandarea lui Dumitru Comşa, fratele său, 
absolvent de facultate, fost coleg de liceu şi prieten cu Ion Gavrilă. Constantin 
Comşa le oferea partizanilor alimente, arme, medicamente şi le căuta adăposturi 
peste iarnă la diverse persoane’**. În susținerea partizanilor mai era implicată 
moaşa comunală din Cincu, pe nume Zburătură, care le făcea injecții. 
Medicamentele erau furnizate de doctorul Popa de la dispensarul Cincu, care avea 
să şi fie închis din această cauză”. 

În echipe de trei-patru, membrii grupului Gavrilă şi-au făcut apariția în vara 
anului 1951 pe teritoriul comunelor de unde erau originari, menținând legăturile cu 
familiile lor, care îi aprovizionau cu alimente si îmbrăcăminte“. 

Regionala de Securitate Sibiu nu intreprinsese până în vara lui 1951 o acțiune 
„continuă şi perseverentă” în vederea depistării partizanilor, dar la ordinul centrului 
au fost luate măsuri pentru întărirea acţiunii informative care să ducă la lichidarea 
grupului Gavrilă'5!. Acesta continua să fie între primele ca importanță în tara, după 
cele conduse de Gheorghe Arsenescu şi fraţii Arnáutoiu, de pe versantul sudic al 
Munţilor Făgăraş, şi după cel al lui Dumitru Igfánut din Munţii Semenic. Tocmai de 
aceea se întocmiseră planuri de acţiune pentru depistarea şi anihilarea acestor 
grupuri'”?. Cu toate planurile de acţiune alcătuite de Regionala de Securitate Sibiu, 
nu s-a ajuns la niciun rezultat pozitiv. Situaţia se datora mai ales tacticii partizanilor, 
aceştia necomitand „acte de teroare şi jaf”, pentru că erau susținuți de familii, care le 
furnizau alimente. Ca regulă, grupul stătea mai mult în satele de la poalele munţilor 
si mai putin în munti ^. Din această cauză, în cursul anului 1951 se crease impresia 
că grupul îşi incetase activitatea ^^. Se aflase totuşi că acţiona în echipe de două-trei 
(sau trei-cinci) persoane, unele dintre acestea făcându-şi apariţia pe la stânele din 
Munţii Făgăraş şi din Munţii Muscelului. Se luaseră noi măsuri de întărire a acţiunii 


informative în jurul familiilor partizanilor, precum şi în munți, în special la stâne!*?. 


6.1. „Grupul de diversiune «Mandea» ” 


Securitatea lansase la sfârşitul lunii august-începutul lunii septembrie 1951, 
în regiunea Munţilor Argeş şi a Munţilor Făgăraş, „grupul de diversiune 
«Mandea»". Misiunea sa consta în lichidarea grupului condus de frații Arnáutoiu, 
care acţiona pe versantul sudic al Munţilor Făgăraş. Prin intermediul lui loan Pop 
zis Jean, din comuna Lisa, raionul Făgăraş, grupul de diversiune al Securităţii a 


“8 Ibidem. Ion Gavrilă şi-a scris în 1951 testamentul politic, în care îşi justifica lupta contra 
comuniştilor şi a ruşilor, şi l-a lăsat spre păstrare lui Dumitru Comşa (Dumitru Comşa, Omisiune de 
denunt, în ,,22”, nr. 25, 28 iunie-4 iulie 1991, p. 9). 

? Constantin Comsa, op. cit., p. 9. 

50 ASRI, fond „D”, dos. 2168, f. 251, 279. 

5! Ibidem, f. 279; vezi şi f. 251-252. 

5 Ibidem, f. 284. 

5 Ibidem, f. 251, 267, 294. 

? Ibidem, f. 251. 

55 Ibidem, f. 251, 294-295. 

făcut legătura cu cinci partizani din grupul Gavrilă. Între aceştia se afla şi Andrei 
Haşu. Într-un document al Securităţii se nota că grupul „Mandea” a dovedit „lipsă 
de tact”, iar în urma „trădării” unui membru al acestuia, fost legionar şi cunoscut cu 
Andrei Haşu din închisoare, a fost dezarmat. Trei dintre membrii grupului 
„Mandea” au fost împuşcaţi de partizani la 14 septembrie 1951 pe Valea Zârnei. 
Ulterior, loan Pop zis Jean a dispărut de la domiciliu şi s-a alăturat grupului 
Gavrilă, ceea ce ridica numărul membrilor acestuia la 136. 

Povestea este mai complicată — şi mai interesantă — decât lasă a se vedea 
documentele oficiale. Mărturiile îşi arată utilitatea şi de această dată. Agenţii 
Securităţii încercaseră să-i imite pe partizani, fiind îmbrăcaţi cu haine ţărăneşti uzate, 
incáltati cu opinci rupte, având bărbi şi plete, purtând arme ruginite. Ei se reclamau 
drept resturi ale unui grup de partizani din Vrancea, lichidat anterior de Securitate. 
Partizanii făgărăşeni nici nu bănuiau ce pericol îi pândea. Şansa lor a fost că din 
grupul care avea misiunea să-i prindă făcea parte Vasile Motrescu, „un tânăr brunet, 
înalt, îmbrăcat în haine bucovinene” naționale (descris şi ca „înalt şi frumos ca un 
brad, inteligent”), partizan din Bucovina care se predase în vara anului 1951 şi pe 
care Securitatea încercase să-l folosească în acțiunea de anihilare a luptătorilor 
anticomuniști din Făgăraş. Motrescu le-a destăinuit planul bine ticluit al Securităţii, 
salvându-le astfel viata. Asupra securiştilor s-au găsit somnifere, morfină şi sfoară. 
Făgărăşenii au instituit un tribunal ad-hoc, i-au condamnat la moarte şi i-au împuşcat 
pe cei trei agenți ai Securităţii (loan Vrabie, Nicolae Anghel sau Anghel Chioru 
(Mandea) şi loan Boian zis Moisescu). Se pare că cineva din grupul de partizani s-ar 
fi pronunţat pentru împuşcarea lui şi pe Motrescu, dar un altul s-a opus, invocând 


motivul, adevărat, că bucovineanul le salvase viaţa”. 





156 Jpidem, f. 252-253. loan Pop zis Jean a fost instiintat de Gheorghe Haşu în septembrie 1951 
că legăturile sale erau cunoscute de Securitate. Pentru a scăpa de arestare, Pop s-a alăturat celorlalți 
partizani, primind o armă cu lunetă şi un pistolet (Bande, bandiți şi eroi..., p. 208, doc. de la 
ACNSAS, fond „informativ”, dos. nr. 770, vol. 1, f. 366-383; Marius Oprea (ed.), op. cit., p. 281, nota 
435 , sentința nr. 1369/1957 a Tribunalului Militar al Regiunii a III-a Cluj). 

157 Ton Gavrilă-Ogoranu, În munți s-a luptat pentru fará..., p. 2; Idem, Brazii se fráng..., vol. I, p. 
200-213; Idem, Cum a acționat Securitatea în intenția lichidării grupurilor de rezistenţă, în Analele 
Sighet, vol. 2, 1995, p. 340; mărturia lui Ion Gavrilă-Ogoranu, iulie 2003, Sighetu Marmaţiei, în Școala 
Memoriei 2003..., p. 108; Adrian Brişcă (ed.), O zi din viata unui partizan. Documente privind viata 
cotidiană a partizanilor anticomunişti din Bucovina: 1944-1958, III, în Arhivele totalitarismului, nr. 
4/1994, p. 101 (interviu cu Ion Gavrilă-Ogoranu, Braşov, 5 octombrie 1991, şi interviu cu Gavril 
Vatamaniuc, Bucureşti, 23 iunie 1991, după relatările lui Vasile Motrescu din 1954); mărturia lui Gavril 
Vatamaniuc, în Cristina Hurdubaia, Singurul supraviețuitor: mit în manualul de istorie, în „Jurnalul 
naţional”, nr. 3341, 10 mai 2004, p. 15; mărturia lui Gheorghe Motrescu, Vicovu de Jos, 31 august 1994, 
15 august 1995 (Mulţumim domnului Cornel Nicoară, din lagi, pentru aceste materiale.), ,, Bande, 
bandiți şi eroi ”..., p. 347 (doc. de la AMI, fond „DMRU”, inv. nr. 7389, dos. nr. 34, f. 89-96). Cei trei 
agenti (în documente apar ca „informatori” sau „colaboratori”) ai Securităţii împuşcaţi de partizanii 
făgărăşeni la 14 septembrie 1951, în Valea Zârnei, aveau biografii obişnuite: loan Vrabie, născut la 25 
septembrie 1922 în comuna Stâncăşeni, județul Tutova, muncitor agricol, cu domiciliul în Bârlad, 
căsătorit, având un copil; Nicolae Anghel sau Anghel Chioru (Mandea), născut la 7 ianuarie 1922, în 
comuna Negrileşti, județul Putna, student, fost căpitan de artilerie, cu domiciliul în Focşani, necăsătorit; 
Ioan Boian zis Moisescu, născut la 2 februarie 1914, in comuna Onor, raionul Deta, regiunea Timişoara, 

Cadavrele celor trei agenţi ai Securității au fost găsite într-o prăpastie pe valea 
pârâului Zârna, acoperite superficial cu pământ şi crengi de copac. Datorită faptului 
că terenul era accidentat, nepermitánd transportarea cadavrelor, securiştii au dispus 
reinhumarea lor în locul unde fuseseră găsite'"5. Astfel s-a încheiat una dintre 
operaţiunile de infiltrare, prin care Securitatea încercase lichidarea grupului Gavrilă. 

Anihilarea grupului Mandea a determinat Regionala de Securitate Sibiu să-şi 
intensifice activitatea contra partizanilor odată cu constituirea unui „grup 
operativ”!*?. În baza unei directive a Direcţiei Generale a Securităţii, din 5 octombrie 
1951, un alt „grup operativ” s-a format la Regionala de Securitate Stalin, în care au 
intrat cinci ofiţeri de Securitate, sub comanda căpitanului loan Cârnu. Acesta avea ca 
misiune ducerea acţiunii informative şi operative până la anihilarea totală a 
formaţiunii lui Ion Gavrilă. Direcţia Generală a Miliției delegase pe lângă Regionala 
de Miliție Stalin, ca instructor în „problema bande”, un locotenent a cărui sarcină era 
coordonarea activităţii Miliției în această chestiune, ţinând o strânsă legătură cu 
grupul operativ al Securităţii“. Până la sfârşitul anului 1951 nu a fost prins niciun 
partizan, dar au fost identificati şi arestaţi numeroşi susţinători |. 

Partizanii au fost susținuți nu doar de familiile lor, ci şi de oameni care 
teoretic ar fi trebuit să le fie adversari. Spre exemplu, la Crăciunul anului 1951, 
după ce mai multe zile stătuseră în zăpadă, ei au fost adápostiti de un bătrân pe 
nume Puia, din Şoarş-Făgăraş, care era membru PMR". 

Orice ajutor acordat partizanilor şi aflat de Securitate era aspru pedepsit. 
Bunáoará, în iarna anului 1951 partizanii s-au întâlnit întâmplător cu loan şi 
Dumitru Comşa, din comuna Cinc-Făgăraş. Cel dintâi le-a dat partizanilor căciula 
de pe cap, iar cel de-al doilea doar a vorbit cu ei. loan Comşa s-a ales cu 15 ani de 


închisoare, iar Dumitru Comşa cu 10 ani de inchisoare 9. 


7. Grupul in 1952: primul loc in topul Securitátii 


Securitatea avea să noteze în documentele sale cá până in anul 1952 „Grupul 
52 de eliberare naţională” „a avut un caracter pur legionar”, fiind implicat în 





fără profesie, inapt pentru serviciul militar, căsătorit, cu doi copii, domiciliat în Bucureşti (Adrian Brişcă 
(ed.), Rezistenţa armată din Bucovina, vol. II, 1 octombrie 1950-10 iunie 1952, Bucureşti, Institutul 
National pentru Studiul Totalitarismului, 2000, p. 89, doc. de la ASRI, fond „P”, dos. 4314, vol. 1, 
f. 278; Bande, bandiți şi eroi..., p. 405, 431-432, 540, 542, 549, 551, doc. de la AMI, fond „DMRU”, 
inv. nr. 7389, dos. nr. 34, f. 13-22, 190-192, 273). 

58 Adrian Brişcă (ed.), op. cit., vol. II, p. 89 (doc. de la ASRI, fond “P”, dos. 4314, vol. 1, f. 278). 

°° ASRI, fond „D”, dos. 2168, f. 252; Bande, bandiți si eroi..., p. 168 (doc. de la ACNSAS, 
fond , informativ", dos. nr. 770, vol. 1, f. 408-421). 

% Bande, bandiți şi eroi..., p. 168 (doc. de la ACNSAS, fond informativ", dos. nr. 770, vol. 
1, f. 408-421). 

$! ASRI, fond „D”, dos. 2168, f. 252. 

9 Ton Gavrilă,-Ogoranu, În munți s-a luptat pentru ţară... p. 2; Idem, A avea capul pe 
umeri..., p. 11; Idem, Brazii se fráng..., vol. I, p. 240-241. 

$8 Idem, În munți s-a luptat pentru fará..., p. 2. 

constituirea de organizații subversive legionare, în special în rândurile tineretului 
studios, şi în pregătirea şi difuzarea de manifeste cu conținut legionar. Datorită 
intensificării acțiunilor informative şi operative (inclusiv cu trupe de Securitate) 
contra rezistenței, grupul Gavrilă s-a radicalizat, făcându-şi simțită prezența 
inclusiv prin atacuri asupra obiectivelor economice (gospodării agricole de stat, 
stâne cooperatiste, cabane turistice etc.) ^". 

Grupul Gavrilă era trecut în februarie 1952 pe primul loc între formațiunile 
înarmate anticomuniste din munţii României, care se remarcaseră prin „activitatea 
desfăşurată, agresivitatea lor şi numărul elementelor componente”. Nu întâmplător, în 
regiunea în care activa, Sibiu, se desfăşuraseră unele dintre principalele acţiuni ale 
Securităţii ^. În acel moment numărul membrilor grupului crescuse la 12: Ion Gavrilă, 
Gheorghe Sováialá, loan Chiujdea, loan Novac, Petru Novac, Gelu Novac, Andrei 
Hasu, Laurian Haşu, Gheorghe Haşu, Victor Metea, Remus Sofonea si Ion Ilioiu'®. 

Dintre cei amintiţi mai sus, Petru Novac a fost arestat la 15 februarie 195219. 
În urma cercetării acestuia s-a aflat de existența unor persoane de sprijin al 
grupului, dar nimic despre partizanii propriu-zişi, captivul motivând că se 
despartise de ei în noiembrie 1951. El a destăinuit că un adăpost al grupului era 
construit pe Muntele Trăznita. Întrucât nu se cunoştea cu exactitate unde se afla 
bordeiul, iar condiţiile meteorologice nu erau favorabile, în munți zăpada fiind 
mare, ceea ce ar fi îngreunat scotocirea, nu s-a luat nicio măsură în acest sens |, 

Andrei Hasu zis Baciu se ascundea in februarie 1952, la un locuitor din 
Voivodenii Mici. Securitatea l-a surprins pe Hasu în adăpostul său la 23 februarie 
1952 şi l-a împuşcat mortal în timp ce încerca să fuga'®. Cadavrul sáu a fost dus în 
fata primăriei din sat, unde au fost chemaţi toti locuitorii să-l vadă! 

Din toamna anului 1951 şi până în vara anului 1952 partizanii nu au mai 
coborât în sate şi nici nu au mai luat legătura cu vechile lor persoane de sprijin, rude 
şi cunoştinţe. Grupul Gavrilă nici măcar nu a mai fost semnalat o perioadă de timp, 
mai ales în contextul unor acțiuni întreprinse temporar de trupele de Securitate'”’. 
Imediat după retragerea acestora, partizanii au început să-şi facă apariția pe la stâne 
pentru a ridica alimente. Spre exemplu, în 24 iulie 1952, şase partizani înarmaţi cu 
pistoale automate au luat de la stâna de pe Muntele Groapei o cantitate importantă de 
alimente'”’. Partizanii strângeau provizii care să le permită supraviețuirea peste iarnă. 





$4 Bande, bandiți şi eroi" ..., p. 208 (doc. de la ACNSAS, fond „informativ”, dos. nr. 770, 
vol. 1, f. 366-383). 

$85 ASRI, fond „D”, dos. 2168, f. 243. 

4 Ibidem, f. 251. 

87 Ibidem. 

85 Ibidem, f. 252-253. 

© Ibidem, f. 9; Bande, bandiți si eroi..., p. 207 (doc. de la ACNSAS, fond „informativ”, dos. nr. 
770, vol. 1, f. 36-383); Ion Gavrilá-Ogoranu (ed.), „Brazii se frâng..., vol. IV, p. 88-89 (doc. de al 
ACNSAS, dos. 770, vol. 40, f. 427); Nicolae Prelipceanu, op. cit., interviu cu Ion Gavrilá-Ogoranu, p. 11. 

7 Ton Gavrilá-Ogoranu (ed.), op. cit., vol. IV, p. 89. 

7! ASRI, fond „D”, dos. 2168, f. 127, 130, 228. 

” Ibidem, f. 228. 

Pentru brânza pe care o luau de la ciobani, luptătorii anticomunişti eliberau bonuri în 
care erau trecute cantităților preluate, scopul fiind evitarea escrocheriilor. Bonurile 
erau semnate „Rezistenţa Naţională” sau „Vulturii Carpaţilor”. 

În 1952, grupul Gavrilă era urmărit de către Regionala de Securitate Stalin cu 
o „largă reţea informativă de suprafață în sate şi în munte, care semnalează orice 
apariție a banditilor". Totuşi, informaţiile aveau caracterul unor semnalări 
ocazionale, neputând duce la o acţiune sigură de capturare a partizanilor'". Se 
stabilise că grupul se afla integral în munte, acționând într-un perimetru de 
aproximativ 40 de km, centrul fiind în Muntele Trăznita, unde îşi construise un 
adăpost şi îşi depozitase cazarmamentul (pături, saltele şi cearceafuri) şi diferite 
obiecte de uz casnic, obţinute în toamna-iarna anului 195115. Regionala de 
Securitate Stalin a reuşit să realizeze două pătrunderi informative „de calitate”, una 
pe lângă mama lui Ion Gavrilă, iar cealaltă pe lângă o gazdă principală a 
partizanilor. Acestea erau însă de perspectivă, fiind funcționale doar în cazul în 
care luptătorii anticomuniști ar fi coborât în sate'”®, 

Pentru a nu se da partizanilor posibilitatea de a se aproviziona pentru iarnă, 
Securitatea considera necesar ca între jumătatea lunii august şi jumătatea lunii 
septembrie 1952 — când începeau să se retragă stânele din munte, iar o parte din 
exploatările forestiere îşi încetau activitatea —, trupele să întreprindă fie o acțiune 
de scotocire de amploare, fie să procedeze ca unităţile din regiunea Piteşti, adică să 
împânzească terenul cu posturi de pândă, capcane şi supravegherea terenului. 


reduceau sensibil, fiind foarte greu de determinat locul în care se aflau partizanii! 7. 


7.1. Acţiunea de la cabana Bâlea Cascadă 


În ziua de 17 august 1952, orele 17,00, şase partizani — lon Gavrilă, Victor 
Metea, Gelu Novac, Ioan Novac, Remus Sofonea şi Ion Ilioiu — au oprit mai multe 
grupuri de excursionişti care se întorceau de la cabana Bâlea Cascadă. Retinerile s-au 
produs la circa 1,5 km de cabană, la locul numit Banci, unde erau postați unul-doi 
partizani. Pe măsură ce apăreau grupurile de turişti, aceştia erau invitaţi să coboare 
într-un loc mai ferit. În cele din urmă s-au adunat aproximativ 35 de excursionisti. 
Au avut loc perchezitii şi legitimări. Apoi toti au fost incolonati şi puşi să meargă 
spre cabană, escortati de partizani. Ajunşi la 300-400 de metri de obiectiv, grupul de 
turişti a fost oprit pe loc, iar trei-patru luptători anticomunişti au plecat la cabană, 
unde au deschis foc de armă automată pentru intimidare şi „au invitat pe toată lumea” 


1? Ton Tlioiu, op. cit., p. 6. 

174 ASRI, fond „D”, dos. 2168, f. 228-229. 

175 Ibidem, f. 229. Ulterior a şi fost descoperit in Muntele Trăznita un bordei bine amenajat al 
partizanilor, cu o capacitate de 10-12 locuri, nefolosit însă în acel moment. Securiştii l-au lăsat 
neatins, aşteptând momentul când partizanii aveau să revină pentru a-l utiliza peste iarnă (Ibidem). 

176 Thidem. 

177 Thidem. 

să coboare în curte. După ce s-au convins că în cabană nu a mai rămas nimeni, au 
împărțit pe cei reținuți — 64 de turişti în total — în două grupuri, unul format din 
femei, iar celălalt din bărbaţi, toti fiind ţinuţi cu mâinile ridicate, perchezitionati si 
legitimati. Femeilor li s-a permis în cele din urmă să lase mâinile în jos. S-a trecut 
apoi la perchezitionarea bagajelor aflate în cabană, fiind chemați câte trei 
excursionisti, pentru a fi de față când se făcea această operaţiune cu lucrurile lor. 
Partizanii au luat de la turişti — atât de la cei întorşi de pe traseu, cât şi de la cei aflaţi 
în cabană — bocanci, lenjerie de corp, haine impermeabile şi bani. De asemenea, de la 
administrația cabanei au ridicat doi saci de orez, doi saci de zahăr, patru lăzi cu 
marmeladă, şapte pâini, două oale, trusa cu medicamente şi suma de 5.500 de lei, 
pentru care au lăsat un bon, semnat de trei turişti. Luptătorii au rupt lozincile 
comuniste de pe pereți şi tablourile cu liderii stalinişti de la Moscova şi Bucuresti, 
care se aflau în clădire, iar în loc au pus un manifest al regelui Mihai'5. Liderul 
grupului, lon Gavrilă, a ţinut un discurs care se pare cá i-a emoționat pe 
excursionisti: „Spuneți, vă rog, oamenilor din tara cá mai există un colt din regatul 
României care nu şi-a plecat capul înaintea comuniştilor. Si-atáta timp cât ne vor sta 
capetele pe umeri, acest colt de ţară va fi liber. Spuneti-le să-şi păstreze încrederea cá 
într-o zi toată România va fi liberă. Rugaţi-vă să vă ajute şi să ne ajute 
Dumnezeu.” Turistilor li s-a cerut să comunice şefilor Securităţii să nu mai trimită 
soldati în munte, ci să vină ei, deoarece militarii nu vor deschide focul asupra 
partizanilor. De asemenea, luptătorii anticomunişti au tras în steaua comunistă de pe 
cabană. Lucrurile luate de partizani au fost încărcate pe trei măgari ai unor localnici 
care veniseră cu bagajele turiştilor, spunându-li-se acestora că îşi vor găsi animalele 
în vale, ceea ce s-a şi întâmplat ulterior. Înainte de plecare, luptătorii i-au pus pe 
turişti să strige „lozinci regaliste” („Trăiască Regele!” şi „Trăiască România liberă!”) 
şi i-au prevenit să nu coboare decât a treia zi dimineatá 

Un martor ocular avea să relateze peste trei decenii că partizanii i-ar fi pus pe 
membrii PMR sau UTM să-şi mănânce carnetele de partid, acestea fiind singurele 
represalii. Simptomatic pentru caracterul oamenilor, unul dintre cei mai zeloşi 
demascatori ai celor înscrişi în partidul care guverna România momentului s-a 





178 Ibidem, f. 127-128, 171-173; Marius Oprea (ed.), op. cit., p. 279 (doc. de la ASRI, fond 
D", dos. 10104, f. 13-44), 281, nota 435 (sentinţa nr. 1369/1957 a Tribunalului Militar al Regiunii a 
III-a Cluj); Ion Gavrilă-Ogoranu, op. cit., vol. I, p. 302-305; Ibidem, vol. IV, p. 97-99 (doc. de la 
ACNSAS, dos. 770, vol. 2, f. 347; vol. 27, f. 64; vol. 51, f. 336; vol. 63; vol. 81, f. 236). Vezi si Ion 
Ilioiu, op. cit., p. 6; Iuliu Crăcană, Grupul Gavrilă, în „Magazin istoric”, nr. 5, mai 2002, p. 15. 

17 Ton Gavrilá-Ogoranu, op. cit., vol. I, p. 304. Vezi şi Idem, „A avea capul pe umeri...”, p. 11; 
Idem, relatare la Colocviile revistei Vatra, I, în loc. cit., p. 6; Nicolae Prelipceanu, op. cit., interviu cu 
Ion Gavrilá-Ogoranu, p. 11; Ion Ilioiu, op. cit., p. 6. 

180 ASRI, fond „D”, dos. 2168, f. 127-128, 171-173; Marius Oprea (ed.), op. cit., p. 279 (doc. 
de la ASRI, fond ,,D", dos. 10104, f. 13-44), 281, nota 435 (sentinţa nr. 1369/1957 a Tribunalului 
Militar al Regiunii a III-a Cluj); Ion Gavrilá-Ogoranu, Brazii se frâng..., vol. L, p. 302-305; Ibidem, 
vol. IV, p. 97-99 (doc. de la ACNSAS, dos. 770, vol. 2, f. 347; vol. 27, f. 64; vol. 51, f. 336; vol. 63; 
vol. 81, f. 236). Vezi şi Ion Ilioiu, op. cit., p. 6; Iuliu Crácaná, op. cit., p. 15. 

dovedit un mic activist comunist aflat atunci la cabană. Însă nici el nu a scăpat până 
nu şi-a înghițit carnetul roşu'*!. 

Securitatea a aflat în urma declarațiilor luate unora dintre turiştii prezenți la 
episodul de la cabană că partizanii „se aflau într-o stare de mizerie, murdari şi 
rupti". Concluzia era cá ei nu mai beneficiau de sprijinul anumitor localnici, aşa 
cum se întâmplase în trecut. Însuşi liderul grupului, Ion Gavrilă, a cerut scuze 
excursioniştilor în numele partizanilor că „sunt forțați să facă tâlhării întrucât nu 
mai primesc niciun ajutor de nicăieri, sunt dezbrácati şi duc lipsă de alimente”. 
A precizat că făceau acest lucru întâia oară, dar aveau să-l mai repete în viitor, în 
caz contrar „vor crăpa de foame şi frig”. Gavrilă a mai spus turiştilor că partizanii 
erau multi, dar un alt membru al grupului făcea semne cá asertiunea nu era 
adevărată, în realitate fiind puţini. Securitatea se grăbea să interpreteze aceste 
gesturi ca dovadă a existenţei unor divergențe între luptătorii făgărăşeni'*. 

În realitate, acţiunea de la Bâlea Cascadă a fost pusă la punct de partizani 
pentru a-i deruta pe securişti, a le da impresia că toti cei 11 membrii ai grupului 
erau împreună. Scopul era ca Securitatea să-şi retragă efectivele din zona Valea 
Pojortei-Moldoveanu, unde se aflau încercuiți ceilalți membri ai grupului. 
Stratagema a reuşit!S, mai ales că în aceeaşi zi de 17 august 1952 grupul Arnáutoiu 
a atacat — simplă coincidenţă — cabanele Padina 1 şi Padina 2, în aceleaşi condiţii 
ca şi grupul Gavrilá ^. 

Ştim despre acțiunile partizanilor din Munţii Făgăraş, în special despre cea de 
la cabana Bâlea Cascada, s-au răspândit cu repeziciune nu doar in regiune'*, ele 
ajungând şi în capitala țării. Unul dintre autorii de jurnale din perioada anilor '50, 
criticul literar Pericle Martinescu, avea să scrie despre atacul dat de partizani la 
cabana Podragu (de fapt Padina 1 şi Padina 2), de către grupul Arnáutoiu, dar şi la 
Bâlea-Cascadă, unde a acţionat grupul condus de Ion Gavrilă. Descrierea acțiunii 
de la cabana Bâlea-Cascadă este destul de apropiată de cea din relatările 
partizanilor şi din documentele Securităţii, iar autorul nu îşi ascundea simpatia fata 
de cei care îndrăzneau să se opună regimului într-un mod atât de puţin răspândit: 
„După unii, un grup de vreo 30 de excursionisti s-a întâlnit cu şase partizani, «toti 
bărbaţi foarte frumoşi», «cu bărbi mari, cu centuri», care i-au somat să se oprească. 





15! Marius Oprea (ed.), op. cit., p. 279, nota 428 (mărturia lui Mircea Gherman din Braşov, 
făcută în fata lui Marius Oprea in 1982). Ion Gavrilă-Ogoranu avea să nege că partizanii i-au silit 
vreodată pe turiştii întâlniți să-şi mănânce carnetele de membri PMR (Ion Gavrilă-Ogoranu (ed.), 
Op. cit., vol. II, p. 185) 

13? ASRI, fond „D”, dos. 2168, f. 173. 

155 Ton Gavrilá-Ogoranu, op. cit., vol. I, p. 302-205; Ibidem, vol. IV, p. 99-100. Unul din 
membrii grupului avea să susţină cá, totuşi, deoarece pe lângă făină de porumb şi brânză aveau nevoie 
şi de alte alimente (untură, slănină ş.a.m.d.), precum şi de medicamente, haine, bocanci etc., de care 
nu-şi puteau face rost de la stâne, luptătorii anticomunişti s-au gândit să-şi procure aceste bunuri de la 
cabana Bâlea (Ion Ilioiu, op. cit., p. 6). 

184 Pentru atacul grupului Arnáutoiu la cabanele Padina 1 şi Padina 2, din Munţii Bucegi, vezi 
ASRI, fond „D”, dos. 2168, f. 176-178, 135; Ibidem, dos. 9585, f. 9; Ibidem, dos. 10764, f. 3. 

185 Olimpiu Borzea, op. cit., p. 7. 

După ce le-au ţinut un discurs «care iti mergea direct la inimă», insufletit de un 
cald patriotism, partizanii le-au spus să depună «de bunăvoie» alimentele, 
îmbrăcămintea şi incáltámintea, de care au nevoie luptătorii pentru eliberarea 
patriei. S-a făcut un morman de bagaje, au apărut doi măgari pe spinarea cărora a 
fost încărcat totul si incidentul s-a încheiat cu bine."'*5 În Bucureşti circulau şi alte 
variante despre rechizitiile operate de partizani la cabana Bâlea Cascadă, chiar dacă 
nu se bazau pe fapte reale. De altfel, chiar Pericle Martinescu era de părere că 
relatările excursioniştilor despre partizani cuprindeau „multă fantezie”. Se zvonea 
că, după întoarcerea acasă, unii dintre turiştii bucureşteni fuseseră chemaţi la 
Securitate şi interogati cu privire la modul în care se comportaserá ei şi tovarásii lor 
în munți, în acelaşi timp punându- li-se în față şi fotografii pentru a spune dacă 
recunoșteau vreun partizan'"". În aceeaşi vară mai circulaseră si istorioare privind 
lipsa de zel a soldaților din trüpele de Securitate aflate in urmárirea partizanilor 
fagaraseni. Militarii preferau să stea în cabane decât să se aventureze în zonele din 
jur, unde ar fi putut sfârşi prost în confruntarea cu partizanii. 


7.2. Alte acțiuni de urmărire initiate de Securitate 


Imediat ce a aflat de întâmplarea de la cabana Bâlea Cascadă, Securitatea, în 
colaborare cu trupele operative, a întocmit un plan de acțiune pentru urmărirea 
partizanilor'®’. De altfel, luptătorii anticomuniști nu s-au limitat doar la acţiunea de 
la Bâlea, ci au dat şi alte atacuri care au iritat şi mai mult poliţia politică. În cea de- 
a doua jumătate a lunii august 1952, Securitatea a descoperit mai multe bordeie ale 
partizanilor”, 

În noaptea de 1/2 septembrie 1952 patru dintre partizani au atacat cabana de la 
Plaiul Foii, în Munţii Piatra Craiului, unde se găsea un post de aprovizionare al trupelor 
de Securitate aflate în plină acțiune de scotocire. A avut loc un schimb de focuri între 
luptătorii anticomuniști şi ostasii aflaţi în pază, după care cei dintâi au dispărut!”!. Un 





186 Pericle Martinescu, 7 ani cât 70. Pagini de jurnal (1948-1954), Bucuresti, Edit. Vitruviu, 
1997, p. 327. 

187 Thidem, p. 328. 

188 Thidem, p. 328-329. 

15? ASRI, fond „D”, dos. 2168, f. 128, 173. 

19? La 29 august 1952 partizanii au apărut la stána de pe vârful Muntelui Tráznita, de unde au luat 
diverse bunuri (trei porci, două oi şi o anumită cantitate de brânză), care au fost transportate cu ajutorul 
măgarilor luaţi de la stână, direcţia fiind spre Valea Sâmbetei (Ibidem, f. 128, 173-174). Aflată in 
urmărirea partizanilor, compania de Securitate Turnu Măgurele a descoperit în aceeaşi zi, pe Valea 
Sâmbetei, un bordei al acestora, în care s-au găsit inscripţionate numele unor locuitori din localitatea 
Sâmbăta de Sus (Ibidem, f. 128, 174). La 1 septembrie 1952 au fost descoperite în Valea lui Mogoş, la 
un km nord-vest de Stâna Perisc, două bordeie în care s-au găsit numeroase obiecte (Ibidem, f. 128-129, 
174). Alte două bordeie au fost găsite la 2 septembrie 1952, situate la doar 20 de metri distanță unul de 
celălalt, la un km nord-vest de stána Museteasca din Valea lui Mogoş. Existau indicii că unul dintre 
bordeie fusese locuit până de curând (Ibidem, f. 128, 174). Însă în acel moment partizanii erau departe. 

P?! Ibidem, f. 129, 174-175. 

partizan singuratic a fost descoperit la 2 septembrie 1952 într-o stâncă în 
apropierea bordeielor găsite pe Valea lui Mogoş. La apropierea echipei de scotocire 
partizanul a deschis foc, apoi a reuşit să se facă nevăzut. În locul în care stătuse a 
fost găsit un jurnal personal cu însemnări din luna septembrie 1951 până în luna 
ianuarie 19521”. Partizanii au atacat în cursul anului 1952 şi depozitele de alimente 
IPEIL (Întreprinderea pentru Exploatarea şi Industrializarea Lemnului)". 

Au existat tineri ofiţeri de Securitate care, în urma confruntărilor cu partizanii 
făgărăşeni, şi-au schimbat chiar atitudinea față de regimul comunist, încetând să 
mai creadă în propaganda cu care fuseseră indoctrinati în şcolile militare. În vara 
anului 1952, deşi ,,banditii” din munţi erau atât de puţini, ei se dovedeau extrem de 
bine pregătiți în comparație cu trupele de Securitate: „Lunetistul lor ne stingea 
ţigara cu glontul şi ne găurea gamela când o duceam la gură. Parcă-şi bătea joc de 
noi!”, îşi amintea după aproape patru decenii unul dintre ofiţeri, rănit în una dintre 
confruntări”. 

Uneori erorile făcute de Securitate dovedeau lipsa unei logici elementare. 
Spre exemplu, în timpul pregătirii amplelor acțiuni contra partizanilor din august 
1952, soldaţii din trupele de Securitate au fost instruiți să păstreze legătura între ei 
imitând cântecul cucului. În august a început să se audă „cucul” în munți, deşi 
pasărea îşi pierde glasul încă din luna iulie. Buni cunoscători ai mediului 
înconjurător, inclusiv ai comportamentului necuvântătoarelor din zonă, partizanii 
au sesizat locurile în care se aflau soldaţii si au putut să-i evite". 

Securitatea a continuat acțiunile de urmărire, iar la bordeiele descoperite au 
fost instalate posturi de pândă-capcană. S-au luat şi măsuri de valorificare a 
însemnărilor din jurnalul personal al partizanului identificat la 2 septembrie 1952. 
În plus, s-a întărit acţiunea informativă în sate şi în munti'”®. La 5 septembrie 1952 
a avut loc o şedinţă la sediul Direcției Generale a Securităţii, la care a participat 
şeful grupului operativ al Regionalei Stalin. Pe baza instrucțiunilor primite cu acel 
prilej, urmau a se lua măsuri de întărire a pazei la diferite obiective din munți care 
ar fi fost expuse atacurilor partizanilor făgărăşeni. Se viza tăierea oricărei 


unei „echipe înarmate în mod camuflat sub formă de turişti, care să atragă într-o 


cursă” pe luptătorii anticomuniști! ^". 


? Ibidem, f. 175. 

? Ibidem, f. 127. 

?^ Viorel Ilişoi, Am fost securist, nu le-aş mai auzi numele!, mărturia lui Ilie Podoleanu, fost 
locotenent de Securitate, în „Timpul”, nr. 15, 11-17 august 1991, p. 4. 

?5 Liviu Tudoras, Umor din spațiul concentrationar românesc, în „Memoria”, nr. 38, 1/2002, 
p. 112. 
°° ASRI, fond „D”, dos. 2168, f. 175-176. 
” Ibidem, f. 129, 176. 

% Ibidem, f. 176. 

Acţiunile duse de Securitate în septembrie 1952 au avut drept rezultat găsirea 


A : E e, A x 199 
altor bordeie ale partizanilor, care se adăugau celor descoperite în luna precedentă ~”. 


De asemenea, intensificarea activităţii informative a Securităţii a dat unele 
rezultate, fiind identificate mai multe persoane de sprijin pe care le avuseseră 


partizanii până în toamna anului 1951. Din rândul acestor foşti susținători s-au 


făcut unele recrutări „de calitate”, întărindu-se astfel reţeaua informativă”. 


Însă şi partizanii au câştigat noi susţinători. La scurt timp după acţiunea de la 
cabana Bâlea, Remus Sofonea şi Ion Ilioiu i-au solicitat sprijinul lui Olimpiu 
Borzea din satul Viştea de Sus, cu ajutorul cumnatului acestuia. S-a stabilit un 
sistem de comunicare prin intermediul biletelor. Acestea erau puse în cutii de 
conserve în diferite puncte, fie pe drumul satului Viştea de Sus, fie pe cel al 
Drăguşului, la Viştişoara sau pe şoseaua naţională, între Viştea de Sus şi Olteț. 
Informaţiile vizau mişcările trupelor de securitate şi miliţie. Cât priveşte proviziile, 
acestea erau duse la Viştişoara, de unde erau ridicate de partizani”. Olimpiu 
Borzea a construit o rețea de sprijin in Viştea, in care au intrat alti prieteni de-ai 
săi: Remus Budac, dr. Lucian Stanciu, Gh. Borzea (vărul iniţiatorului), Vasile 
Cârje, învățătorul Geamánu, preotul Cornel Dascălu etc.””. În iunie 1953 avea să 
fie cooptat în reţea şi profesorul Ioan Grovu (fost coleg de liceu cu Ion Gavrilă), 


care era un mai vechi susținător al celor din munti 5, iar apoi şi prietenul acestuia, 


Nicolae Burlacu (originar din Floresti-Bacáu), medic în Făgăraş”. 


' La 13 septembrie 1952 a fost descoperit un bordei în punctul Stâna din Târla, din muntele 
Pojorta (sau pe Valea Pojortei), construit sub o stâncă şi acoperit cu grinzi de lemn şi scândură, în 
care se aflau diferite alimente, îmbrăcăminte, armament (2 pistoale mitralieră şi 2 carabine ungureşti) 
şi muniții. Securitatea a instalat un post capcană la acest bordei, dar partizanii au reuşit să scape în 
urma unui schimb de focuri (Ibidem, f. 57, 129; Marius Oprea (ed.), op. cit., p. 280, doc. de la ASRI, 
fond „D”, dos. 10104, f. 13-44). Mai multi partizani şi-au făcut apariţia în noaptea de 18 septembrie 
1952 la unul din bordeiele identificate anterior de Securitate unde aceasta instalase un post de pândă. 
Asupra partizanilor s-a deschis focul, dar fără efecte (ASRI, fond „D”, dos. 2168, dos. 2168, f. 129). 
Un bordei a fost descoperit de Securitate la 26 septembrie 1952 în punctul Comanda Lisa, pe Valea 
Pojortei, unde s-au găsit importante cantități de îmbrăcăminte şi încălțăminte (Ibidem, f. 57, 130; 
Marius Oprea (ed.), op. cit., p. 280, doc. de la ASRI, fond „D”, dos. 10104, f. 13-44). Alte cinci 
bordeie goale aveau să fie descoperite de trupele operative în următoarele luni (Marius Oprea (ed.), 
op. cit., p. 280, doc. de la ASRI, fond „D”, dos. 10104, f. 13-44). 

200 ASRI, fond „D”, dos. 2168, f. 130. 

%! Olimpiu Borzea, op. cit., p. 7; mărturia lui Olimpiu Borzea in Ion Gavrilă-Ogoranu, Lucia 
Baki Nicoară (eds.), Brazii se fráng..., vol. III, p. 16-17; Cu unanimitate de voturi. Sentinfe politice 
adunate si comentate de Marius Lupu, Cornel Nicoară şi Gheorghe Onişoru, Bucureşti, Fundaţia 
Academia Civică, 1997, p. 259-260. 

202 Olimpiu Borzea, op. cit., p. 7; mărturia lui Olimpiu Borzea în Ion Gavrilá-Ogoranu, în 
Lucia Baki Nicoară (eds.), op. cit., vol. III, p. 17-18; Ion Gavrilá-Ogoranu, Brazii se fráng..., vol. II, 
p. 164-166; Nicolae Prelipceanu, op. cit., interviu cu Ion Gavrilá-Ogoranu, p. 11. 

203 Olimpiu Borzea, op. cit., p. 7; mărturia lui Olimpiu Borzea în Ion Gavrilá-Ogoranu, Lucia 
Baki Nicoară (eds.), Brazii se fráng..., vol. III, p. 18; Nicolae Prelipceanu, op. cit., interviu cu Ion 
Gavrilá-Ogoranu, p. 11. 

204 Nicolae Burlacu, Martirii Făgăraşului, în Liviu Vălenaş (ed.), Memorialul stalinismului. 
România între anii 1949-1965, Bucuresti, Edit. Saeculum I.O., 2003, p. 240-241; ASRI, fond „D”, 
dos. 7778, vol. 3, f. 69-70. 

Şapte partizani înarmaţi din grupul Gavrilă au apărut în 20 octombrie 1952 la 
secția de sărături a gospodăriei agricole de stat Veseud, raionul Agnita, de unde au 
luat mai multe obiecte (pături, cearceafuri, bidoane etc.) şi doi porci care au fost 
tăiaţi, curăţaţi şi desfácuti în bucăţi. Acţiunea a durat circa trei ore, în tot acest timp 
muncitorii fiind adunaţi într-un dormitor. Întrucât cei mai multi dintre ei erau de 
origine germană, au fost puşi de unul dintre luptătorii anticomunişti să cânte 
imnurile (,fasciste") /n der Heimat şi Deustchland über ales. Pentru obiectele 
luate, la cererea unei bucátárese, partizanii au lăsat un bon semnat „Rezistenţa 
Naţională grupul 72”. Bunurile luate au fost încărcat în două căruţe ale gospodăriei, 
găsite a doua zi. Se credea că rebelii se îndreptaseră spre comuna Merghindeal, 
raionul Agnita”%. Din declaraţiile muncitorilor a reiesit că partizanii erau 
„flămânzi, murdari, aveau haine uzate şi erau incáltati cu bocanci tip turist”. 
Armamentul lor consta în pistoale automate PPS şi pistoale de buzunar "^. 

De la data atacului şi până la 27 noiembrie 1952, grupul Gavrilă nu a mai fost 
semnalat, iar Securitatea nu a mai aflat nimic despre acesta nici măcar pe cale 
informativă. De aceea poliţiei politice nu-i rămânea decât să presupună ce 
intenționau să facă partizanii. Se bănuia că: a) grupul fusese forțat să se retragă din 
Munţii Făgăraş şi să renunţe la alimentele procurate şi depozitate acolo, 
schimbându-şi zona de activitate prin trecerea în raionul Agnita. Retragerea putea 
fi temporară, iar partizanii să revină în munţi după plecarea trupelor de Securitate; 
b) era posibil ca grupul să se fi retras definitiv în raionul Agnita şi să se fi stabilit în 
pădurile din acea zonă, deşi exista un impediment: lipseau persoanele de sprijin, 
ceea ce făcea probabilă efectuarea de noi lovituri în vederea aprovizionării; 
c) întrucât în iarna anului 1951/1952 o parte dintre membrii grupului se 
adăpostiseră pe teritoriul raionului Rupea, se deducea că lovitura din raionul Agnita 
fusese dată în trecere spre raionul vecin. În raionul Rupea partizanii aveau o serie 
de gazde necunoscute de Securitate, iar deținerea unei sume importante de bani 
luate de la excursionistii din munți şi de la administraţia cabanei Bâlea Cascada 
crea condiţii de aprovizionare prin persoanele de sprijin”. Erau, desigur, destul de 
multe ipoteze pentru o poliţie politică ce emitea pretenţia că deținea controlul 
deplin al teritoriului şi al populaţiei. Totuşi, pornindu-se de la cele amintite, s-au 
scop instalându-se posturi de pândă la punctele obligatorii de trecere peste râul Olt; 
b) asigurarea prin pază a diferitelor obiective din raionul Agnita susceptibile a fi 
atacate de partizani; c) în paralel cu acţiunea informativă în raionul Făgăraş, s-a 





205 ASRI, fond „D”, dos. 2168, f. 130-131. Vezi si Bande, bandifi si eroi..., p. 211 (doc. de la 
ACNSAS, fond „informativ”, dos. nr. 770, vol. 1, f. 366-383); Ion Gavrilá-Ogoranu (ed.), Brazii se 
fráng..., vol. IV, p. 105 (doc. de la ACNSAS, fond „informativ”, dos. nr. 770, vol. 28, f. 52). 

206 ASRI, fond „D”, dos. 2168, f. 131. 

207 Ibidem, f. 132-133. 

intensificat strângerea de informaţii şi în raioanele Agnita şi Rupea, creându-se în 
acest scop încă două grupuri informativ-operative?%. 

În decembrie 1952, Securitatea avea informaţii că grupul Gavrilă acţiona pe 
raza raioanelor Făgăraş, Sibiu, Agnita şi Rupea, toate în regiunea Stalin”. Se 
considera că principala zonă de activitate a grupului se afla în partea de sud a 
raionului Făgăraş, cuprinzând toată regiunea montană şi localităţile de la poalele 
munţilor, situate în nord până la râul Olt, în vest până în comunele Carta şi 
Cártigoara, iar in est până în comunele Sinca Nouă, Grid şi Perșani”. 

Poliția politică analizase cu atenție caracterul, activitatea şi componența 
formaţiunii conduse de Ion Gavrilă şi constatase că aceasta era compusă „numai 
din elemente intelectuale, cu o bogată activitate legionară în trecut, parte din 
membrii ei au deţinut chiar funcții de conducere în mişcarea legionară”. Pe lângă 
toate considerentele amintite mai sus şi întrucât majoritatea partizanilor erau 
originari din regiunea Făgăraşului, Securitatea aprecia că prezența grupului 
„provoacă şi întreţine o stare de spirit nesănătoasă în rândul populaţiei, ceea ce face 
ca în momentul de față această bandă să fie cea mai importantă de pe teritoriul 
nostru””!!. Poliţia politică avea să noteze la un moment dat (ianuarie 1953) într-una 
din sintezele sale despre formațiunea condusă de Ion Gavrilă: „este un grup 
legionar pur şi [...] prin compoziţia sa este una dintre cele mai periculoase bande 
pe care le avem astăzi în țară.””!? Regionala de Securitate Stalin a întreprins acţiuni 
de scotocire cu efectivele proprii, dar si cu trupe de Securitate şi Miliție, însă 
operaţiunile nu au avut continuitatea şi intensitatea cerute de importanţa grupului 
Gavrilă, rezultatele obţinute fiind nemultumitoare?". 

La poalele munților Făgăraş, în Sâmbăta de Sus, se afla Mănăstirea 
Brâncoveanu, care constituia un obiectiv pentru Securitate, dat fiind că în anii 
1951-1954 s-au primit semnalări că între partizani şi călugări ar fi existat 


208 Ibidem, f. 133. Unele rezultate au fost obţinute totuşi în toamna anului 1952. Securitatea 
regiunii Stalin avea în urmărire în acel moment mai multi fugari izolați. Unul dintre aceştia era Ioan 
Cândea, din comuna Sărata, raionul Sibiu, despre care s-a aflat că se ascundea la domiciliul său. A 
fost într-adevăr surprins acolo, într-un adăpost special amenajat sub grajdul vitelor, şi a fost împuşcat 
mortal în timpul acţiunii. De la sora lui Cândea s-a aflat că acesta intretinuse legături directe până in 
acel moment cu grupul Gavrilă, ceea ce s-a confirmat şi din îmbrăcămintea care era pe el şi care 
provenea de la turiştii din Făgăraş. S-a mai aflat că loan Cândea avusese legături cu fostul preot 
greco-catolic Ioan David, din comuna Scorei, raionul Sibiu, împreună cu care intretinuse legături cu 
grupul lui Ion Gavrilă. Acţiunea informativă a fost intensificatá pentru a se pune mâna pe Ioan David, 
prin care se spera cá va putea fi depistat grupul de partizani (Ibidem, f. 134). 

209 „Bande, bandiți şi eroi"..., p. 165-167 (doc. de la ACNSAS, fond „informativ”, dos. nr. 
770, vol. 1, f. 408-421). 

210 Ibidem, p. 165-168 (doc. de la ACNSAS, fond „informativ”, dos. nr. 770, vol. 1, f. 
408-421). 

?!! Ibidem, p. 168 (doc. de la ACNSAS, fond informativ", dos. nr. 770, vol. 1, f. 408-421). 

212 Marius Oprea (ed.), op. cit., p. 281 (doc. de la ASRI, fond „D”, dos. 10104, f. 13-44). 

213 Ibidem, p. 168 (doc. de la ACNSAS, fond informativ", dos. nr. 770, vol. 1, f. 408-421). 

legáturi?^. Supraviețuitorii rezistenţei susțin cá nu au cerut şi nu au primit 
niciodată sprijin de la mănăstire, din simplul considerent că nu voiau să ofere 
poliţiei politice pretexte pentru a lua măsuri împotriva ei sau pentru a o desfiinta^". 
Cert este că Securitatea l-a recrutat în 1952 pe Serafim Dumitru Popescu, starețul 
mănăstirii Brâncoveanu, „pe bază de convingere”, întrucât nu exista „material 
compromitátor suficient”. Staretului i s-au arătat „perspectivele pe care le poate 
avea mănăstirea al cărei conducător este”, după care a semnat angajamentul. 
Totuşi, Securitatea nu avea încredere în noul recrut, de aceea şi în jurul său au fost 
postați informatori, care au transmis că starețul manifesta teamă şi devenise mai 


prudent în discuţiile pe care le purta?!€. 


7.3. Analiza şi planul Securităţii din decembrie 1952 


Desigur, eşecurile repetate au determinat Direcţia a II-a a Ministerului 
Securităţii Statului să procedeze, în decembrie 1952, la o analiză amănunţită a 
modului în care actionase „grupul operativ” constituit încă din octombrie 1951 la 
Regionala de Securitate Stalin. S-a ajuns la concluzia că deficienţele aveau mai 
multe cauze: grupul operativ nu actionase in forma iniţială, munca de teren era 
făcută de sectoriştii din raza raionului de Securitate Făgăraş, care aveau de făcut 
față şi atribuţiilor curente; şeful grupului (căpitanul loan Cârnu) nu acordase 
importanța cuvenită activității miliției, motiv pentru care aportul acesteia era foarte 
slab; posturile de miliție din zona de activitate a partizanilor erau insuficient 
încadrate cu efective. Slăbiciunile erau demonstrate fie şi numai prin faptul că în 
decembrie 1952 nu se cunoştea nici măcar cu aproximaţie zona în care se găsea 
grupul de partizani, dacă era în munte, în sate ori părăsise regiunea”. 

Pentru remedierea acestor lipsuri, Direcţia a I-a a Securității a ordonat: 
stabilirea pe cale informativă a zonei în care se afla grupul Ion Gavrilă, depozitele 
de alimente şi îmbrăcăminte ale acestuia; identificarea tuturor rudelor şi 
persoanelor de sprijin ale partizanilor şi urmărirea lor în vederea depistării 
grupului; izolarea partizanilor de persoanele de sprijin şi de sursele de 
aprovizionare, dar şi crearea anumitor combinații care să permită dirijarea 
partizanilor spre puncte unde Securitatea era bine poziționată informativ; folosirea 
informaţiilor pentru întreprinderea unor acţiuni de diversiune, pânde, capcane, 
patrule, pânde mobile, acţiuni de cercetare şi scotocire, toate având drept scop 


214 Ton Gavrilă-Ogoranu (ed.), op. cit., vol. IV, p. 57-58, 184 (doc. de al ACNSAS, dos. 770, 
vol. 2, f. 240);, Bande, bandiți şi eroi"..., p. 210, 217 (doc. de la ACNSAS, fond „informativ”, dos. 
nr. 770, vol. 1, f. 328-337, 366-383). Vezi şi Amintirile mitropolitului Antonie Plămădeală, 
convorbiri cu Carmen Dumitriu şi Dragoş Seuleanu, înregistrări realizate la Mănăstirea Sâmbăta de 
Sus, ianuarie 1997, Bucureşti, Edit. Cum, 1999, p. 139-144. 

215 Ton Gavrilá-Ogoranu (ed.), op. cit., vol. IV, p. 58, 111, 184. 

216 Thidem, p. 110-111 (doc. de la ACNSAS, fond „informativ”, dos. nr. 770, vol. 1, f. 357). 

2r „Bande, bandifi şi eroi"..., p. 168-169 (doc. de la ACNSAS, fond „informativ”, dos. 
nr. 770, vol. 1, f. 408-421). 

fixarea în teren a grupului până ce se pregătea anihilarea sa. Pentru îndeplinirea 
scopului propus, s-a hotărât reorganizarea grupului operativ de la Făgăraş. În 
fruntea sa rămânea căpitanul loan Cârnu, dar efectivele erau sensibil extinse, fiind 
cooptați şase securisti şi cinci miliţieni”!*. Sarcinile acestei structuri constau în: 
împărțirea în mai multe sectoare a zonei în care activau partizanii; fiecare membru 
al grupului operativ primea un sector, cu mai multe localități, răspunzând de 
activitatea informativă „de adâncime”, cea „de suprafaţă” revenind posturilor de 
miliţie; rețeaua informativă existentă trebuia atent verificată; informatorii 
„nesinceri şi cei fără valoare” urmau a fi abandonaţi sau înaintați justiţiei; 
informatorii păstraţi sau cei recrutaţi trebuiau instruiți pentru a fi eficienţi; toti 
responsabilii de sector urmau a-şi întocmi planuri de activitate cu „sarcini 
concrete", fiind vizati mai ales partizanii originari din sectorul lor^?. Grupul 
operativ urma să studieze materialul informativ, iar pe baza acestuia să organizeze 
combinaţii informative care să ducă la distrugerea rezistenţei. Pentru a se ajunge la 
grupul de partizani s-au luat în considerare mai multe variante: caracterul religios 
al grupului de partizani a determinat studierea posibilităților de infiltrare 
informativă în rândurile preoților greco-catolici şi ortodocşi, existenţa unor 
informaţii conform cărora grupul avea nevoie de medicamente şi căuta să ia 
legătura cu personalul medical, având chiar prieteni şi colegi între aceştia, a 
determinat cercetarea medicilor, agenților sanitari, dispensarelor şi farmaciilor din 
zonă etc.; în punctele sanitare aveau să fie recrutaţi informatori; toate rudele si 
persoanele de sprijin ale luptătorilor anticomuniști urmau a fi identificate şi 
încadrate informativ; întrucât cei mai multi dintre partizani erau tineri (20-23 de 
ani), care părăsiseră şcolile recent, s-a dispus cercetarea legăturilor şcolare ale 
acestora, îndeosebi cu foştii colegi şi cu profesorii; legăturile partizanilor cu 
femeile (amante) nu erau nici ele scăpate din vedere; toti cei care avuseseră legături 
cu grupul de partizani şi se aflau arestați urmau a fi reanchetati, urmărindu-se 
obținerea de informaţii privitoare la persoanele de sprijin rămase în libertate, 
locurile de adăpost ale anticomunistilor, metode diverse întrebuințate de aceştia; un 
obiectiv important îl constituiau familiile, rudele şi cunoştinţele celor arestaţi; 
„grupul operativ” urma să antreneze în acţiunea de urmărire a partizanilor raioanele 
de securitate şi militie Făgăraş”. 

Primele combinaţii pe care grupul operativ urma să le pună în practică vizau 
„prelucrarea temeinică” şi eliberarea unei persoane (al cărei nume nu il ştim, 
întrucât nu apare în documentul pe care îl folosim aici), care avea să fie dirijată 
pentru a lua legătura cu susținătorii partizanilor sau chiar cu aceştia. Cea de-a doua 
combinaţie viza crearea unei legende pentru trimiterea de la Bucureşti în comuna 
Netotu a unei persoane (pe nume Didina), rudă apropiată a unuia dintre principalii 





218 Thidem, p. 169 (doc. de la ACNSAS, fond „informativ”, dos. nr. 770, vol. 1, f. 408-421). 
219 Ibidem, p. 169-170 (doc. de la ACNSAS, fond „informativ”, dos. nr. 770, vol. 1, f. 408-421). 
?? Ibidem, p. 170-171 (doc. de la ACNSAS, fond „informativ”, dos. nr. 770, vol. 1, f. 408-421). 

sprijinitori ai grupului Gavrilà?'. Ulterior avea să se constate cá unii dintre 


informatori făceau joc dublu. Spre exemplu, Breţcu şi Bretcan figurau ca agenti ai 
Securităţii, dar în realitate ei erau susținători importanţi ai partizanilor, cărora le 
furnizau diverse informaţii. Cu unii dintre informatorii de „calitate” nu s-a stabilit 
contactul perioade îndelungate (cum era cazul unui anume „Gheorghe”, cu care nu 
se luase legătura timp de trei luni)". 

Parte a aceluiaşi plan de urmărire şi anihilare a grupului Gavrilă, foarte multe 
posturi de miliţie din zona principală urmau a-şi lărgi efectivele: posturile Berivoiu 
Mare, Vaida, Recea, Lisa, Drăguş, Șinca Nouă şi Sercáita, câte 10 milițieni fiecare; 
Cártisoara, 8 milițieni; Voila, Ileni, Harseni, Viştea de Jos si Sinca Veche, câte 
6 milițieni. Pe lângă posturile din zona principală erau înființate mai multe 
subposturi: Săvăstreni-Săscior, Netotu, Pojorta, Breaza, Sâmbăta de Sus, Viştea de 
Sus, Voivodeni, Râuşor, Sebeş, Ucea de Sus şi Arpaşu de Sus, fiecare dintre ele cu 
câte 6 milițieni. De asemeni, pentru a sprijini acţiunea represivá şi a-i împiedica pe 
partizani să plece din zona centrală de acţiune, s-a mai constituit o zonă secundară, 
cuprinzând 14 posturi, efectivele tuturor mărindu-se până la 5 milițieni: Șercaia, 
Mândra, Venetia de Jos, Comana de Jos, Crihalma, Ticuşul Vechi, Felmer, Soars, 
Rodbav, Cincu, Bruiu, Somartin, Carta şi Arpaşu de Jos. Atribuţiile posturilor de 
Miliție erau clar stabilite: şefii de posturi şi unul sau doi milițieni care absolvisera 
„şcoala specială de bande Odobeşti” aveau să ducă activitatea informativă, putând 
recruta şi tine legătura cu informatorii, conform instrucţiunilor primite de la grupul 
operativ; urmau a se executa patrulări, pânde, capcane, pânde mobile, scopul fiind 
supravegherea tuturor elementelor de sprijin şi rudelor partizanilor, dar şi instalarea 
de pânde de lungă durată în locurile cunoscute de trecere a luptătorilor 
anticomunişti; supravegherea populaţiei flotante din comune, înregistrându-se 
persoanele străine; supravegherea târgurilor săptămânale şi executarea de razii, atât 
la târguri, cât şi la jocuri şi serbări; asigurarea pazei comunelor, unităților 
cooperatiste, magaziilor, gospodăriilor agricole de stat sau colective, stânelor 
colective, exploatărilor IPEIL şi a tuturor obiectivelor care prezentau interes pentru 
aprovizionarea partizanilor, paza urmând a se face cu ajutorul primăriilor, a „pazei 
obşteşti” şi a diverselor instituţii, asigurând instruirea şi controlul; la obiectivele 
amintite urmau a se face pânde’””. 

În zona montană în care activa grupul de partizani existau cinci cabane turistice 
— Urlea, Sâmbăta, Bâlea Cascadă, Podragu şi Negoiul —, unde se aflau cantități 
apreciabile de alimente, pe timpul iernii fiind perioade lungi când nu stăteau acolo 
partizanilor de la aceste cabane, dar şi controlarea permanentă şi eficientă a regiunii 
montane în care activau luptătorii anticomunişti, Securitatea a dispus instalarea în 





221 Ibidem, p. 171 (doc. de la ACNSAS, fond „informativ”, dos. nr. 770, vol. 1, f. 408-421). 

?? Marius Oprea (ed.), op. cit., p. 281 (doc. de la ASRI, fond „D”, dos. 10104, f. 13-44). 

fiecare cabană a 20 de milițieni din „şcoala de munte Sighet” sau a 20 de ostaşi din 
„trupele de securitate de munte”. Aceste forte aveau misiunea de a face în timpul 
zilei recunoasteri şi posturi de observaţie pentru a depista urme, fum şi focuri de 
armă, precum şi alte indicii care ar fi permis descoperirea adăpostului în care se 
găseau partizanii. Noaptea aveau să se execute patrulări şi pânde mobile în locurile 
obligatorii de trecere a luptătorilor anticomunişti. Aceste detaşamente aveau să fie 
dotate cu echipament de munte. Legătura între efectivele de la cabane şi grupul 
operativ urma să se realizeze cu ajutorul aparatelor de radio „G”. „Grupul operativ” 
avea să dispună şi de un „centru de câini”, cu sediul chiar la Făgăraş, compus din 16 
câini de cercetare şi luptă, precum si 4 câini de urmărire, utilizaţi unde era nevoie”. 

Pentru realizarea unor acțiuni operative urgente, batalionul de securitate din 
Oraşul Stalin [Brasov] avea să disloce o companie la Făgăraş, la dispoziţia grupului 
operativ. Efectivele de care dispunea grupul operativ — exceptând compania de 
securitate amintită — constau din 7 securişti de la Regionala de Securitate Stalin, 
5 milițieni de la Direcţia Generală a Miliției, 60 de milițieni de la „şcoala de 
specializare bande Odobeşti”, 20 de milițieni de la Regionala de Miliție Timişoara, 
„din efectivele postului Teregova” (unde partizanii bănăţeni avuseseră o bază 
importantă) şi 60 de milițieni de la Regionala de Miliție Stalin, în afară de 
efectivele care existau deja la posturile rurale”. 

Responsabilitatea punerii în aplicare a planului de acțiune contra grupului lon 
Gavrilă revenea colonelului de securitate Coloman Ambrus, şeful Regionalei de 
Securitate Stalin (în 1949 el condusese acţiunea de distrugere a grupurilor de 
rezistență din Banat), căpitanului de securitate Ioan Crişan şi maiorului de militie 
Alexandru Ioanid. Planul expus mai sus urma să fie pus în aplicare la ordinul 


Ministerului Securităţii Statului?$. De altfel, Ministerul l-a şi trimis în teren cu 
t § 


" wem RA : 227 
această sarcină pe căpitanul Nicolae Popescu”. 


8. Grupul în 1953: războiul de uzură 


Grupul Gavrilă s-a aflat între ianuarie 1953 şi mai 1954 în centrul 
preocupărilor Serviciului 6 al Securităţii. A fost în toată această perioadă pe primul 
loc între cele mai importante grupuri de rezistență armată anticomunistă, după el 
situându-se formațiunile Arsenescu-Arnáutoiu, Teodor Susman, „rămăşiţele bandei” 
Pop-Oniga şi Remetea”. 

Până în ianuarie 1953 fuseseră arestați 67 de susţinători, în majoritate foşti 
legionari”. Securitatea depistase până în primăvara anului 1953 nu mai putin de 


4 Ibidem, p. 173 (doc. de la ACNSAS, fond „informativ”, dos. nr. 770, vol. 1, f. 408-421). 
?5 Ibidem, p. 173 (doc. de la ACNSAS, fond „informativ”, dos. nr. 770, vol. 1, f. 408-421). 
226 Ibidem, p. 174 (doc. de la ACNSAS, fond „informativ”, dos. nr. 770, vol. 1, f. 408-421). 
27 ASRI, fond „D”, dos. 2168, f. 57. 

5 Marius Oprea (ed.), op. cit., p. 277, 300 (doc. de la ASRI, fond „D”, dos. 10104, f. 13-44). 
?? Ibidem, p. 280 (doc. de la ASRI, fond „D”, dos. 10104, f. 13-44). 

130 de persoane din rețeaua de sprijin a partizanilor, dintre care 70 fuseseră 
arestate şi condamnate. Alte 60 de persoane fuseseră identificate şi erau ţinute sub 
supraveghere”. 

Deşi în septembrie 1952 fusese creat un „grup operativ” la Făgăraş pentru 
lupta contra formaţiunii lui lon Gavrilă, Securitatea constata în februarie 1953 că 
existau numeroase lipsuri. De fapt, nici măcar grupul operativ nu a fost constituit la 
timp şi conform instrucțiunilor, ci rămăsese incomplet, fără o activitate continuă, 
agentura creată nefiind „de calitate”. Predomina cea de suprafață, numeroşi agenti 
fiind deconspirati sau dubli (dr. Brescan, dr. Munteanu şi Ioan Bica, fost notar în 
comuna Lisa). Agentura utilizată fusese numeroasă, constituită din aproximativ 
100 de informatori, dar insuficient instruiți, slab dirijati şi cu care nu se putuse tine 
legătura permanentă. De fapt, doar cu 32 dintre informatori se lua legătura, însă 
nici măcar cu aceştia în mod regulat”. La 1 martie 1953 existau 249 de 
informatori, dar în acea lună agentura a fost revizuită. Securitatea a început să 
lucreze doar cu 198 de informatori, dintre care 32 calificaţi şi 166 necalificaţi, 
recrutați din rândurile familiilor celor din munţi, rudelor şi persoanelor de sprijin. 
11 informatori au fost propuşi pentru arestare, deoarece făceau joc dublu. În orice 
caz, exista agentură informativă în 87 de comune din zona de activitate a grupului 
Gavrilă’? 

În urma analizării situației, securiştii au constatat în mai 1953 că unele 
combinaţii informative fuseseră prost gândite. Bunăoară, informatoarea „Dora”, 
din Bucureşti, fusese trimisă la rudele sale din zona Făgăraşului. Ea nu a aflat decât 
că grupul Gavrilă exista, rudele privind-o pe bună dreptate cu suspiciune, mai ales 
că nu se mai vizitaseră de ani de zile. Informatorul „Cornel”, trimis de Patriahie 
(Biserica Ortodoxă Română) de la „mănăstirea” Plumbuita la mănăstirea Sâmbăta a 
stat foarte putin acolo („nici cât să cunoască pe călugări”), dându-i-se o altă 
misiune. Informatorul „Gică” din comuna Voivodeni, care era căsătorit cu sora 
unuia dintre partizani (Haşu), fusese recrutat pentru a oferi informaţii despre 
„părinţii banditului”. În loc să se împrietenească mai mult cu socrii săi, el a început 
să-şi bată soţia, rupând astfel orice relaţii cu cei dintâi”. E posibil ca aceasta să fi 
fost o strategie pentru a scăpa de inconfortabila calitate de informator al poliţiei 
politice. Securitatea a încercat în mai 1953 să-l recruteze pe Mihai Pop, fratele lui 
loan Pop zis Jean, cu scopul de a-l captura pe acesta. S-a avut în vedere simularea 
„fugii” lui Mihai Pop în munţi, motiv pentru care au fost arestate mai multe rude 


%0 Ton Gavrilá-Ogoranu (ed.), op. cit., vol. IV, p. 129 (doc. de la ACNSAS, fond „informativ”, 
dos. nr. 770, vol. 29, f. 333). 

31 Bande, banditi şi eroi..., p. 185-186 (doc. de la ACNSAS, fond „documentar”, dos. nr. 36, 
f. 87-90). 

233 Marius Oprea (ed.), op. cit., p. 298, nota 484 (doc. de la ASRI, fond „D”, dos. 10135, f. 38); 
Ion Gavrilă-Ogoranu (ed.), op. cit., vol. IV, p. 119 (doc. de la ACNSAS, fond „informativ”, dos. 

ale sale, cărora li s-au solicitat informaţii despre el. Însă Mihai Pop a preferat să fie 
închis decât să-şi trădeze fratele?**. 

Grupul operativ Făgăraş (format din securişti şi milițieni) a fost reorganizat 
în primăvara anului 1953, numărul membrilor crescând de la 3 la 12”*°. Însă existau 
neînțelegeri între diferitele organisme represive implicate în lupta contra grupului 
Gavrilă. Spre exemplu, chiar căpitanul de securitate loan Cârnu, aflat în fruntea 
grupului operativ Făgăraş, „şi-a creat o aureolă de şef absolut, frânând iniţiativa 
tovarăşilor de la Miliție, creând o stare de spirit foarte încordată”. Mai mult chiar, 
un sublocotenent de miliţie îl bătuse pe un sublocotenent de securitate, ambii 
efectuándu-si serviciul în comuna Soars””°. 

O companie din trupele de securitate a executat o operaţiune amplă şi de 
lungă durată (din 26 februarie până în 3 noiembrie 1953) de blocare a căilor de 
acces din şi spre munte în partea de sud a depresiunii Făgăraşului, cu scopul de a-i 
captura pe partizanii care circulau în zonă. Aceştia şi-au făcut apariția abia în iulie- 
august, individual sau câte doi, dar niciunul nu a fost prins. În schimb, în Muntele 
Trăznita a fost descoperit un adăpost al partizanilor, în care se găseau alimente. În 
timpul acestor operaţiuni, un soldat din trupele de securitate şi-a pierdut viata în 
urma căderii de pe o stâncă”. 

Partizanii au atacat în noaptea de 5/6 august 1953 stânele din Bandea şi 
Nisipuri, de unde au luat provizii ^". Însă cel mai important atac a fost dat de grupul 
condus de Ion Gavrilă în dimineaţa zilei de 1 noiembrie 1953 asupra cabanei de pe 
muntele Negoiul, de unde s-au ridicat alimente (380 de kg) şi îmbrăcăminte. În 
seara zilei următoare, o patrulă de Securitate s-a întâlnit cu partizanii la 3 km sud 
de Arpaşu de Sus, dar după un schimb de focuri cei din urmă au reuşit să dispară, 
după ce împuşcaseră câinele de serviciu al securiştilor. Conducerea MAI a emis la 
4 noiembrie 1953 un ordin — semnat de generalii-maiori Gheorghe Pintilie şi 
I. Vinte, ministri adjuncti — prin care la dispoziţia conducerii Regionalei MAI 
Stalin erau puse imediat forte impresionante cu misiunea de a distruge grupul 
Gavrilă: 7 batalioane de securitate (Oraşul Stalin, Drăgăşani, Turnu Măgurele, 
Orăştie, Floreşti, Tecuci şi Oradea; unele din aceste unităţi nu aveau efective 
complete, dar ele au primit întăriri) şi 50 de câini de serviciu. Comandantul acestei 
grupări de trupe era căpitanul Emil Panaite, şeful de stat major al Direcţiei Trupelor 
Operative, dar şeful operativ a fost desemnat colonelul Coloman Ambruş, 
directorul Regionalei MAI Stalin. Planul efectiv de operaţii urma să fie întocmit pe 
loc, iar rapoartele operative aveau să fie înaintate conducerii MAI din patru în patru 





234 Marius Oprea (ed.), op. cit., p. 281, nota 435 (sentinţa nr. 1369/1957 a Tribunalului Militar 
al Regiunii a III-a Cluj). 

25 Ibidem, p. 282, nota 436 (doc. de la ASRI, fond „D”, dos. 10135, f. 13-14). 

?36 Ibidem, p. 302, nota 491 (doc. de la ASRI, fond „D”, dos. 10135, f. 43). 

2H Bande, bandiți şi eroi..., p. 243-244 (doc. de la ACNSAS, fond „penal”, dos. nr. 16, vol. 5, 
f. 192-195). 

238 Thidem, p. 244 (doc. de la ACNSAS, fond „penal”, dos. nr. 16, vol. 5, f. 192-195). 

ore şi imediat în caz de întâlnire cu partizanii”. Pentru capturarea partizanilor, 6 
batalioane de Securitate au organizat blocarea şi scotocirea pantelor de nord ale 
Munţilor Făgăraş, între Apa Râului şi Râul Mare. S-au descoperit un adăpost şi un 
depozit ale grupului Gavrilă, în care se găseau alimente, îmbrăcăminte, 
medicamente, muniții şi obiecte de uz casnic”. 

Din analiza modului de operare a partizanilor, Securitatea trăsese concluzia 
că aceştia căutau să evite încordarea relațiilor cu populaţia, că nu jefuiau 
gospodăriile private, iar în timpul atacării unităţilor economice socialiste lăsau acte 
în care treceau toate alimentele şi bunurile ridicate. Se mai observase că partizanii 
activau în zona satelor de origine sau în care locuiau rudele lor şi persoanele de 
sprijin. Era vorba în special de satele Porumbacu de Sus, Scoreiu, Drăguş, Sâmbăta 
de Sus, Pojorta, Lisa, Breaza, Netotu, Berivoii Mari şi Ileni, unde locuiau 34 de 
rude apropiate (adică părinţi, frati şi surori) ale partizanilor”. 

Luând în considerare particularitátile grupului Gavrilă, securitatea a întocmit 
la 23 noiembrie 1953 un nou plan de măsuri informative şi operative pentru 
anihilarea partizanilor: identificarea legăturilor pe care le aveau cu satele; 
descoperirea locurilor din munţi în care se ascundeau; crearea de canale de legătură 
cu rudele şi susținătorii care se aflau în închisori şi colonii de muncă; măsuri 
represive fata de rudele apropiate şi persoanele de sprijin active; discreditarea 
luptătorilor anticomunişti în faţa populaţiei locale; utilizarea trupelor de securitate 
în acţiuni intense, folosirea pe scară largă a manevrelor şi acţiunilor acoperite 
(posturi de pândă, posturi secrete, scotocirea terenului) în locurile unde s-ar fi 
ascuns partizanii sau în locurile pe unde aceştia ar fi putut trece”. În vederea 
punerii în practică a acestor sarcini, zona de activitate a grupului Gavrilă a fost 
împărțită în 11 sectoare, fiecare dintre ele cuprinzând mai multe comune şi sate din 
raioanele Sibiu, Făgăraş, Agnita şi Rupea. Acţiunea era condusă de un stat major, 
compus din colonelul Coloman Ambruş, şeful Regionalei MAI Stalin, maiorul loan 
Cernea, locţiitor şef al Direcţiei a II-a a MAI, căpitanul I. Panaite, şeful Statului 
Major al trupelor operative MAI, locotentul-major Alexandru Marina, şeful 
serviciului MAI al raionului Făgăraş. Cele 11 sectoare erau deservite de mai multi 
ofițeri şi subofiteri de securitate (în total 74), în funcţie de numărul partizanilor 
originari de acolo, a rudelor şi persoanelor de sprijin identificate sau doar 
suspectate. Planul era semnat de locotenent-colonelul Pavel Aranici, şeful Direcţiei 





?? Ibidem, p. 204-205, 245 (doc. de la ACNSAS, fond ,,penal”, dos. nr. 16, vol. 5, f. 192-195; 
vol. 13, f. 201-202). 

?? Thidem, p. 245-246 (doc. de la ACNSAS, fond „penal”, dos. nr. 16, vol. 5, f. 192-195). 

?*! Thidem, p. 208-209 (doc. de la ACNSAS, fond „informativ”, dos. nr. 770, vol. 1, f. 366- 

a Ill-a MAI, şi de colonelul Coloman Ambruş, şeful Regionalei de Securitate 
Stalin’. 

In paralel cu actiunile de mai sus, Securitatea a extins practica infiltrarii 
ofițerilor în localitățile din zona frecventată de partizani. Acestora urmau a li se 
găsi diferite slujbe: in comuna Cârţişoara — administrator al dispensarului; in 
comuna Cornățel — funcţionar la oficiul de telefoane; în comunele Viştea de Sus şi 
Somartin — vânzători la cooperativele săteşti; în comuna Lisa — funcţionar la Ocolul 
Silvic; în comuna Șinca Veche — muncitor la şantierul CFR; în comuna 
Merghindeal — muncitor la sonda din apropierea localităţii; în staţiunea climaterică 
din apropierea comunei Rodbav — administrator sau ingrijitor; în comuna Grid — 
colector de cereale; în comuna Felmer — funcţionar la primărie; în comuna Ungra — 
brigadier la Ocolul Silvic; în comunele Porumbacu, Viştea de Sus, Bruiu, Cincul şi 
Vaida Recea — pădurari. Saisprezece ofițeri urmau să fie implicați în aceasta 
operațiune. Cei prevăzuţi pentru a ocupa pozițiile de pădurari aveau să facă un curs 
de două-trei săptămâni, cu concursul Ministerului Agriculturii şi Silviculturii, 
pentru a-şi însuşi cunoştinţe elementare de silvicultură. Personalul care deservea 
cabanele Bâlea, Sâmbăta şi Negoiul urma a fi verificat, o parte preconizându-se a fi 
înlocuit cu ofiţeri de securitate. Aveau să se constituie şi grupuri de 4-6 securiști, 
grupuri postate în jurul sau în incinta cabanelor sub diferite legende (echipe 
sportive, şcoală de turism etc.). Pentru coordonarea acestor efective se recomanda 
utilizarea aparatelor telefonice şi de emisie-receptie. Punerea în practică a acestui 
plan necesita 60 de ofiţeri de securitate „dintre cei mai buni”. În plus, o echipă de 
cinci ofiţeri urma să se ocupe de recrutarea persoanelor indicate de securiştii 
infiltrati în comunele amintite, să studieze situaţia celor arestați pentru legături cu 
partizanii în vederea unor infiltrări în rândurile acestora”. 


9. Grupul în 1954: exasperarea Securităţii 


Grupul condus de Ion Gavrilă a atras şi în 1954 atenţia serviciilor represive la 
cel mai înalt nivel. Spre exemplu, în cadrul şedinţelor speciale ale Colegiului 
Ministerului Afacerilor Interne privind activitatea Direcţiei a III-a, căreia i se 
subordona biroul ,,Bande", la 29 martie 1954 s-a analizat „felul cum s-au executat 





3 Ibidem, p. 209-212 (doc. de la ACNSAS, fond „informativ”, dos. nr. 770, vol. 1, f. 366- 
383). Cele 11 sectoare aveau urmátoarele centre, localitáti in subordine si incadrare: sectorul I, cu 
centrul in comuna Avrig, cuprindea 6 comune şi 6 sate, cu implicarea a 10 securisti (merită amintit cá 
în fruntea lor se afla maiorul Nicolae Briceag, fost şef al Biroului judeţean de Securitate Someş-Dej, 
unde se dovedise extrem de brutal); II — comuna Arpasu de jos, cu 4 comune şi 5 sate (cu implicarea a 
8 securisti); III — comuna Drágus, cu 2 comune şi 6 sate (6 securişti), IV — comuna Vaida Recea, cu 
3 comune şi 10 sate (11 securişti), V — comuna Hârseni, cu 5 comune şi 9 sate (8 securişti), VI — 
comuna Șercaia, cu 6 comune şi 5 sate (8 securisti); VII — comuna Bruiu, cu 3 comune şi 3 sate 
(7 securişti), VIII — comuna Cincu, cu 5 comune şi un sat (7 securişti), IX — comuna Şoarş, cu 
3 comune şi 2 sate (6 securişti), X — comuna Jibert, cu 3 comune şi 2 sate (5 securişti), XI — comuna 
Comana de Jos, cu 3 comune şi 4 sate (6 securiști) (Ibidem, p. 210-212). 

măsurile indicate pentru prinderea bandei Gavrilă”. Raportul din 29 martie 1954 
a stabilit că planul de măsuri informativ-operative în vederea distrugerii grupului 
Gavrilă, alcătuit în noiembrie 1953, nu fusese îndeplinit. Au fost identificate 
diferite lipsuri: activitatea informativă se desfăşurase la un nivel scăzut, vechea 
agentură fusese preluată fără verificări, noii recruți erau de slabă calitate, mai ales 
că nu se utilizaseră „materialele compromițătoare”, altfel spus santajul; 
perchezitiile, anchetele etc. duseserá la deconspirarea metodelor de lucru ale 
Securităţii, baza de sprijin a partizanilor nu fusese studiată ş.a.m.d. Luând în 
considerare toate aceste lipsuri, la 2 aprilie 1954 s-a întocmit un nou plan pentru 
anihilarea grupului Gavrilă. Zona de activitate a acestuia a fost împărțită în 
7 sectoare, sub conducerea unui stat major compus din locotent-colonelul 
Gheorghe Crăciun, şef, maiorul loan Cernea, locţiitor, Locotenentul-major 
Alexandru Marina, maiorul Iacob Boscu, din partea trupelor operative. Statul major 
avea ca atribuţii realizarea planurilor de acțiune şi a combinațiilor informative, 
precum şi intervenţiile cu trupele; ţinerea legăturii cu informatorii cei mai 
importanti si de perspectivă: „Motociclistul”, „lonaşcu”, „Cluj”, „Păpuşoi”, 
»Polana” si ,Voiosul"; recrutarea de informatori calificaţi, infiltrarea cu 
informatori a retelei de sprijin a partizanilor. De asemenea, se interzicea retinerea 
persoanelor care furnizau informatii din proprie initiativá, acestea urmánd a fi 
stimulate. Activitatea informativă avea să se „întărească” în comunele din raioanele 
Făgăraş, Sibiu, Agnita şi Rupea, care nu erau incluse în zona de activitate a statului 
major. Cele 7 sectoare erau compuse din mai multe localități, fiind deservite de un 
şef de sector şi mai multi ofițeri şi subofiteri de securitate. În comparaţie cu planul 
din noiembrie 1953, nu doar numărul sectoarelor fusese redus, ci şi al securiştilor 
care le încadrau (doar 29, faţă de 74 anterior)". 

Şefii de sectoare aveau diferite sarcini, cele mai importante fiind de ordin 
informativ. Agenţii urmau a fi recrutați din rândurile padurarilor, ciobanilor etc., 
care prin natura profesiei lor circulau foarte mult prin munţi şi păduri, deci in 
locurile favorabile ascunderii partizanilor. Dacă aceşti agenti erau suspectați de joc 
dublu urmau a fi înlocuiţi cu „informatori recrutați din rândul elementelor 
patriotice, verificate”. Se acorda o importanţă deosebită şi recrutării unei agenturi 
în rândurile amantelor celor din rezistență, avându-se în vedere că partizanii erau 
oameni tineri, necăsătoriți. Activitatea informativă viza mai ales identificarea celor 
mai apropiate si de încredere legături ale luptătorilor anticomuniști. Însă partizanii 


?55 Ibidem, dos. 9982, f. 39. 

ads „Bande, bandiți şi eroi"..., p. 215-218 (doc. de la ACNSAS, fond „informativ”, dos. nr. 
770, vol. 1, f. 328-337). Sectoarele constituite in zona de activitate a grupului Gavrila in aprilie 1954 

5 securişti; II — comuna Vaida Recea, cu 4 comune şi 11 sate (6 securişti); III — comuna Drágus, cu 
3 comune şi 8 sate (4 securiști); IV — comuna Porumbacu de Jos, cu 3 comune şi 3 sate (3 securisti); 

Securitate, să ia chiar măsuri fizice contra informatorilor acesteia, inclusiv prin 
incendierea gospodăriilor unor agenți. Dincolo de chestiunile de ordin general, s-au 
fixat şi sarcini concrete vizând recrutarea unor persoane: Serafim Dumitru 
Popescu, starețul mănăstirii Brâncoveanu, amintit mai sus, ținându-se cont că 
lăcaşul monahal se găsea la poalele munţilor şi era vizitat frecvent de rudele şi 
susținătorii partizanilor; preotul greco-catolic Axente Stanislav, netrecut la 
ortodoxie, despre care existau informaţii cá în anii 1951-1952 fusese vizitat de Ioan 
Pop zis Jean — recrutarea era considerată importantă întrucât partizanii erau 
credincioşi se presupunea că în preajma Paştelui aveau să se spovedească; Matei 
Fratu, „chiabur” din comuna Berivoi, care se afla în relații bune cu familia Novac; 
detinutul Petre Novac. De asemenea, s-a dispus studierea dosarelor întocmite 
susținătorilor închişi deja, urmărindu-se cooptarea lor în agentură, dar şi obţinerea 
de date suplimentare despre alte persoane implicate în reţeaua de sprijin; infiltrarea 
printr-un „canal artificial” a informatorilor în preajma rudelor lui Laurian Haşu (era 
vorba de o soră aflată în închisoare şi de un frate domiciliat în comuna Breaza). 
Tehnica operativă (instrumente de ascultare) urma a fi utilizată în locurile de 
instalare a capcanelor şi în casele celor mai apropiate rude şi legături ale 
lichidarea luptătorilor anticomuniști, motiv pentru care la dispoziţia statului major 
era pus un batalion de securitate, care avea să fie instalat în localitățile Cincu, Sibiu 
şi Sâmbăta de Jos. Se preconizau acțiuni de scotocire, patrulări şi pânde la locurile 
de acces ale partizanilor. De asemenea, urmau să se formeze „echipe turistice” şi 
echipe speciale pentru sprijinirea măsurilor tehnico-operative”. 

Între 28 noiembrie 1953 şi 10 aprilie 1954, 4 batalioane de securitate, care 
anterior fuseseră folosite în acțiuni de scotocire în munţi, au fost dislocate în 
localități. Singurul rezultat pozitiv a fost capturarea în comuna Porumbacu de Sus, 
la 17 ianuarie 1954, a fugarului loan Cismaş, despre care anterior se crezuse că 
fusese membru al grupului Gavrilă. În plus, au fost ridicate 10 gazde şi persoane de 
sprijin. La 10 aprilie 1954, cele 4 batalioane de securitate au fost retrase, în locul 
lor fiind adusă o altă (singură) unitate?*%. 

În primăvara anului 1954, Securitatea ajunsese la concluzia că grupul Gavrilă 
nu stătuse iarna în munte, exceptând anul 1951 şi atunci doar patru dintre partizani. 
Supozitia se baza pe faptul că până şi alimentele ridicate în noiembrie 1953 de la 
cabana Negoiul fuseseră duse în sate. Partizanii stăteau iarna în localităţi, ei urcând 
la munte doar primăvara, odată cu topirea zăpezii. De aceea, grupul operativ 
Făgăraş a întocmit în aprilie 1954 un plan amănunțit de întrebuințare a trupelor in 
acțiunile contra grupului Gavrilă. Planul consta în organizarea, între sfârşitul lunii 
aprilie şi prima jumătate a lunii mai 1954, de pânde în punctele de acces în munte, 





247 Thidem, p. 218-221 (doc. de la ACNSAS, fond „informativ”, dos. nr. 770, vol. 1, f. 328-337). 
48 Ibidem, p. 246-247 (doc. de la ACNSAS, fond „penal”, dos. nr. 16, vol. 5, f. 192-195). 

păduri şi locurile unde partizanii îşi făcuseră apariţia în trecut. Pândele la stâne nu 
îşi aveau rostul în acel moment, deoarece ele încă nu se constituiseră. Mai multe 
pânde au fost instalate în diferite puncte din munţi, efectivele (peste 100 de 
oameni, inclusiv ofiţeri şi sergenti reangajati) fiind cazate în cabanele Pionieri, 
Sticlărie şi Cincu. Se avea în vedere ca între 15 mai şi 15 iunie 1954 să se execute 
în pădurile de la nord de râul Olt, unde anterior fuseseră semnalati partizanii, o 
acțiune de scotocire cu batalionul de securitate Oraşul Stalin. Simultan aveau să se 
realizeze pânde combinate cu patrule şi grupări de cercetare şi scotocire în alte 
locuri, mai ales între Valea Dehanilor, la sud de satul Netotu şi la vest de 
Porumbacul, însă doar în păduri şi munţi. Se avea în vedere şi constituirea unor 
„echipe de excursionişti”, în special spre cabanele Negoiul, Bâlea şi Podragu. 
Militarii din preajma mănăstirii Brâncoveanu urmau să fie retraşi, deoarece 
populaţia „comenta nefavorabil” prezenţa lor acolo. Întrucât se apropiau sărbătorile 
pascale, iar mănăstirea era intens frecventată de credincioşi, acţiunea informativă 
putea fi desfăşurată mult mai uşor” *. 

Doi pădurari (lon Aldea şi lon Motoc) din Berivoii Mari au informat postul 
de militie din comună, în seara zilei de 4 mai 1954, că văzuseră grupul Gavrilă in 
apropierea localităţii. Informaţia a ajuns la cunoştinţa Securităţii cu întârziere si 
numai la insistenţele celor doi zeloşi pădurari. Statul major de la Făgăraş a trecut la 
realizarea planului de operaţiuni şi la discutarea lui cu comandanții de batalioane şi 
cu şefii de stat major. Intrarea trupelor (batalionul de securitate Botoşani) în 
dispozitiv s-a făcut abia la 7 mai 1954, dar lipsurile constatate dovedeau lipsa de 
profesionalism a securiştilor: hărțile erau vechi, nemaicorespunzând cu terenul, 
maşinile militare dând peste drumuri impracticabile, poduri rupte etc., toate acestea 
provocând întârzieri în desfăşurarea operaţiunilor. Nu fusese prevăzută nici 
constituirea unui grup de agenţi de legătură, care să comunice ordinele în 
eventualitatea nefunctionarii stațiilor radio şi a telefoanelor. Efectivele implicate în 
acțiune fuseseră defectuos instruite: ofițerilor şi militarilor din teren nu li s-au 
comunicat ultimele semnalmente ale partizanilor, deşi comandanții lor le 
cunoşteau; maiorul Boscu, comandantul regimentului operativ Tecuci, a ținut un 
discurs mobilizator în fata trupelor, în care le-a spus că „bandiții sunt slabi, rupti şi 
flămânzi şi fug de noi mâncând pământul”; îndoctrinarea („munca politică”) in 
rândul trupelor a fost neglijată. Cadrele fuseseră prost selecționate, şefii de pânde 
fiind numiţi dintre cei mai slabi ofiţeri, cu numeroase abateri disciplinare la activ 
(betii repetate, scandaluri, neprezentári la timp din învoiri). Lucrătorii operativi 
numiţi şefi de pânde fixe nu fuseseră instruiți asupra modului de acțiune. Mai mult 
chiar, în seara precedentă intrării în dispozitiv se îmbătaseră, ei procurându-şi 
rezerve de alcool şi pentru perioada în care urmau să se afle în misiune. Se 
încălcaseră regulile militare, pândele fuseseră instalate în teren de către cei doi 
pădurari amintiți mai sus; acţiunile de cercetare şi scotocire se desfăşuraseră haotic; 
ofiţerii si soldaţii implicaţi în aceste acţiuni dovediserá laşitate. În momentul în 

care s-a descoperit un adăpost al partizanilor, „statul major s-a pierdut”. El a cerut 
încă două batalioane de securitate, introduse în acţiune, a mobilizat şi militia, care 
nu era echipată şi pregătită, dar avea câini care lătrau tot timpul. Militarii s-au 
dovedit nedisciplinati, „au făcut gălăgie, au fumat în timpul nopţii”, au făcut focuri 
în munţi pentru a se încălzi, inclusiv în pânde, şi au împânzit zona de operaţii cu 
mii de cutii de conserve goale. Ofițerii şi-au părăsit în repetate rânduri trupele 
(inclusiv pentru a cumpăra ţigări ori alcool) sau le-au condus in mod defectuos”. 
A fost un fiasco pentru Securitate, deşi la marea acţiune de blocare, încercuire şi 
scotocire a zonei au participat 4 batalioane operaţionale. Trupele nu au descoperit 
decât un bordei cu îmbrăcăminte şi veselă pe Valea Pojortei, precum şi un bordei şi 
un depozit subteran pentru alimente pe Valea Berivoiu ^". 

Grupul Gavrilă era amintit în mai-iunie 1954 tot cu 11 membri”. Într-o 
privire sintetică făcută de Securitate asupra acestui grup la jumătatea anului 1954, 
se nota că partizanii găsiseră teren prielnic pentru activitatea lor în raza raioanelor 
Făgăraş, Sibiu şi Agnita, unde „elementele duşmănoase sunt în număr destul de 
mare”, întrucât Mişcarea Legionară fusese puternică în zonă, de acolo provenind 
unii lideri legionari de prim rang, spre exemplu Horia Sima, din comuna Mândra, şi 
Nicolae Petraşcu, din comuna Sâmbăta, ambele din raionul Făgăraş. Principalii 
susţinători ai partizanilor erau „elementele duşmănoase” şi familiile lor. De 
asemenea, partizanii făgărăşeni ar mai fi găsit sprijin şi la ,,nationalistii" din rândul 
populaţiei de limbă germană care activase anterior în organizaţii naziste (Grupul 
Etnic German, SS), precum si la „alte elemente duşmănoase, cu mentalitate 
filoamericană”, având în vedere că într-o serie de localităţi din raioanele Făgăraş şi 
Sibiu se găseau foarte multi români care fuseseră în America şi se repatriaseră în 
perioada interbelică. Partizanii se remarcaseră prin activitatea de instigare a 
populaţiei la nesupunere fata de legile regimului de la Bucureşti, duceau o 
„propagandă naționalistă”, omoráserá mai multi reprezentanţi ai „organelor” de stat 
şi atacaseră anumite „unităţi socialiste"? 

La 23 iunie 1954, un grup de partizani a atacat stána de la Izvorul Mázgavul. 
Pe urmele lor au pornit 5 batalioane de securitate, care au blocat şi scotocit timp de 
o săptămână zona cuprinsă între Arpaşu de Sus şi pârâul Auristei, Râul Mare. Pe 
Valea Laita s-a descoperit un adăpost cu armament, muniții, obiecte de uz casnic, 
îmbrăcăminte şi alimente”. Opt partizani au atacat la 28 iunie 1954 cabana IFET 
de pe Valea Cascoe, la 15 km nord-vest de Rucăr, de unde au luat alimente şi patru 
cai. Acţiunea a determinat aducerea în zonă a nu mai puţin de 7 batalioane de 


250 Cartea Albă a Securităţii, vol. IL, p. 464-468 (doc. de la ASRI, fond „D”, dos. 10270, vol. 
1, f. 19-26). Vezi şi Bande, bandiți si eroi..., p. 247 (doc. de la ACNSAS, fond „penal”, dos. nr. 16, 
vol. 5, f. 192-195). 

?3! Bande, bandiți şi eroi..., p. 247 (doc. de la ACNSAS, fond „penal”, dos. nr. 16, vol. 5, f. 
192-195). 

252 ASRI, fond „D”, dos. 2168, f. 36, 46. 

253 Ibidem, f. 36-37. 

254 Bande, bandiți si eroi..., p. 248-249 (doc. de la ACNSAS, fond ,,penal”, dos. nr. 16, vol. 5, 
f. 192-195). 

securitate, adică aproape o unitate pentru fiecare partizan. Descoperiti de un 
detaşament al Securităţii la 2 iulie 1954, partizanii au fost nevoiţi să abandoneze 
cea mai mare parte a bunurilor ridicate anterior de la cabană. După încheierea 
misiunii avea să se calculeze scrupulos că s-au consumat cantități mari de muniții, 
carburanți şi diferite materiale, totalizând 72.000 de lei. „Republica populară” 
făcea sacrificii pentru lupta contra ,banditilor?. În perioada 10 iulie - 8 
noiembrie 1954, acțiunile din Munţii Făgăraş contra grupului Gavrilă au fost duse 
de o grupare operativă constituită din 6 batalioane de securitate. 

Din raţiuni pe care nu le cunoaştem, Gelu Novac şi Gheorghe Şovăială au 
ajuns pe 5 august 1954 în satul Obreja, comuna Mihalt, la 200 de km de locurile pe 
care le frecventau în mod obişnuit. Deoarece erau străini de zonă şi aveau nevoie 
de ajutor şi provizii, ei au luat legătura cu doi localnici, paznicul de câmp Octavian 
Bobitan si ciurdarul Vasile (sau Ion) Ciungu (în documente apare cu numele de 
Vasile Răzăilă). Însă cei doi (sau doar unul) au anunţat pe secretarul primăriei, 
Sigismund Pop, care la rândul său l-a trimis pe casierul comunei, Petru Lupea, să-l 
cheme pe şeful postului de Miliție, Traian Humana. Acesta a trecut la acțiune 
contra partizanilor, având şi susţinerea unor localnici (secretarul şi referentul 
primăriei Mihalt, precum şi o femeie). Gelu Novac a fost împuşcat de Miliție in 
seara zilei de 5 august 1954. Gheorghe Sováialá a reuşit să-l împuşte mortal pe 
caporalul de miliţie Bălan, dar a fost blocat toată noaptea, neputând părăsi zona. În 
acest timp Batalionul de Securitate de la Orăştie a fost alertat, iar două plutoane au 
ajuns în aceeaşi noapte în apropierea comunei Mihalt, la confluenţa pârâului Secaş 
cu Târnava Mare. Cu ajutorul unor călăuze, trupele de Securitate s-au apropiat de 
locul in care se găsea Gheorghe Sováialá, încercuindu-l. Partizanul a opus 
rezistență până la final, dar a fost şi el împuşcat mortal de un sergent de Securitate. 
Asupra lui Şovăială s-au descoperit un automat Deimler-Puch, trei încărcătoare cu 
circa 60 de cartuşe, un carnet cu mai multe însemnări şi desene (inclusiv diferite 
tipuri de bordeie) si o hartă cu regiunea Făgăraş-Braşov. În locul unde initial se 
ascunseseră partizanii s-au găsit o oală cu ouă, lemne de foc, un sáculet cu unt, un 
cojoc, o ranitá cu obiecte de îmbrăcăminte, o Biblie şi o carte de rugăciuni”. 


255 Ibidem, p. 249-250 (doc. de la ACNSAS, fond „penal”, dos. nr. 16, vol. 5, f. 192-195). 

255 Ibidem, p. 251-252 (doc. de la ACNSAS, fond „penal”, dos. nr. 16, vol. 5, f. 192-195). 

257 Ibidem, p. 229-231, 250-251 (doc. de la ACNSAS, fond „penal”, dos. nr. 16, vol. 5, f. 192- 
197), 324, 559 (doc. de la AMI, fond „DMRU”, inv. nr. 7389, dos. nr. 34, f. 62-65, 374-380); Ion 
Gavrilá-Ogoranu (ed.), op. cit., vol. IV, p. 187-191 (doc. de la ACNSAS, fond „penal”, dos. 16, vol. 5, f. 
187; Idem, fond „informativ”, dos. 770, vol. 22, f. 92; vol. 40, f. 102); Ibidem, vol. II, p. 151-154; Idem, 
A avea capul pe umeri..., p. 11; Florin Mircea Corcoz, Mircea Aries, Din nou...Securitatea. Diversiunea 
de la Mihalt, VI, in „România liberă”, nr. 742, 10 septembrie 1992, p. 1, 3. Condiţiile desfăşurării şi 
deznodământul confruntării din 5 august 1954 de la Mihalt au fost falsificate de scriitorul Olimpian 
Ungherea într-un articol publicat într-o revistă MAI, in 1976. În afară de faptul că erau etichetati drept 
„bandiţi”, „tâlhari” şi „bestii” sau chiar „bestii umane" (sic!), cei doi partizani ar fi fost, în imaginația 
autorului, avangarda unui grup mare care se pregătea să atace şi să jefuiască localitatea Mihalt. Deşi 
ambii luptători anticomunişti au fost ucişi în luptă, în articolul respectiv se afirmă că unul s-a predat, iar 
celălalt a fost capturat viu (Olimpian Ungherea, Acei luptători anonimi, în „Pentru Patrie”, nr. 8/1976, p. 
28), ceea ce, după cum am văzut, nu e conform cu realitatea. În anii "90, într-un episod al Memorialului 

Militianul mort în timpul confruntării cu partizanii a fost declarat ulterior „erou al 
Miliției”, fiind trecut în „cartea de onoare” a acestei instituții cu rol represiv^^*, 
Denuntátorul (sau denuntatorii) partizanilor ar fi primit pentru serviciile sale 
hainele, un ceas si incáltámintea acestora^?. Cât despre soarta celor două cadavre, 
potrivit unor relatări orale ele ar fi fost aruncate într-o groapă comună pe malul 
Târnavei, în locul numit Lunca Stânii. Însă în noaptea următoare trupurile au fost 
dezgropate şi transportate la Cugir, unde au fost folosite ca , material" pentru 
simularea unui atac „terorist” asupra fabricii de armament din localitate. Profesorul 
Mihai Novac şi Gema Novac au fost chemați pentru identificări, însă nu li s-a 
permis ridicarea cadavrelor, ele fiind depuse într-un loc rămas necunoscut”. 

Cinci partizani — lon Gavrilă, loan Pop zis Jean, Remus Sofonea, loan Novac 
şi Ion Ilioiu — au fost surprinşi în după amiaza zilei de 19 august 1954 de o patrulă 
de Securitate (din batalionul Drăgăşani) la o stână pe Valea Topologului. În 


schimbul de focuri dintre cele două parti, un soldat a fost împuşcat mortal. 


Avantajati de vremea cetoasá şi ploioasă, partizanii au dispărut în pădure”. 


Trupele de Securitate (extrem de numeroase) au reintrat în contact cu aceiaşi 
partizani în seara zilei de 20 august 1954, pe râul Jibrii şi dealul Clábucetul. 
Luptătorii anticomunisti au fost încercuiți, singura soluţie pentru a scăpa fiind lupta 
deschisă. Patru dintre ei au reuşit să iasă din încercuire, însă Ion Ilioiu a fost grav 
rănit (i-a fost perforat plămânul drept, ficatul i-a fost sectionat, fiindu-i atinsă şi 
coloana vertebrală). A încercat să-şi scoată pistolul să tragă în securişti, iar apoi să 


durerii, realizat de Lucia Hossu-Longin la TVR, în care a fost reconstituit şi contextul uciderii lui Gelu 
Novac si Gheorghe Şovăială, unul dintre zeloşii localnici implicați în acțiune şi-a motivat gestul cu 
afirmaţia cá ,,Porunca era poruncă [...]!”. Cineva a comentat sec: „lobagul a rămas tot iobag şi după 100 
de ani de la desființarea iobăgiei” (Ion Gavrilă-Ogoranu (ed.), Brazii se fráng..., vol. IV, p. 189). 

258 Bande, bandiți şi eroi..., p. 324 (doc. de la AMI, fond „DMRU”, inv. nr. 7389, dos. nr. 34, 
f. 62-65). 

?? Ton Gavrilá-Ogoranu, A avea capul pe umeri..., p. 11. 

260 Florin Mircea Corcoz, Mircea Arieş, op. cit, p. 3. Documentele Securităţii contin 
informaţia că trupurile partizanilor au fost într-adevăr îngropate, apoi dezgropate pentru a fi 
identificate, în acest scop fiind adus în zonă detinutul Petru Novac (Ion Gavrilá-Ogoranu (ed.), Brazii 
se fráng..., vol. IV, p. 193, doc. de la ACNSAS, fond „informativ”, dos. 770, vol. 40, f. 118). 

?6! Bande, bandiți şi eroi..., p. 231-232, 251 (doc. de la ACNSAS, fond „penal”, dos. nr. 16, 
vol. 5, f. 192-195, 198-199), 490-491, 530, 543 (doc. de la AMI, fond „DMRU”, inv. nr. 7389, dos. 
nr. 34, f. 13-16, 448-472, 477); Ion Gavrilá-Ogoranu (ed.), Brazii se fráng..., vol. IV, p. 196-197 (doc. 
de al ACNSAS, fond „penal”, dos. 16, vol. 5, f. 198-199; vol. 19); Ibidem, vol. II, f. 90-94; Idem, „A 
avea capul pe umeri...", p. 11; Nicolae Prelipceanu, op. cit., interviu cu Ion Gavrilá-Ogoranu, p. 11; 
Ion Ilioiu, op. cit., p. 6; Ioan Orosz, soldatul împuşcat în luptă, avea să aibă parte de onoruri din partea 
regimului comunist, fiind avansat la gradul de sergent major post-mortem şi declarat „erou al trupelor 
de securitate”, iar la şcoala din comuna sa natală (Abram, judeţul Bihor) Comandamentul trupelor de 
securitate şi autorităţile locale, de partid şi de stat, au organizat „un colt al eroului”, fost membru 
UTC) (general-maior Luigi Martis, general-maior Constantin Mlesnitá, colonel Ion Șerbănescu, 
colonel Ilie Coman, În slujba patriei socialiste. File din istoria trupelor de securitate, Ministerul de 
Interne, Comandamentul Trupelor de Securitate, Serviciul Editorial şi Cinematografic, 1980, p. 52. 
Mulţumim domnului Romulus Rusan pentru această lucrare; Bande, bandiți şi eroi..., p. 490-491, 
530, 543, doc. de la AMI, fond „DMRU”, inv. nr. 7389, dos. nr. 34, f. 13-16, 448-472, 477). 


480 Dorin Dobrincu 48 





se sinucidă, însă nu a mai putut, întrucât a leşinat şi a fost capturat. Pierderile 
securiştilor s-au redus la un câine împuşcat de partizani””. 

Securiştii care l-au prins pe Ion Ilioiu l-au bătut cu pumnii şi cu picioarele, 
deşi acesta era în stare de semiinconstientá. Partizanul îşi aducea aminte dupa 
câteva decenii: „M-au apucat de bocanci şi m-au târât pe coastă vreo 40 de m. Am 
crezut că înnebunesc. Târâşul ăsta mi-a provocat nişte dureri că nici nu leşinam, 
nici nu eram cum trebuie. Am crezut că nu se mai termină.” Transportat la Sibiu, 
Ilioiu a fost operat. Se pare că Securitatea a realizat mai multe fotografii cu el in 
sala de operaţii, imagini răspândite ulterior în sate, pentru a se crede că era mort. 
Ancheta a început după două zile de la operaţie, când prizonierul se simţea foarte 
rău. El avea să mărturisească ulterior: „M-au chinuit foarte mult. Au folosit 
hipnoza la anchete, pentru a obţine ceea ce doreau. Numai credinţa în Dumnezeu şi 
iubirea de tara m-au ţinut în viaţă.” Ion Ilioiu a fost deţinut la Braşov până în 
1955, în acel an fiind transportat la Bucureşti (vezi infra). 

Capturarea lui Ion Ilioiu a determinat reţeaua de sprijin Viştea, coordonată de 
Olimpiu Borzea, să schimbe punctele de întâlnire cu partizanii, locurile în care se 
lăsau mesajele. Tot ce stia partizanul capturat a fost scos din uz. 

Liderul grupului (Ion Gavrilă) aprecia că partizanii au fost susținuți de mii de 
oameni de pe ambii versanţi ai Munţilor Făgăraş, mai ales din depresiunea 
Făgăraşului. Sprijinul nu a venit însă individual, ci din partea unor familii întregi 
(spre exemplu, Cornea, Cristian, Pătraşcu, Sima, Gavrilă), care ofereau găzduire şi 
alimente”. Ajutorul acordat partizanilor presupunea expunerea la mari riscuri. De 
fapt, chiar purtarea anumitor nume de familie — spre exemplu Gavrilă — era 
suficientă pentru a atrage atenţia asupra ta şi chiar pentru a fi arestat şi 





*2 Bande, bandiți şi eroi..., p. 231-232, 252 (doc. de la ACNSAS, fond „penal”, dos. nr. 16, 
vol. 5, f. 192-195, 198-199); Ion Ilioiu, op. cit., p. 6; mărturia lui Ion Ilioiu, in Ion Gavrilá-Ogoranu, 
Lucia Baki Nicoară (eds.), Brazii se fráng..., vol. III, p. 82; Ion Gavrilá-Ogoranu (ed.), Brazii se 
fráng..., vol. IV, p. 198-199 (doc. de la ACNSAS, fond „penal”, dos. 16, vol. 5, f. 200-201; Idem, 
fond „informativ”, dos. 770, vol. 66, f. 84, 188); Ibidem, vol. II, p. 94-96; Idem, „A avea capul pe 
umeri...", p. 11; Nicolae Prelipceanu, op. cit., interviu cu Ion Gavrilă, p. 11. Ion Ilioiu avea asupra lui 
o puşcă Mauser de 7,92 mm, 1 pistolet de calibru mare, 1 cartuşieră plină cu cartuşe ZB şi de pistol, 
1 pătură de lână, 1 cojoc, 1 ranitá si 1 cuțit (Ion Gavrilá-Ogoranu (ed.), Brazii se fráng..., vol. IV, 
p. 198 (doc. de la ACNSAS, fond „penal”, dos. 16, vol. 5, f. 200-201). 

?9 Ton Ilioiu, op. cit., p. 6; mărturia lui Ion Ilioiu, in Ion Gavrilá-Ogoranu, Lucia Baki Nicoară 
(eds.), Brazii se fráng..., vol. III, p. 82. 

264 Ton Ilioiu, op. cit., p. 6; mărturia lui Ion Ilioiu, in Ion Gavrilá-Ogoranu, Lucia Baki Nicoară 
(eds.), op. cit, vol. III, p. 82; si in Eugenia Mihalcea, op. cit., p. 11. Vezi şi Ioan Victor Pica, 
Libertatea are chipul lui Dumnezeu..., p. 174; márturia lui Ion Gavrilá-Ogoranu, in Dan Curean, 
op. cit., p. 14. 

265 Olimpiu Borzea, op. cit., p. 7. 

266 Ton Gavrilă-Ogoranu, relatare la Colocviile revistei Vatra, I, in loc. cit., p. 5. „În fiecare sat 
aveam puncte de sprijin, rude, prieteni, colegi de şcoală, preoţi greco-catolici fugiţi, preoţi ortodocşi. 
Au fost oameni care au rămas oameni” (Idem, A avea capul pe umeri..., p. 11) 

încarcerat”. Suferinta din „cercul doi” (potrivit formulei lui Alexandr Soljenitán) 
a fost apreciată de partizani ca fiind mai mare decât a lor, cei din „cercul întâi” (tot 
Soljeniţân). Mama lui Ion Gavrilă îi spunea fiului ei: ,,Dragu' mamii, tu te duci şi 
Dumnezeu iti va aranja viata aşa cum o socoti, da” noi rămânem în mâna lor." Desi 
populația din zona Făgăraşului era în zdrobitoare majoritate de etnie română, trăiau 
acolo şi etnici germani (saşi) şi maghiari. Mulţi dintre saşi i-au ajutat pe partizanii 
anticomuniști, la fel şi unii dintre maghiari. Spre exemplu, un oarecare cioban pe 
nume Feri i-a ajutat pe luptătorii anticomunişti ani la rând, îndeosebi vara, primindu-i 
la stâna lui”. Partizanii făgărăşeni au primit deseori ajutor şi de la etnicii ţigani din 
zonă, ei fiind deseori mai demni de încredere decât multi dintre etnicii români 
(desigur, exceptând familiile luptătorilor)”. După ciocnirile dure cu Securitatea la 
sfârşitul verii anului 1954, partizanii au fost nevoiţi să fure mâncare din satele în care 
nu cunoşteau pe nimeni si nu voiau să-şi facă simțită prezenţa. Nu era o practică în 
conformitate cu sistemul lor etic, dar nu aveau altă şansă de supraviețuire”. 

O ciocnire a avut loc între partizani şi Securitate în noiembrie 1954. 
Luptătorii anticomunisti au fost surprinşi în timp ce îşi spălau hainele. In fata unui 
atac cu câini de luptă şi grenade, făgărăşenii s-au retras în grabă, doar cu armele 
asupra lor. Însă au contraatacat pentru a-şi recupera echipamentul, indispensabil 
supravieţuirii în munte în condiţii de iarnă” 7. 

În perioada 13 noiembrie 1954 - 14 septembrie 1955, în acţiunile contra 
grupului Gavrilă au fost antrenate 3 batalioane de securitate. Au fost descoperite în 
acest interval bordeie, adăposturi, armament şi muniții ale partizanilor” ^. Grupului 
Gavrilă i-au fost atribuite pe toată durata existenţei sale 9 „crime de omor”, 1 
accident mortal, 2 militari grav răniţi în lupte, 40 de „jafuri probate cu martori” (la 
cabane, stâne, gospodării agricole colective sau de stat etc., de unde ridicaseră 
alimente şi îmbrăcăminte)”. 


267 Idem, relatare la Colocviile revistei Vatra, I, în loc. cit., p. 5. 


28 Ibidem. p. 6. 

26 Thidem. 

210 Idem, Brazii se fráng..., vol. II, p. 38-42. 

>! Ibidem, p. 96-97. 

272 Nicolae Prelipceanu, op. cit., interviu cu Ion Gavrilá-Ogoranu, p. 11. 

?5 Bande, bandiți şi eroi..., p. 252-253 (doc. de la ACNSAS, fond „penal”, dos. nr. 16, vol. 5, 
f. 192-195). 

274 Ton Gavrilá-Ogoranu (ed.), op. cit., vol. IV, p. 338. În decembrie 1952 erau puse pe seama 
grupului 12 crime contra „organelor de stat şi colaboratorilor acestora” (adică a serviciilor represive — 
Miliție, Securitate, trupe de Securitate — activişti comunişti, informatori) şi 23 de atacuri asupra unor 
obiective economice (,, Bande, bandiți şi eroi ”..., p. 168, doc. de la ACNSAS, fond „informativ”, dos. 
nr. 770, vol. 1, f. 408-421). Inexplicabil, în ianuarie 1953 numărul victimelor făcute de partizani în 
timpul confruntărilor era apreciat la 6 milițieni şi 3 securişti moti; de asemenea, în acel moment erau 
înregistrate 25 de „atacuri cu jaf”. Se observase că în timpul acestor atacuri, grupul căuta să sublinieze 
caracterul său politic (Marius Oprea (ed.), op. cit., p. 279, doc. de la ASRI, fond „D”, dos. 10104, 
f. 13-44). Până în noiembrie 1953 numărul „jafurilor” crescuse la 30 (Bande, bandiți si eroi..., p. 208, 
doc. de la ACNSAS, fond „informativ”, dos. nr. 770, vol. 1, f. 366-383). 

10. Grupul în 1955: sfârşitul 


Dr. Nicolae Burlacu, unul din susținătorii grupului din munți, a fost arestat de 
Securitatea Braşov în iarna anului 1954/1955, care i-a arătat cu probe că ştia de 
rolul lui în reţeaua de sprijin a partizanilor. Burlacu a acceptat formal să devină 
agent. Imediat ce a fost pus în libertate, prin intermediul lui loan Grovu, i-a anunțat 
pe partizani de cele întâmplate, punându-i astfel în garda*”. 

În februarie 1955, dr. Nicolau Burlacu a discutat cu un anume Gheorghe 
Vanu posibilitatea de a găsi o cale de ieşire a partizanilor din tara prin Constanta 
sau prin Bulgaria. Ultima variantă a împărtăşit-o şi lui lon Grovu. Burlacu s-a 
gândit şi la unele cái indirecte: să transmită o scrisoare Legaţiei Americane prin 
Legația Israelului (deşi Burlacu era legionar, el era în relaţii bune cu unii evrei 
dintr-o comună vecină cu satul său natal, Floreşti-Bacău, şi avea în vedere tocmai 
folosirea acestor relaţii); au fost luate în calcul şi variantele stabilirii de contacte cu 
Legația Olandeză, cu Legația Engleză şi cu Legația Elveţiei (care aflând despre ce 
era vorba ar fi refuzat, invocând neutralitatea)” 'S. Pe 5 martie 1955, dr. Nicolae 
Burlacu a plecat la Bucuresti pentru a lua legătura cu Legația Americană”. Avea 
să fie arestat de Securitate la 17 mai 1955?" şi deţinut timp de doi la Securitatea 
din Braşov, apoi la Malmaison, în Bucureşti”. 

Olimpiu Borzea a fost arestat la 10 martie 1955, dus la Securitatea din Braşov 
şi anchetat timp de o zi şi o noapte. Borzea a negat orice legătură cu partizanii, dar 
a recunoscut cá ştia de existenţa lor. I s-a cerut să furnizeze informaţii în cazul 
apariției luptătorilor anticomunisti si a acceptat. A făcut însă joc dublu, 
menținându-și loialitatea faţă de partizani”. Borzea s-a întâlnit la Sibiu cu Grovu, 
acesta fiind însoţit de un anume Costică Nicolescu (ofiţer de securitate care făcuse 
o şcoală de teologie, apoi fusese trimis ca preot ortodox într-un sat de lângă Munţii 
Făgăraşului), unde s-a discutat problema trecerii frontierei spre Grecia. De 
asemenea, Borzea 1-a relatat lui Grovu povestea cu Securitatea, dar cel din urmă a 
negat că şi el ar fi fost implicat”!. 

În iunie 1955, soţii Victor şi Eleonora Şandru i-au găsit într-un lan de grâu pe 
Remus Sofonea zis Brâncoveanu şi pe Laurian Haşu, primul fiind grav rănit la un 
picior (un glonte îi rămăsese în interior). Cei doi soți l-au anunţat pe Olimpiu 
Borzea, împreună transportandu-i pe partizani, cu un car, la domiciliul 


275 Nicolae Burlacu, OD. cit., în loc. cit., p. 242-243. 

276 Ton Gavrilă-Ogoranu (ed.), op. cit., vol. IV, p. 245 (doc. de al ACNSAS, fond „informativ”, 
dos. 770, vol. 66, f. 90). Vezi si Nicolae Burlacu, op. cit., in loc. cit., p. 242, 244; Ion Gavrilă- 
Ogoranu, op. cit., vol. IL, p. 166; Olimpiu Borzea, op. cit., p. 7. 

277 Ton Gavrilă-Ogoranu (ed.), op. cit., vol. IV, p. 245 (doc. de la ACNSAS, fond „informativ”, 
dos. 770, vol. 66, f. 90). 

278 ASRI, fond „D”, dos. 7778, vol. 3, f. 69-70; Nicolae Burlacu, op. cit., in loc. cit., p. 244. 

?? Nicolae Burlacu, OD. cit., în loc. cit., p. 244-245. 

280 Olimpiu Borzea, op. cit., p. 7, Cu unanimitate de voturi..., p. 258. 

281 Olimpiu Borzea, op. cit., p. 7; lon Gavrilă-Ogoranu, Cum a acționat Securitatea..., p. 340. 

învățătorului”. Piciorul lui Sofonea s-a gangrenat, el realizând că era nevoie de un 
medic pentru amputare. Însă aceasta presupunea că nu mai era posibilă continuarea 
rezistenţei. Pentru evitarea dezonoarei şi a torturilor la care ar fi fost supuşi de 
Securitate în cazul prinderii lor, ceea ce ar fi avut consecințe grave atât pentru 
ceilalți partizani, cât şi pentru susţinătorii lor, Sofonea şi Haşu au decis să se 
sinucidă, împuşcându-se unul pe celălalt. Sofonea a murit, însă lui Haşu i-a intrat 
glontele printr-o tâmplă şi i-a ieşit prin cealaltă, supraviețuind. El a fost salvat 
datorită intervenţiei doctorului Stanciu. Remus Sofonea a fost înmormântat în 
curtea lui Olimpiu Borzea, lângă casă“. După ce s-a însănătoşit, Laurian Hasu s-a 
alăturat celorlalți partizani. Doctorul Stanciu avea să fie ulterior arestat de 
Securitate şi ucis în timpul anchetelor^"^, o altă variantă fiind că s-a sinucis”. 

Ion Gavrilă şi Ion Pop zis Jean au stat în iarna 1954-1955 în pădurile din 
apropierea satelor Colun şi Fofeldea, la nord-est de Porumbacu de Jos?*6. Ceilalţi 
membri ai grupului s-au adăpostit într-un bordei în mijlocul câmpului, la Pojorta. 
Securitatea îi căuta în munți, dar ei se aflau în câmpie. În 1955 partizanii nu s-au 
mai reunit, aşa cum făcuseră în fiecare an până atunci”. 

În iunie 1955, Ion Gavrilă s-ar fi decis să părăsească regiunea Stalin şi să 
încerce trecerea frontierei în Iugoslavia, iar în cazul în care acest lucru nu ar fi fost 
posibil, să se ascundă în regiunea Cluj sau în regiunea Timişoara, unde avea 
prieteni. loan Pop zis Jean a fost iniţial de acord să-l urmeze pe Gavrilă, ei 
mergând împreună spre vest. În satul Stenea, raionul Mediaş, în apropierea liniei 
ferate Sibiu-Copşa Mică, Pop s-a răzgândit şi nu a mai vrut să-şi continue drumul 
alături de Gavrilă, astfel încât la 17 iunie 1955 cei doi s-au despărțit. loan Pop zis 
Jean s-a întors în adăpostul său din satul Colun, iar lon Gavrilă a plecat spre 
regiunea Cluj^**. Ion Gavrilă avea să dezvăluie ulterior motivele despărțirii de Ioan 
Pop zis Jean. În vreme ce Gavrilă voia să se îndrepte spre Cluj, unde avea un 
prieten, studentul Mihai Maja, care ieşise din închisoare şi cu care păstrase 
legătura, Pop avea familie si ar fi vrut să rămână cât mai aproape de ea^?. Din 
anchetarea ulterioară a membrilor capturați ai grupului Gavrilă, Securitatea a aflat 
că liderul îşi exprimase de mai multe ori intenţia de a părăsi regiunea Stalin. În 


282 Cu unanimitate de voturi..., p. 257-258, 261; Anno Domini 1957. Cum a fost condamnat 
Olimpiu Borzea, în Gazeta de Vest, aprilie 1993, p. 21; Olimpiu Borzea, op. cit., p. 7. Vezi şi Ion 
Gavrilă-Ogoranu, Brazii se fráng..., vol. IL, p. 175-176; Nicolae Prelipceanu, op. cit., interviu cu Ion 
Gavrilá-Ogoranu, p. 11. 

283 Olimpiu Borzea, op. cit., p. 7; Ion Gavrilá-Ogoranu, op. cit., vol. IL, p. 177-178; Nicolae 
Prelipceanu, op. cit., interviu cu Ion Gavrilá-Ogoranu, p. 11; Nicolae Ivan, Sinuciderile în închisorile 
comuniste din România, in ,, Memoria", nr. 38, 1/2002, p. 82. 

?** Nicolae Prelipceanu, op. cit., interviu cu Ion Gavrilá-Ogoranu, p. 11. 

285 Nicolae Burlacu, OD. cit., în loc. cit., p. 246. 

?86 Bande, bandiți şi eroi" ..., p. 281 (doc. de la ACNSAS, fond „informativ”, dos. nr. 770, 
vol. 77, f. 111-112, 116-118); Nicolae Prelipceanu, op. cit., interviu cu Ion Gavrilá-Ogoranu, p. 11. 
°87 Nicolae Prelipceanu, op. cit., interviu cu Ion Gavrilá-Ogoranu, p. 11. 

25 Bande, bandiți şi eroi''..., p. 281 (doc. de la ACNSAS, fond „informativ”, dos. nr. 770, 
vol. 77, f. 111-112, 116-118). 

?? Nicolae Prelipceanu, op. cit., interviu cu Ion Gavrilá-Ogoranu, p. 11. 

plus, din toamna anului 1954, Gavrilă mentinuse secretul asupra legăturilor lui în 
sate, pentru protejarea lor şi posibilitatea folosirii continue, şi nu mai depusese 
„eforturi serioase” de a relua legăturile cu membrii grupului, deşi acest lucru se 
întâmplase cu uşurinţă si în siguranţă în anii anteriori”. 


10.1.,, Drumul spre Grecia": capcana Securităţii 


Securitatea a reuşit penetrarea rețelelor de sprijin ale grupului Gavrilă. loan 
Grovu ajunsese în mâinile poliţiei politice şi, supus presiunilor, a acceptat să facă 
jocul poliției politice pentru a-şi salva viata. Grovu a devenit principala piesă în 
capturarea partizanilor făgărăşeni. La Paştele anului 1955 el i-a spus lui Olimpiu 
Borzea că împreună cu dr. Nicolae Burlacu va trece graniţa, spre Grecia. După 
câteva zile Costică Nicolescu a venit la Borzea cu o scrisoare de la Grovu, în care 
acesta relata că a ajuns cu bine la destinaţie, aflându-se la Salonic, Grecia, astfel 
„salvându-şi libertatea”. Era o invitaţie şi pentru cei din munţi, de care Nicolescu 
avea să întrebe în permanență în lunile următoare”. 

Partizanilor li s-a propus plecarea în străinătate, chipurile cu ajutorul unei rețele 
de trecere a frontierei, care avea să-i ducă în Grecia”. Planul prevedea plecarea mai 
întâi a lui loan Novac şi a lui Laurian Haşu, prin intermediul aceluiaşi Costică 
Nicolescu”*. Au fost amândoi arestaţi la 27 iulie 1955 într-un autobuz in Bucuresti”. 


2% Bande, bandiți şi eroi ”..., p. 281, 306-307 (doc. de la ACNSAS, fond „informativ”, dos. 
nr. 770, vol. 77, f. 81-86, 111-112, 116-118). 

°°! Ton Gavrilă-Ogoranu (ed.), op. cit, vol. IV, p. 252, 254 (doc. de la ACNSAS, fond 
„informativ”, dos. 770, vol. 28, f. 338; vol. 103); Olimpiu Borzea, op. cit., p. 7; Nicolae Prelipceanu, 
OD. cit., interviu cu Ion Gavrilá-Ogoranu, p. 11. 

?? lon Gavrilă-Ogoranu (ed.), op. cit, vol. IV, p. 252-257 (doc. de la ACNSAS, fond 
„informativ”, dos. 770, vol. 28, f. 338; vol. 55, f. 358; vol. 79; vol. 83, f. 41, 46; vol. 103, £. 107); 
Ibidem, vol. II, p. 173-175, 181-182. 

?? Olimpiu Borzea, op. cit., p. 7. 

?* Ton Gavrilă-Ogoranu (ed.), op. cit., vol. IV, p. 258 (doc. de la ACNSAS, fond informativ", 
dos. 770, vol. 79); Ibidem, vol. II, p. 182. La sfársitul anilor '70, cinematografia románeascá a produs 
filmul artistic Acțiunea „Autobuzul ” (Alice Mănoiu, Autobuzul, in „Cinema”, nr. 9, septembrie 1977, 
p. 8), în regia lui Virgil Calotescu, folosind actori consacrați precum Mircea Albulescu, Gheorghe 
Dinică, lon Dichiseanu, Irina Petrescu, Colea Răutu, Silviu Stănculescu etc. (Cristina Corciovescu, Bujor 
T. Râpeanu, 1234 cineasti români, ghid biofilmografic, Bucuresti, Edit. Ştiinţifică, 1996, passim). 
Scenariul scris de loan Grigorescu avea la bază tocmai scena capturării celor doi partizani făgărăşeni în 
1955. Cu un regizor cunoscut pentru documentarele făcute la comandă politică şi cu un scenarist 
competent, dar cunoscut şi el prin oportunism, nu e de mirare că rezistența armată anticomunistă era 
persiflată, lozincile comuniste abundând. Filmul a fost lansat în ianuarie 1978 (Călin Căliman, Istoria 
filmului românesc (1897-2000), Bucureşti, Edit. Fundaţiei Culturale Române, 2000, p. 289) şi a rulat în 
România comunistă, dar şi în cea postcomunistă. Ecranizarea a fost difuzată de postul TV Antena 1 pe 
17 mai 2003, ora 23,00, fără niciun fel de precizari/atentionari. Singura reacție publică pe care o 
cunoaştem se datorează lui Ovidiu Popica, de la „Evenimentul zilei”, care s-a documentat cu privire la 
raportul filmului cu realitatea. Totul se petrecea într-un context în care televiziunile comerciale 
româneşti, dar şi cea publică difuzau într-un ritm ametitor, după 2001, nenumărate filme cu mesaj politic 
comunist, realizate în anii '60-'80. Criticii de film au tratat producția ca pe „un «policier» ratat” (Călin 
Căliman, op. cit., p. 289), dar falsificarea adevărului şi dezonorarea memoriei partizanilor i-a indignat 
încă o dată pe supraviețuitorii rezistenței (Ion Gavrilá-Ogoranu (ed.), in op. cit., vol. IV, p. 258). 

Apoi au plecat loan Chiujdea (bolnav), Victor Metea şi Gheorghe Haşu, călăuză 
fiindu-le tot Nicolescu, cei trei partizani fiind capturați în august 1955, deşi erau 
înarmaţi cu pistoale si grenade defensive”. De fiecare dată se primeau „dovezi” cá 
respectivii au ajuns cu bine la destinaţie. Nicolescu a început să întrebe cu 
insistenţă şi de Ion Gavrilă, de ce nu apare şi el. Olimpiu Borzea însă nu-l văzuse 
niciodată pe liderul grupului. Borzea şi-a dat seama că Securitatea ştia de jocul său 
dublu. Aşa că a răspuns şi el pozitiv la solicitarea lui Nicolescu de a pleca în 
străinătate. Aflat într-o maşină pe drumul spre Giurgiu, a fost imobilizat şi a ajuns 
la Securitate. La anchetă aveau să i se pună benzi cu înregistrarea discuțiilor pe 
care le purtase cu Grovu, dar şi cu cumnatul său înaintea plecării”. Potrivit unor 
surse documentare, reținerea lui Olimpiu Borzea s-a produs la 8 octombrie 1955”. 
Desigur, toti partizanii prinşi au fost trecuţi prin durele anchete ale Securității”. 

loan Pop zis Jean a reuşit să se ascundă mai bine de jumătate de an după 
capturarea celorlalți partizani. În cele din urmă a fost şi el convins să accepte 
plecarea „în Grecia”. După ce a parcurs o parte din drum cu trenul, însoţit de un 
agent, la Piteşti a urcat într-o camionetă în care se mai aflau 10 persoane, în 
realitate ofiţeri de Securitate. Pe şoseaua Pitesti-Mizil a fost imobilizat. Nu a mai 
apucat decât să le spună securistilor: M-ati prins în capcană, tâlharilor. A fost lovit 
peste faţă, apoi transportat la Bucureşti, unde s-au adunat numeroşi securişti să 
vadă o captură atât de importantă. Era 24 mai 1956. Interogatoriile au început în 
după amiaza aceleiaşi zile, primul dintre ele durând 18 ore şi 30 de minute (de la 
ora 15,00 până a doua zi la 7,30)”. 

Ioan Grovu a fost considerat sigur de către securitate („de la primele cercetări 
secrete a fost sincer şi a acceptat colaborarea cu noi [...] A dat dovadă de sinceritate 
şi loialitate. Este legat de organele noastre”), motiv pentru care s-a propus 
eliberarea lui în octombrie 1956. Poliția politică a luat măsuri pentru lansarea 
legendei că Grovu s-a întors clandestin din Grecia. Scopul era utilizarea lui în 
continuare ca agent secret in zona Făgăraşului, dar si la Cluj, Alba şi Timişoara”. 
Însă Grovu avea să fie pus în libertate mai târziu. 


11. Procese, sentinţe, execuţii, detenţie 


Activitatea îndelungată a grupului Gavrilă în zona Făgăraş crease „o psihoză” 
şi dăduse naştere la diferite comentarii în rândurile unor localnici ,,sovaielnici” 


25 Bande, bandiți şi eroi..., p. 478 (doc. de la AMI, fond „DMRU”, inv. nr. 7389, dos. nr. 34, 
f. 364, 366); Ion Gavrilá-Ogoranu (ed.), op. cit., vol. IL, p. 182; Olimpiu Borzea, op. cit., p. 7; Nicolae 
Prelipceanu, op. cit., interviu cu Ion Gavrilá-Ogoranu, p. 11. 

?°6 Olimpiu Borzea, op. cit., p. 7. 

297 ASRI, fond „D”, dos. 7778, vol. 3, f. 69-70; Cu unanimitate de voturi..., p. 261. 

2°8 Ton Gavrilá-Ogoranu (ed.), op. cit., vol. IL, p. 182. Nicolae Prelipceanu, op. cit., interviu cu 
Ion Gavrilá-Ogoranu, p. 11. 

?? lon Gavrilă-Ogoranu (ed.), op. cit, vol. IV, p. 311-317 (doc. de al ACNSAS, fond 
„informativ”, dos. 770, vol. 23; vol. 40, f. 157). Vezi şi Ibidem, vol. II, p. 178-181. 

39 Thidem, vol. IV, p. 321 (doc. de al ACNSAS, fond „informativ”, dos. 770, vol. 77, f. 291). 


486 Dorin Dobrincu 54 





(expresia dintr-un document). Pentru a combate această stare de lucruri, colonelul 
Gheorghe Crăciun, comandantul regionalei MAI Stalin, considera necesară 
desfăşurarea procesului partizanilor la Sibiu, „cu participarea unei asistente 
corespunzătoare, compusă din activişti de partid, de stat şi a unor muncitori 
fruntaşi, membri de partid”. Acelaşi ofițer propunea desfăşurarea procesului între 2 
şi 10 iulie 1957°". 

Securitatea a constituit patru loturi cu partizanii şi cu susținătorii reținuți ai 
acestora. Lotul nr. 1 cuprindea 17 persoane: loan Chiujdea, Laurian Haşu, loan 
Novac, Victor Metea, lon Ilioiu, Gheorghe Haşu, loan Pop zis Jean, Olimpiu Borzea, 
loan Grovu, Nicolae Burlacu, Lucian (sau Aurel) Viorel Stanciu, loan Bucelea, 
Vasile Bucelea, Gheorghe Borzea, loan Cristian, Victor Şandru, Victor Damboi*”. În 
lotul nr. 2 au intrat 16 inculpati: Vasile Munteanu, Octavian Munteanu, Ieronim 
Mihai, loan Bârsan, Ieronim Albu, Gheorghe Burdăruş, Gheorghe Ramba, Gheorghe 
Drugă, Octavian Comănici, Octavian Popaiov, Niculae Trandafir, Aurel Banciu, 
Moise Câlţea, Simion Begrea, Victor Geamánu, Cornel Dascălu“. Lotul 3 a fost 
constituit doar din 5 inculpati: loan Muţiu, Gheorghe Ostăcioaia, Constantin Vulcu, 
Ioan Vulcu, Virgil Oancea“. Cel de-al IV-lea lot a fost compus din 13 persoane: 
Timoftei Cotoros, Nicolae Gavrilă, Ioan Leancu, Aurel Deisoreanu, Ioan Câcit, Aron 
Clem, Petru Cârstea (sau Cristea), loan Toader, Gheorghe Metea, Liviu Fogoros, 
Gheorghe Nitu, Ioan Andrei, Gheorghe Logrea*”’. 

Procesele celor patru loturi au fost judecate de Tribunalul Militar al Regiunii 
a I-a Militare Cluj, aflat în deplasare la Sibiu, în august 1957. În procesul lotului 
nr. 1 au fost implicate în cele din urmă doar 14 persoane (în loc de 17, câte fuseseră 
prevăzute iniţial): loan Chiujdea, Laurian Haşu, loan Novac, Victor Metea, 
Gheorghe Haşu, loan Pop zis Jean, loan Bucelea, Gheorghe Borzea, loan Cristian, 
Victor Șandru, Victor Dâmboi, Vasile Bucelea, Olimpiu Borzea si Nicolae 
Burlacu'%. Alte trei persoane — Ion Ilioiu, Ioan Grovu, şi Lucian Viorel Stanciu — 
nu s-au mai regăsit în lotul principal, se pare că primul din cauză că era bolnav, iar 
cel de-al doilea pentru că Securitatea voia să-l răsplătească pentru serviciile aduse; 
pentru cel de-al treilea nu avem o explicaţie a netrimiterii în instanţă”. Tribunalul 
Militar al Regiunii a III-a Militare Cluj, aflat în deplasare la Sibiu, a pronunţat prin 
sentinţa nr. 1369/2 august 1957 următoarele condamnări: loan Chiujdea, Laurian 
Haşu, loan Novac, Victor Metea, Gheorghe Haşu, loan Pop zis Jean, Olimpiu 
Borzea şi Nicolae Burlacu, la moarte prin împuşcare; loan Cristian şi Gheorghe 
Borzea, la muncă silnică pe viata; loan Bucelea, Victor Şandru şi Vasile Bucelea, 


301 Ibidem, p. 331. 

32 Ibidem, p. 331, 351. 

303 Ibidem, p. 352. 

34 Ibidem. 

305 Ibidem. 

306 Ibidem, p. 344-346. 

307 Nicolae Burlacu, OD. cit., în loc. cit., p. 246. 

la câte 25 de ani muncă silnică; Victor Dâmboi, la 10 ani muncă silnică. Tuturor 
inculpatilor le era confiscată averea personală, fiind obligati si la plata a câte 1.000 
de lei cheltuieli de judecată*%. Pe 6 august 1957, condamnatii la moarte au fost 
inlantuiti şi transportați de la Sibiu la Bucuresti, unde au fost depusi la închisoarea 
Uranus. 

Sentința nr. 1370/2 august 1957 a Tribunalului Militar al Regiunii a III-a 
Militare Cluj, aflat în deplasare la Sibiu, prevedea următoarele condamnări: loan 
Bârsan, muncă silnică pe viata; Vasile Munteanu, 25 de ani muncă silnică; 
Octavian Munteanu, Octavian Comănici, Niculae Trandafir, Moise Cáltea şi Aurel 
Banciu, câte 20 de ani muncă silnică, Gheorghe Ramba, Gheorghe Burdăruş şi 
Gheorghe Drugă, câte 15 ani muncă silnică; leronim Mihai, 20 de ani temniţă grea; 
Octavian Popaiov, 10 ani muncă silnică, Cornel Dascălu, Ieronim Albu, Victor 
Geamănu şi loan Polexe (acesta apărea în locul lui Simion Begrea), câte 10 ani 
temniţă grea*!%. 

Prin sentinţa nr. 1384/13 august 1957 a Tribunalului Militar al Regiunii a II- 
a Militare Cluj, aflat în deplasare la Sibiu, au fost condamnaţi: loan Vulcu şi 
Gheorghe Ostăcioaia, la muncă silnică pe viata; Constantin Vulcu, 25 de ani muncă 
silnică; loan Mutiu, 20 de ani muncă silnică; Virgil Oancea, 10 ani temniţă grea”. 

Tribunalul Militar al Regiunii a II-a Militare Cluj, aflat în deplasare la Sibiu, 
pronunţa prin sentinţa nr. 1385/13 august 1957 următoarele condamnări: Aurel 
Deişoreanu, muncă silnică pe viata; loan Leancu, 25 de ani muncă silnică; Nicolae 
Gavrilă şi loan Toader, câte 20 de ani muncă silnică; Timoftei Cotoros, 20 ani 
temniță grea; Aron Clem, Gheorghe Metea, Petru Cârstea (sau Cristea) şi loan 
Petrişor (acesta apărea în locul lui Gheorghe Logrea), câte 15 ani muncă silnică; 
Liviu Fogoroş şi loan Câcit, câte 10 ani muncă silnică; loan Andrei şi Gheorghe 
Nitu, câte 10 ani temniță grea”. 

Ion Gavrilă a fost şi el condamnat la moarte in 1957, in contumacie^", ceea 
ce practic intárea condamnarea din 1951. 

Recursurile înaintate de loan Chiujdea, Gheorghe Haşu, Laurian Haşu, Ioan 
Novac şi loan Pop zis Jean au fost respinse de prezidiul Marii Adunări Naţionale. 
Ei au fost executaţi la penitenciarul Jilava, pe 20 noiembrie 1957, ora 20,30°". 





3% ASRI, fond „D”, dos. 7778, vol. 3, f. 69-70; Ibidem, dos. 7805, vol. 1, f. 43, 47, 51-42, 163- 
164, 174; Cu unanimitate de voturi..., p. 258, 261; Anno Domini 1957..., in loc. cit., p. 20-21; Ion 
Gavrilá-Ogoranu (ed.), op. cit., vol. IV, p. 346-347; Nicolae Burlacu, op. cit., in loc. cit., p. 246. 

3% Nicolae Burlacu, OD. cit., în loc. cit., p. 246-247. 

310 Ton Gavrilá-Ogoranu (ed.), op. cit., vol. IV, p. 360-361. 

?!! Ibidem, p. 360. 

312 Ibidem. 

315 Colocviile revistei Vatra, L, în loc. cit., p. 5; Nicolae Prelipceanu, op. cit., interviu cu Ion 
Gavrilá-Ogoranu, p. 11. 

314 ASRI, fond „D”, dos. 7778, vol. 3, f. 69; Ibidem, dos. 7805, vol. 1, f. 43, 47, 51-42, 163- 
164; Ion Gavrilá-Ogoranu (ed.), op. cit., vol. IV, p. 357-359. 

Victor Metea a refuzat să facă cerere de graţiere“!5. Din această cauză el avea să fie 


executat abia la 21 aprilie 1958, orele 21,45-22,00, tot la penitenciarul Jilava?'6. În 
schimb, Olimpiu Borzea şi Nicolae Burlacu au beneficiat de clementá, prin 


decretul nr. 524/1957 comutându-li-se condamnarea la moarte în muncă silnică pe 


viaţă. Lanturile le-au fost scoase abia la Crăciunul anului 1957". 


Olimpiu Borzea a fost deţinut după 1958 la Aiud, din cauza tratamentului dur 
devenind un adevărat ,colectionar" de boli: TBC pulmonar, TBC osos, TBC 
ganglionar, Zona Zoster, hepatită, afecţiuni renale”. Prin D.5/1963 i s-a redus 
pedeapsa din muncă silnică pe viaţă în 25 de ani muncă silnică”. Olimpiu Borzea 
şi Nicolae Burlacu au fost eliberaţi la 2 august 1964, în contextul deschiderii 
închisorilor pentru cei mai multi dintre deţinuţii politici”. Din cauza TBC-ului, 


Olimpiu Borzea a fost nevoit să stea internat doi ani în sanatoriile de la Timişul de 


Sus, Avrig şi Spitalul Mârzescu. De fapt, din cauza bolii s-a şi pensionat în 1967°”'. 


Ca toti foştii deţinuţi politici a fost şi el supravegheat de Securitate in anii şi 
deceniile următoare, fiindu-i interzise numeroase drepturi (spre exemplu, de a 
ocupa funcţii care implicau „administrarea ori mânuirea de bunuri şi valori”, 
deoarece fusese condamnat pentru „activitate contrarevolutionará")?. Victor 
Șandru a fost grațiat prin decretul nr. 176/1964? 

Unii dintre susținători au fost decişi să nu-i trădeze pe partizani, asumându-și 
riscuri extreme. Spre exemplu, Valeria Raita (soţie de preot) a susținut în anchete: 
„Declar că niciodată nu voi fi în stare să-i vând pe Metea şi pe Gavrilă, care-mi 


315 Ton Gavrilă-Ogoranu (ed.), op. cit., vol. IV, p. 356, 361. 

316 ASRI, fond „D”, dos. 7778, vol. 3, f. 69; Ibidem, dos. 7805, vol. 1, f. 173; Ion Gavrilă- 
Ogoranu (ed.), op. cit., vol. IV, p. 371-372. 

317 ASRI, fond „D”, dos. 7778, vol. 3, f. 70; Anno Domini 1957..., în loc. cit., p. 19; Nicolae 
Burlacu, op. cit., in loc. cit., p. 249. Nicolae Burlacu avea sá sustiná peste decenii cá pentru el s-au 
primit patru referințe bune: de la Ana Popa, soţia directorului Băncii de Investiţii Făgăraş; de la Petre 
Corut, secretarul de bază PMR de la Combinatul Chimic Făgăraş; de la dr. Andrei Neumann, un 
cunoscut medic internist şi liderul Comunităţii evreieşti din Făgăraş; Iosef Zigler, „acest bun şi 
omenos medic internist”. Însă doi etnici români — Bârghişan, oficiant sanitar, si Forsea, 
administratorul spitalului Făgăraş, ambii având la rândul lor dosare proaste — au dat referinţe negative 
despre el (Ibidem, p. 245; Ion Gavrilá-Ogoranu (ed.), op. cit., vol. II, p. 183-184). 

318 Mărturia lui Olimpiu Borzea, în Ion Gavrilá-Ogoranu, Lucia Baki Nicoară (eds.), Brazii se 
frâng..., vol. II, p. 23-24; şi in Eugenia Mihalcea, op. cit., p. 11. 

519 Anno Domini 1957..., în loc. cit., p. 19. 

320 Mărturia lui Olimpiu Borzea, in Ion Gavrilă-Ogoranu, Lucia Baki Nicoară (eds.), op. cit., 
vol. III, p. 24-25; Nicolae Burlacu, op. cit., in loc. cit., p. 247. 

321 Mărturia lui Olimpiu Borzea, in Ion Gavrilá-Ogoranu, Lucia Baki Nicoară (eds.), op. cit., 
vol. III, p. 25; si in Eugenia Mihalcea, op. cit., p. 11. 

322 Sentința civilă nr. 17/22 februarie 1968 a Judecătoriei Făgăraş, in Anno Domini 1957..., în 
loc. cit., p. 22; mărturia lui Olimpiu Borzea în Ion Gavrilá-Ogoranu, Lucia Baki Nicoară (eds.), 
Op. cit., vol. III, p. 25. 

33 Cu unanimitate de voturi..., p. 257. S-a vehiculat şi informaţia că Victor Şandru ar fi murit 
în închisoare (Petre Mihai Bácanu, op. cit., p. 5). 

sunt dragi, ca şi copiii mei." * Oamenii care au procedat ca această femeie sau într- 
un mod cát de putin asemănător au avut parte de persecuții din partea Securităţii. 
Pentru ajutorul acordat partizanilor, peste 1.000 de familii din zona Făgăraşului au 
fost prigonite*”. 

Ana Gavrilă, mama lui lon Gavrilă, a fost arestată şi bătută cu sălbăticie de 
căpitanul de securitate Ioan Cârnu. La proces, femeia a descris tratamentul la care a 
fost supusă, iar judecătorul a întrebat-o de ce nu a spus despre fiul ei. Răspunsul ei 
a fost: „numai Iuda l-a vândut pe Domnul Hristos pe 30 de arginti. E[u] ca mama 
n-a[m] putut face acest lucru”. A fost condamnată la 3 ani închisoare şi deținută în 
penitenciarele Sibiu şi Mislea, în permanenţă fiindu-i introduse informatoare în 
celulă. În anii următori mişcările i-au fost urmărite cu atenţie de către Securitate”. 

Nicolae Gavrilă, din comuna Cincu Mare, a fost condamnat la 15 ani 
închisoare. A decedat după eliberare. Mihai Novac, profesor la Liceul „Radu 
Negru” din Făgăraş, tatăl lui Gelu şi al Gemei Novac, a fost arestat şi a făcut 5 ani 
de închisoare. După eliberare avea să moară în mizerie. Gema Novac, fiica 
profesorului Mihai Novac şi sora partizanului Gelu Novac, a fost închisă şi a născut 
o fetiță în penitenciar. A murit la scurt timp după eliberare. Remus Budac, profesor 
din comuna Noul Román, a fost condamnat la 8 ani închisoare". 

Fraţii Constantin şi Dumitru Comşa, din comuna Cincu, au fost arestaţi în 
1957-1958. Prin sentința nr. 1022/1958 a Tribunalului Militar al Regiunii a III-a 
Cluj, Constantin Comşa a fost condamnat la moarte, sub acuzaţia de „favorizare a 
infractorului” (adică a lui Ion Gavrilă), iar Dumitru Comşa la 10 ani închisoare 
corecțională, pentru „omisiunea denuntárii actelor de teroare”. Lui Constantin 
Comşa i s-a comutat pedeapsa în muncă silnică pe viata, apoi in 25 de ani muncă 
silnică. A fost închis la Codlea, Făgăraş, Jilava şi Gherla, de unde a fost eliberat 
printr-un decret în 1963??, 

Ion Ilioiu a fost deţinut la Braşov până în 1955, apoi transportat la Malmaison 
(unde timp de trei ani a stat singur în celulă), pe urmă a fost readus la Braşov. 
Judecat în 1958, a fost condamnat la muncă silnică pe viaţă, ulterior fiind depus la 
Aiud. În 1964 a fost printre ultimii deţinuţi eliberaţi din această închisoare. Avea 
34 de ani. În perioada anchetelor şi a detenţiei îşi pierduse parţial vederea (astăzi 
este nevăzător de gradul I). Ulterior şi-a întemeiat o familie, dar a trăit retras". Ion 





34 Ton Gavrilă Ogoranu, Brazii se fráng..., vol. IV, p. 9. 

35 Ibidem, p. 8. 

326 Ibidem, p. 317, 377 (doc. de la ACNSAS, fond „informativ”, dos. 770, vol. 36, f. 183; vol. 
110, f. 123). 

327 ***, Figuri de luptători... în loc. cit., p. 105-106. 

38 Constantin Comşa, op. cit., p. 9 ; Dumitru Comşa, op. cit., p. 9. 

39 Constantin Comşa, op. cit., p. 9. 

330 Jon Ilioiu, OD. cit., p. 6; mărturia lui Ion Ilioiu, în Ion Gavrilá-Ogoranu, Lucia Baki Nicoară 
(eds.), Brazii se fráng..., vol. III, p. 83; şi în Eugenia Mihalcea, op. cit., p. 11; Ioan Victor Pica, 
Op. cit., p. 174; Idem, relatare la Colocviile revistei Vatra, I, în loc. cit., p. 7; ***, „Figuri de 
luptatori...”, p. 104. 

Ilioiu nu a regretat niciodată cele făcute: „nu consider un timp pierdut tot ceea ce 
am făcut. Cred cá am făcut ce trebuia. Chiar dacă nu am biruit, sunt cu conştiinţa 
împăcată şi nu mă simt vinovat pentru deznodământul luptei noastre. Dacă ar trebui 
s-o luăm de la capăt aş proceda la fel?! 

Dupá cum am vázut, Ion Grovu a fost scos din procesul principal al grupului 
de rezistență. De fapt, el nu s-a mai regăsit in niciun lot trimis în fata instanţei. 
Securitatea l-a răsplătit pentru serviciile aduse, oferindu-i libertatea, dar şi postul 
de director al liceului din oraşul Victoria şi se pare chiar calitatea de membru al 
PMR. A murit cândva în anii '60-'70 în urma unui accident de maşină pe Valea 
Prahovei, ironia sorții, chiar pe drumul pe care fuseseră arestați cu mult timp în 


urmă partizanii făgărăşeni pe care îi trădase””. 


12. Urmărirea unei „fantome”: Ion Gavrilă şi Securitatea (1955-1976) 


După despărţirea de Ioan Pop zis Jean, la 17 iunie 1955, Ion Gavrilă a plecat 
spre Blaj, dar nu a reuşit să găsească niciun om de încredere, de aceea s-a îndreptat 
spre Alba, unde avea cunoştinţe vechi. Aşa a ajuns în Galtiu, actualul judeţ Alba, la 
Ana Săbăduş, văduva unui fost coleg de Universitate, medicul Petru Săbăduş, care 
murise la Gherla. Prin Ana Săbăduş, Gavrilă avea să stabilească legătura cu Mihai 
Maga din Cluj. Acesta i-a transmis în august-septembrie 1955 că toti ceilalți 
partizani erau deja în Grecia şi că îi poate aranja şi lui să ajungă acolo. Însă la 
începutul anului 1956 acelaşi Maga i-a spus că foştii luptători din Făgăraş erau de 
fapt în mâinile Securităţii. lon Gavrilă avea să rămână la Ana Săbăduş, care avea 
doi copii de 8 şi 7 ani, cărora partizanul le-a fost şi tată. Din când în când făcea 
drumuri la Cluj, la un alt Ion Gavrilă, de la Facultatea de Medicină. În locuinţa 
Anei Săbăduş stătea într-o cameră mascată cu un dulap. Deşi în casă a venit de mai 
multe ori chiar şi şeful postului de Miliție din sat, partizanul nu a putut fi 
descoperit. Gavrilă avea unele legături: cu dr. Guriţă, din Alba Iulia, cu profesorul 
Mârza din Bărăbanț, cu alte persoane din Cluj. 

De la 14 septembrie 1955 şi până la 26 februarie 1956, în operaţiunile contra 
rezistenței din zona Făgăraşului a mai fost angrenat un singur batalion de 
securitate, iar după cea din urmă dată doar o companie’. Reducerea efectivelor 
operaționale era logică, de vreme ce aproape întregul grup de partizani fusese prins. 


31 Mărturia lui Ion Ilioiu, in Ion Gavrilá-Ogoranu, Lucia Baki Nicoară (eds.), op. cit., vol. III, 
p. 83. 

332 Nicolae Burlacu, op. cit., în loc. cit., p. 245, 247; Ion Gavrilă-Ogoranu (ed.), Brazii se 
frâng..., vol. IL, p. 188. 

33 Ton Gavrilá-Ogoranu, op. cit., vol. IL, p. 200-202; Nicolae Prelipceanu, op. cit., interviu cu 
Ion Gavrilá-Ogoranu, p. 11; mărturia lui Ion Gavrilá-Ogoranu, în „O viata de fugar...”, p. 8. 

34 Bande, bandiți si eroi "..., p. 252-253 (doc. de la ACNSAS, fond , penal", dos. nr. 16, vol. 
5, f. 192-195). 

Însă Gavrilă avea să fie căutat cu încrâncenare de Securitate în următorii ani, 
pentru depistarea lui fiind utilizate numeroase resurse (ofiţeri, agenti etc.)**>. 

La 6 iulie 1958, Regionala MAI Stalin, sub conducerea colonelului Gheorghe 
Crăciun, a întocmit un plan de măsuri pentru urmărirea în întreaga tara a lui Ion 
Gavrilă, considerând că ipoteza privind plecarea acestuia din regiune părea 
verosimilă. Se avea în vedere luarea de măsuri informativ-operative asupra 
persoanelor de legătură mai apropiate, care locuiau în diferite parti ale României. 
Mai întâi era vorba de recrutarea unora dintre aceste persoane şi folosirea lor 
pentru identificarea lui Gavrilă, în vreme ce altele trebuiau urmărite informativ şi 
anchetate în vederea depistării legăturilor sau a cunoştinţelor despre „bandit”. Însă 
existau deja agenti implicați în urmărirea lui Gavrilă. Cei mai capabili dintre 
aceştia şi care avuseseră legături personale bune cu Gavrilă urmau să fie 
„marşrutizați”, adică mutati în diferite localităţi, gospodării agricole de stat, ferme, 
exploatări diverse etc. în vederea căutării şi identificării celui amintit sau a 
legăturilor sale cunoscute. Erau amintiți expres agenţii „Pandrea Dumitru”, fost 
prieten bun cu Gavrilă pe vremea studenţiei; „Bordeianu lon”, fost coleg; 
„Munteanu Maria”, desemnată ca fostă concubină; precum si ,,Dobrescu” si 
„Bicaz”. Mai existau şi alti agenti, nenominalizati însă. Se avea în vedere 
efectuarea unor ,,studii” asupra unor persoane pentru a fi recrutate: Virgil Radocea, 
funcţionar, aflat în oraşul Făgăraş, fost condamnat pentru legături cu membrii 
grupului din munţi; Mircea Zorca, funcţionar, din Tălmaciu, prieten cu Gavrilă, 
„fost agent, abandonat, care va fi reactivat, existând asupra lui probe justitiabile, pe 
baza cărora poate fi pus în stare de dependență fata de noi [Securitatea]”; Ioan 
Fodor, inginer agronom la ICAR Măgurele, regiunea Stalin, fost coleg şi prieten 
apropiat al lui Gavrilă; Emil Negrutiu, decanul Facultăţii de Agronomie din Cluj, 
care îl sprijinise pe Gavrilă în 1948, când acesta era urmărit de Securitate. Nu 
înseamnă că aceste persoane au şi fost recrutate, dar e clar că asupra lor s-au făcut 
presiuni deosebite, inclusiv prin şantaj, pentru a oferi informaţii despre Gavrilá ^6. 

În afară de răspândita practică a folosirii unor agenţi, Securitatea viza, în 
cadrul aceluiaşi plan din 6 iulie 1958, şi luarea de „măsuri pentru compromiterea 
lui Gavrilă fata de familiile banditilor condamnaţi şi fata de legionarii din tara şi 
străinătate”. Se propunea aplicarea unei combinaţii, a cărei idee de bază era 
sintetizată astfel: „După condamnarea lor, membrii bandei [grupul de partizani, 
nota n.m.] au fost determinati de organele noastre [Securitatea, n.m.] să adreseze 
câte o scrisoare «testament» rudelor lor mai apropiate, in care să le facă cunoscut 
că au fost arestaţi fiind trádati de Gavrilă Ion, care a rămas liber./ Printr-un agent 


33 Vezi Ion Gavrilá-Ogoranu (ed.), op. cit., vol. IV, p. 322, 324, 329-330, 355, 372, 381, 383- 
384, 392-395 (doc. de la ACNSAS, fond „informativ”, dos. 770, vol. 26, f. 272; vol. 59, f. 61, 65, 
267; vol. 65, f. 107, 112; vol. 74, f. 307; vol. 77, £. 187; vol. 78, f. 31; vol. 110, f. 123; vol. 118, f. 
201); Ibidem, vol. II, p. 200-261. 

ve Bande, bandiți si eroi..., p. 281-282 (doc. de la ACNSAS, fond „informativ”, dos. nr. 770, 
vol. 77, f. 111-112, 116-118). 

verificat şi cu autoritate în rândul legionarilor, vom lansa zvonul despre existența 
acestor «scrisori-testament» pe baza legendei cá ele se găsesc la un fost subofițer 
din paza închisorii — scos din serviciu pentru unele abateri disciplinare — şi cu 
ajutorul căruia aceste scrisori au fost scoase din penitenciar./ După ce agentul va 
stârni curiozitatea celor interesaţi — inclusiv a membrilor de familie, prin «legătura 
sa» directă sau indirectă cu acest «subofițer», va obţine una din scrisorile în cauză, 
după ce va circula într-un cerc cât mai larg posibil, va ajunge la familia destinatară, 
pentru a se verifica astfel şi autenticitatea scrisului. În acelaşi fel şi la diferite 
intervale, vor fi plasate şi celelalte scrisori. În cadrul combinației, se vor prevedea 
unele măsuri ca şi copiile acestor scrisori sau ştirea despre conţinutul lor să ajungă 
la legionarii din străinătate.“ Pentru punerea în practică a măsurilor amintite, 
colonelul Gheorghe Crăciun a propus şi constituirea unui grup operativ cu 3 ofițeri 
de Securitate***. Tactica Securităţii a dat rezultate, ideea că Gavrilă ar fi fost omul 
ei prinzând la multi locuitori din satele făgărăşene care fuseseră implicaţi în reţeaua 
de sprijin a rezistenţei. În anii '90 ai secolului trecut existau încă locuitori ai zonei 
Făgăraşului care mai credeau în această versiune". Mai mult chiar, până si politia 
politică a ajuns să accepte drept veridice discreditările pe care ea însăşi le 
răspândise despre Ion Gavrilă". 

După mai puţin de doi ani, la 7 aprilie 1960, s-a întocmit un nou plan de 
măsuri pentru capturarea lui Gavrilă, de această dată de către raionul de Securitate 
Făgărăş, cu directa aprobare a Regionalei MAI Stalin şi a colonelului Pavel 
Aranici, responsabilul Securităţii în problema „bandelor”. Se avea în vedere 
verificarea agenturii. Din cei şase agenti implicați, „Bicaz Ioan" era deconspirat, iar 
cunoscuţi de mai multi membri ai grupului de partizani, ceea ce crea convingerea 
că Ion Gavrilă nu avea să-i mai folosească. În schimb, agenţii „Bordeianu loan”, 
„Palade Gheorghe” şi „Rădulescu Eliade” lucraseră „cinstit” cu Securitatea, motiv 
pentru care urma să se verifice dacă fuseseră sau nu deconspiraţi""!. Deoarece 
studierea unor persoane în vederea recrutării, unele dintre acestea fiind şi pe lista 
propusă în 1958 de Regionala MAI Stalin, ceea ce era un indiciu că nu putuseră fi 
„convinse”: Virgil Radocea, tehnician din Făgăraş; Virgil Creangă, medic din 
Făgăraş, fusese recrutat în urmă cu un deceniu de Securitate, se întâlnise cu Gavrilă 





337 Ibidem, p. 282-283 (doc. de la ACNSAS, fond „informativ”, dos. nr. 770, vol. 77, f. 111- 
112, 116-118). Vezi si Ion Gavrilá-Ogoranu (ed.), op. cit., vol. IV, p. 372-373. 

338 Bande, bandiți si eroi..., p. 283 (doc. de la ACNSAS, fond „informativ”, dos. nr. 770, vol. 
77, f. 111-112, 116-118). Vezi si Ion Gavrilá-Ogoranu (ed.), op. cit., vol. IV, p. 373. 

339 Mulţumim domnului Silviu B. Moldovan pentru această informatie. 

340 Generalul Nicolae Plesitá declara la un moment dat: „Gavrilă legionarul şi-a abandonat 
camarazii în Făgăraş”, în Nicolae Plesitá, Pacepa, Naşul lui Carlos, interviu de Viorel Patrichi, in 
„Lumea Magazin”, nr. 4/1992, p. 57. 

31 Bande, bandiți şi eroi..., p. 304 (doc. de la ACNSAS, fond „informativ”, dos. nr. 770, vol. 
77, f. 81-86). 

înainte de 1955, însă nu raportase acest lucru — fusese lăsat „în părăsire” de multă 
vreme, dar acum se dispunea reactivarea lui, „pe baza materialelor 
compromiţătoare ce le posedăm, iar în caz de nesinceritate, în timpul reactivării sau 
al colaborării ca agent, va fi deferit justiţiei”; loan Andru, inginer la uzinele 
„Victoria” din Făgăraş; Vasile Bica, responsabilul bibliotecii centrale din Făgăraş; 
Mihai Maga, felcer la Policlinica din Făgăraş; Sever Opriş, inginer, şeful 
Întreprinderii de Electricitate din oraşul Făgăraş; Vichentie Tuturea, medic 
veterinar la GAS Șercaia, domiciliat în Făgăraş; Mihai Braga, inginer silvic; 
Alexandru Comanici, funcţionar ADAS. Toţi cei de mai sus activaseră în FDC 
împreună cu Ion Gavrilă şi mai cunoscuseră câțiva membri ai grupului de partizani, 
aveau rude în comunele făgărăşene, iar cei mai multi nu fuseseră anchetați pentru 
antecedentele lor politice“. Nu stim cum a decurs proiectata recrutare a celor 
amintiți, dar, repetăm, simpla lor prezenţă pe o listă nu înseamnă că au şi devenit 
agenţi (spre exemplu şi cum am văzut, Mihai Maga s-a dovedit loial şi de un real 
ajutor lui Ion Gavrilă). Este însă de presupus că toti au avut parte de presiuni în 
diferite grade. Securitatea avea indicii că Gavrilă îşi căutase gazde în rândurile 
femeilor legionare sau ale soțiilor unor legionari decedați, motiv pentru care s-a 
dispus verificarea acestor cazuri în raionul Făgăraş". Pista era corectă, desi aria 
geografică luată în considerare îl ferea oarecum pe Gavrilă, care se afla în Galtiu- 
Alba. Colonelul Pavel Aranici a pus o rezoluţie pe acest document, în care 
dispunea luarea de măsuri informative asupra tuturor medicilor, farmaciilor, 
sanitarilor şi a unor ţărani cu preocupări de vindecători, precum şi includerea în 
plan a preoţilor greco-catolici „reveniţi” sau nu la ortodoxie, ştiindu-se că Gavrilă 
era foarte religios şi se spovedea la diferite sărbători religioase. Măsurile 
informativ-operativ de căutare a lui Ion Gavrilă trebuiau luate în raioanele Făgăraş, 
Sibiu, Agnita si Rupea’. 

Din 1965, Ion Gavrilă a fost desemnat de Securitate ca obiectivul „Făgăraş”, 
iar din anul 1974 numele lui de cod a devenit „Negoiul”. A fost urmărit cu acelaşi 
interes pe întreg teritoriul României, în mod deosebit la mănăstiri, schituri, 
exploatări forestiere, case izolate. Au fost cercetate cadavrele găsite în munţi. O 
informaţie că Gavrilă ar fi fost căsătorit cu o profesoară din județul Bacău, cu care 
ar fi avut doi copii, nu s-a adeverit. Rudele lui Gavrilă, îndeosebi mama şi surorile 
lui, au fost cu atenție supravegheate şi provocate să vorbească despre el, dar 
femeile nu ştiau nimic. Aceste eşecuri nu au împiedicat Securitatea să-şi continue 


cercetările“. 


3% Ibidem, p. 305-306 (doc. de la ACNSAS, fond „informativ”, dos. nr. 770, vol. 77, f. 81-86). 
343 Ibidem p. 308 (doc. de la ACNSAS, fond „informativ”, dos. nr. 770, vol. 77, f. 81-86). 
344 pz; 
Ibidem. 
?51on Gavrilă-Ogoranu (ed.), op. cit, vol. IV, p. 396-410 (doc. de la ACNSAS, fond 
informativ", dos. 770, vol. 75, f. 99; vol. 108, f. 89; 121; vol. 107, f. 214, 217; vol. 112, f. 53; vol. 
113, f. 55; vol. 115, f. 357; vol. 117, f. 4). 

Poliția politică nu putea accepta că unul dintre ,,banditii” din munţi scăpase 
de pedeapsă, de aceea a continuat să-l urmărească intens pe lon Gavrilă. 
Securitatea a ajuns în cele din urmă la concluzia că fostul şef de grup anticomunist 
se ascundea pe teritoriul judeţelor Alba şi Cluj, beneficiind de ajutorul unor 
cunoscuti^ 5, Gavrilă a simţit cá în jurul lui se strângea cercul, motiv pentru care în 
iarna anului 1975-1976 a încercat să plece în străinătate, prin lugoslavia, dar nu a 
reuşit deoarece graniţa era bine păzită. A stat în acea iarnă ascuns într-un bordei 
lângă Buziaş, in Banat, apoi s-a întors în Galtiu“. Poliţia politică a organizat 
capcane pentru depistarea „duşmanului public nr. 1775, iar insistenţele ei au dat 
rezultate în cele din urmă. lon Gavrilă a fost capturat în oraşul Cluj, în dimineața 
zilei de 30 iunie 1976%%, după mai bine de două decenii de căutări asidue. 

Faptele se prescriseseră, de aceea Ion Gavrilă a fost doar anchetat timp de 
şase luni la Bucureşti (el avea să susţină că s-a încercat şi supunerea lui la radiaţii), 
după care a fost pus în libertate“. Gavrilă a relatat în mai multe rânduri că salvarea 
lui după ce a fost capturat de Securitate, în 1976, s-a datorat intervențiilor 
americane. Când Nixon a vizitat România, el ar fi avut şi o listă cu cetățeni români 
pentru care trebuia să facă intervenţii. Între ei s-a aflat şi un preot din zona Alba- 
Iulia, văr cu soţia lui Ion Gavrilă. Acesta l-a rugat pe preotul amintit să intervină in 
favoarea lui pe lângă americani, explicându-i că era condamnat la moarte. Ulterior 
la Bucureşti a sosit secretarul de stat Henry Kissinger, care a adus şi el o listă cu 
cetățeni români pentru care a mediat. Printre ei se găsea şi lon Gavrilă. Aşa îşi 
explica fostul partizan faptul că atunci când a fost arestat securiştii l-au anchetat, 
dar nu l-au maltratat şi, mai ales, nu l-au ucis. Într-un fel, chiar l-au „tratat 
boiereşte”*”!. Deşi nu era chiar neobişnuit ca administraţia de la Washington să 
intervină pentru diferite persoane persecutate de regimul de la Bucuresti^?^, până in 
prezent nu avem o confirmare dintr-o altă sursă a acestei versiuni. 

Nicolae Ceauşescu s-a aflat în fruntea Direcţiei Superioare Politice a Armatei 
între 1950 şi 1953, contribuind direct la îndoctrinarea noii armate române în spirit 
comunist, în conformitate cu modelul sovietic™. Ion Gavrilă sustine cá în timpul 


346 Cartea Albă a Securităţii, vol. IV, Perioada 1968-1978, s.l. [Bucureşti], Serviciul Român 
de Informaţii, 1995, p. 372 (doc. de la ASRI, fond ,,D”, dos. 11190, vol. 18, f. 33). 

347 Ton Gavrilá-Ogoranu, op. cit., vol. II, p. 246-261. 

348 Cartea Albă a Securității, vol. IV, p. 372 (doc. de la ASRI, fond ,,D", dos. 11190, vol. 18, f. 33). 

9 Ibidem; Ion Gavrilá-Ogoranu, op. cit, vol. II, p. 261-268; mărturia lui Ion Gavrilá- 
Ogoranu, în O viaţă de fugar...”, p. 8. 

350 Ton Gavrilá-Ogoranu, Brazii se fráng..., vol. IL, p. 269-294; Nicolae Prelipceanu, op. cit., 
interviu cu Ion Gavrilá-Ogoranu, p. 11; mărturia lui Ion Gavrilá-Ogoranu, în O viata de fugar..., p. 8; 
Iuliu Crăcană, În munţi cu arma în mână... p. 519. 

351 Ton Gavrilá-Ogoranu, Brazii se fráng..., vol. IL, p. 287-292; Nicolae Prelipceanu, op. cit., 
interviu cu Ion Gavrilá-Ogoranu, p. 11, mărturia lui Ion Gavrilá-Ogoranu, în O viata de fugar..., p. 8. 

352 Mărturia lui Ion Gavrilă Ogoranu, în „O viaţă de fugar...”, p. 8. 

?3 Florin Sperlea, Nicolae Ceauşescu în fruntea Direcţiei Superioare Politice a Armatei 
(1950-1953), in „Revista de istorie militară”, nr. 3-4 (67-68)/2001, p. 6-13; Idem, De la armata 
regală la armata populară. Sovietizarea armatei române (1948-1955), Bucureşti, Edit. Ziua, 2003, 
p. 180-190. Vezi şi Lavinia Betea, Maurer şi lumea de ieri. Mărturii despre stalinizarea României, 
Arad, Edit. loan Slavici, 1995, p. 311 (interviu cu Alexandru Bârlădeanu). 

anchetei din 1976 un securist i-ar fi relatat că unul dintre ultimele atacuri date de 
Securitate împotriva partizanilor ar fi fost condus de Nicolae Ceauşescu, de aceea 
politia politică aştepta o decizie de sus cu privire la fostul partizan“. Până in acest 
moment nu am găsit informaţii care să confirme implicarea lui Ceauşescu în vreo 
acțiune contra partizanilor din Munţii Făgăraş. 

Generalul de securitate Nicolae Pleşiţă ocupa în 1976 funcţia de prim-adjunct 
al ministrului de Interne. El avea să declare că, după ce Gavrilă a fost adus la 
Bucureşti, de la Direcţia Cercetări Penale i s-a spus că fapta se prescrisese. „Mi-am 
zis că mai bine să-l pun la treabă. Pe la mine nu trecea unul să nu văd la ce ar fi mai 
util pentru tara ca să-l folosesc! I-au luat informaţiile, angajamentul şi într-o 
săptămână i-au dat drumul.” În afară de inexactitatea cu eliberarea lui Gavrilă 
după o săptămână — în realitate au fost şase luni, după cum am văzut —, chestiunea 
cu recrutarea fostului partizan este o calomnie. Cât despre „angajament”, chiar 
dacă i se va fi luat, era vorba de un act formal, dacă ţinem seama de faptul că 
Securitatea era o instituţie birocratică, care oricum privea nedeclararea a ceea ce 
văzuse şi auzise în perioada reţinerii. 

După punerea în libertate, lui Ion Gavrilă i s-a permis să lucreze ca muncitor 
agricol (doar era agronom fără diplomă!) şi avea să se pensioneze ca tehnician 


agricol. Dar nu a dus lipsă de sicane până la căderea comunismului". 


13. Memoria rezistenţei armate anticomuniste din Munţii Fagaras-versantul 
Nordic 


13.1. Memoriile singulare ale unui lider din rezistenţă: Ion Gavrilă 


În perioada în care s-a aflat în munţi, Ion Gavrilă (ca şi alti oameni din grupul 
său) a consemnat diferite fapte în mai multe caiete, sub titlul Brazii, dar şi în unele 
testamente. Unele s-au pierdut, în vreme ce altele au fost capturate de Securitate, 
fiind fotocopiate sau dactilografiate^?". 

După decenii de comunism, locuitorii României au ajuns să creadă fie că 
regimul nu va cădea vreodată, că situaţia era ireversibilă, fie că dacă prăbuşirea avea 
să aibă loc era vorba de un timp îndepărtat, poate chiar de câteva generaţii. Nici Ion 
Gavrilă nu credea că va avea ocazia să vadă înlăturarea regimului împotriva căruia 
luptase cu arma în mână la începuturile sale. A declarat-o explicit: „Credeam că 
odată ziua adevărului va veni, dar nu credeam ca eu să mai trăiesc până atunci.”*** 


35! Nicolae Prelipceanu, op. cit., interviu cu Ion Gavrilá-Ogoranu, p. 11. 

355 Nicolae Plesitá, op. cit., interviu de Viorel Patrichi, p. 57. 

356 Ton Gavrilá-Ogoranu, Brazii se fráng..., vol. IL, p. 294-341; Colocviile revistei Vatra, I, in 
loc. cit., p. 5. 

377 Ton Gavrilá-Ogoranu (ed.), op. cit., vol. IV, p. 10, 112-115, 411-413 (doc. de la ACNSAS, 
fond „informativ”, dos. nr. 770, vol. 100, f. 151, 204; vol. 113, f. 212-214); Idem, O mărturie din 
Arhiva Securităţii, în Analele Sighet, vol. 8, 2000, p. 575-578. 

358 Ton Gavrilă, relatare la Colocviile revistei Vatra, |, in loc cit, p. 5. 

Totuşi, această convingere nu l-a împiedicat să-şi serie memoriile într-o primă forma 
încă înainte de 1989". 

Ion Gavrilă (care şi-a „completat” numele, acesta devenind Ion Gavrilá- 
Ogoranu) a fost neobosit după 1989, împărtăşindu-şi impresiile în locuri diverse: în 
paginile cărților sale, în articole publicate în ziare, reviste, în interviuri acordate 
posturilor de radio şi televiziune, in filme documentare, conferinţe, reactionand la 
atacurile imunde ale foştilor slujbaşi ai poliţiei politice etc." 9). Talentul sáu de 
povestitor (porecla dobândită în tinereţe — „Moşu” — nu s-a dezmintit) l-a ajutat să 
fie atractiv şi să se facă înţeles. Aceasta în ciuda faptului că, modest, se consideră 
agricultor („Eu locuiesc în Galtiu, Alba, si-s plugar”)*"!. 

Memoriile lui Ion Gavrilă au fost publicate sub titlul Brazii se fráng, dar nu 
se îndoiesc. De ce şi-a intitulat astfel lucrarea ne-a spus-o chiar el. Cu toate că la 
prima vedere pare să fie vorba de o exprimare incorectă (brazii nu se îndoaie), în 
fapt avem de-a face cu o particularitate a graiului din sudul Ardealului. Autorul a 
ținut şi in acest fel să marcheze specificul zonei în care a activat grupul sáu. 
Amintirile sale fac parte din categoria numeroaselor ,,carti-document” care au 
arătat publicului fața ascunsă până atunci a represiunii comuniste, dar şi a 
rezistenţei anticomuniste din anii '40-'60%%. 

Care au fost motivațiile care l-au determinat pe fostul lider de partizani să 
scrie? La această întrebare a răspuns însuşi Ion Gavrilă. „Mai întâi, nevoia de a 
completa istoria”, o istorie falsificată timp de mai bine de patru decenii de regimul 
comunist. În al doilea rând, „m-am apucat să scriu pentru că, din păcate, avem o 
tradiție destul de rea. Noi [românii] nu ne scriem istoria.” Fostul partizan era 
convins că „istoria trebuie scrisă”. În opinia lui Gavrilă era o problemă de dreptate 
prin memorie, prin neuitarea celor care au murit în lupta contra comunismului, şi 
astfel aflăm cel de-al treilea motiv al mărturiei lui: „| Scriu despre cei ce au luptat, 
despre cei ce au fost condamnaţi la moarte şi executaţi şi care au fost oameni cu 
totul minunati. E vorba de câteva sute de oameni pe care în Memoriile mele îi duc, 
aşa cum i-am cunoscut, pe unii până la groapă, pentru că mormânt nu au, cruce nu 
au deasupra şi singurul lucru care le-a mai rămas în lumea aceasta e memoria, 
amintirea. I-a uitat nu numai lumea, i-au uitat ai lor... sunt nepoti de-ai lor care nu-i 
cunosc”**. În al patrulea rând, lon Gavrilă a vrut să scrie „o istorie vie, nu una 
alcătuită doar din date [...] Am vrut să-i prezint pe aceşti frati ai mei, nu personaje, 
dar în măsura în care mi-a fost posibil, să reînviu gândurile [pe] care le-am avut 
atunci, sentimentele, slăbiciunile, visurile noastre la vremea aceea, tot ce tine de 
omenesc şi [...] ducându-l pe fiecare, cu specificul lui, până la ultima clipă”. 


35 Victor Ioan Pica, relatare în Ibidem, p. 7. 

3% Ton Gavrilă, În munți s-a luptat pentru fará..., p. 2, replică la articolul fostului general de 
securitate Neagu Cosma, Sub cupola Securităţii, în „Zig-Zag”, nr. 44, 1991. 

51 Mărturia lui Ion Gavrilă-Ogoranu, în Eugenia Mihalcea, op cit, p. 11. 

362 Ton Gavrilă-Ogoranu, Brazii se fráng..., vol. IV, p. 17; mărturia lui Ion Gavrilá-Ogoranu, 
iulie 2003, Sighetu Marmatiei, in $coala Memoriei 2003..., p. 85. 

oo Virgil Ardeleanu, Adevăruri inutile?, în „România liberă”, nr. 1646, 24 august 1995, p. 2. 

364 Ton Gavrilă, relatare la Colocviile revistei Vatra, I, în loc. cit., p. 5. 

Cineva i-a făcut observaţia lui Gavrilă că în memoriile sale „sunt cam multe 
personaje. Eu n-am vrut personaje, ci oameni reali, fiecare cu drepturile lui, pentru 
că fiecare şi-a înscris numele în această luptă”. Gavrilă era/este convins că prima 
condiție pentru realizarea unei istorii a rezistenței, inclusiv a propriului grup, 
era/este respectarea adevărului. Apoi, compararea mărturiilor supravietuitorilor 
rezistenței cu documentele Securităţii şi cu depozitiile celor aflaţi în structurile 
guvernamentale la vremea desfăşurării evenimentelor. Cea din urmă era posibilă, 
deoarece faptele se desfăşuraseră cu multă vreme în urmă, iar foştii partizani nu 
urmăreau răzbunare. Cel de-al cincilea şi ultimul motiv pentru care Ion Gavrilă- 
Ogoranu şi-a scris memoriile privind rezistenţa a fost cel declarat educativ: „am 
vrut să fac si o învățătură pentru cei tineri 9^, 

Nu întotdeauna straduintele lui Ion Gavrilá-Ogoranu au găsit o audienţă 
receptivá. Bunáoará, în primăvara anului 1995, Liceul „Spiru Haret” din Bucureşti 
a organizat un colocviu pe tema rezistenţei armate anticomuniste, invitatul 
principal fiind fostul lider al grupului din Făgăraş. Însă conferința sa a fost, cum 
nota un participant, „întreruptă de ieşirile şi intrările elevilor în clasă [...] 
Atmosfera a fost jenantă si lipsită de respect." 9? 


13.2. Memoriile lui loan Victor Pica 


După eliberarea din închisoare, in 1964, într-o atmosferă politieneascá, când 
orice mişcare îi era supravegheată, loan Victor Pica avea nevoie de „o poziţie de 
echilibru”, motiv pentru care s-a refugiat în scris, aşternându-şi pe hârtie amintirile, 
atât cele din perioada rezistenței şi detenţiei, cât şi cele de după eliberarea din 
închisoare. Trebuia să facă mereu fata perchezitiilor şi anchetelor Securităţii, care 
aveau loc periodic, o dată la câteva luni. I s-au confiscat manuscrise, era mereu 
tracasat*“”. O anchetă de durată a avut loc in 1970, când timp de două luni, s-au făcut 
perchezitii la domiciliu, la rudele sale, pentru ca in cele din urmă să 1 se intenteze un 
proces". Pentru a se proteja de intruziunile Securităţii, I. V. Pica îşi scria memoriile 
(mii de pagini) noaptea, într-o cameră perfect camuflată. Urmărind evitarea 
confiscării manuscriselor de către poliția politică, cum se mai întâmplase, a recurs la 
metoda îngropării în pământ, în zece pungi de nailon trase una peste alta. În acest fel 
şi-a ținut scrierile timp de 20 de ani, iar din 1984 a început să le trimită în Apus, de 
regulă prin intermediul unor turiste belgiene. Scrierea, ținerea secretă sau expedierea 
manuscriselor privind experiențele din rezistența făgărăşeană sau din închisoare 
presupuneau riscuri enorme, pe care I.V. Pica şi le-a asumat 9. 


365 Ibidem, p. 6. 

366 Sorin Cománescu, Lecţie de istorie ratată la Liceul «Spiru Haret», in „România liberă”, 
nr. 1514, 20 martie 1995,p.9. 

397 Victor Ioan Pica, relatare la Colocviile revistei Vatra, |, în loc. cit., p. 6. 

365 Ibidem, p. 7. 

3 Ibidem. loan Victor Pica şi-a intitulat memoriile Trilogia morţii si a învierii, din care au 
fost publicate primele două volume: Libertatea are chipul lui Dumnezeu, prefaţă de Mihai Sin, s.l. 
[Cluj-Napoca], Edit. Arhipelag, 1993; Vegheam la Styx, Braşov, Edit. Dealul melcilor, 2000. Cel de-al 
treilea volum — Cáláuza pustiurilor — îşi aşteaptă încă editorul. 

13.3. Legenda 


Propaganda comunistă a reuşit, cel putin in parte, să creeze o imagine 
deformată a partizanilor. Bunăoară, în a doua jumătate a anilor '50 ai secolului trecut, 
în sediile Miliției din actualul judeţ Braşov erau expuse panouri cu fotografiile 
milițienilor morti în lupta contra „bandiţilor”. Ele aveau efectul scontat cel putin 
asupra copiilor aflaţi la vârsta eliberării buletinului. De fapt, expunerea pozelor cu 
„eroii” Miliției (şi Securităţii) era parte componentă a măsurilor de îndoctrinare în 
favoarea partidului-stat“””. În anii "70, subiectul rezistenței făgărăşene avea să fie 
reluat în revista „Pentru Patrie”, cu evidente scopuri propagandistice”! 

Partizanii din Munţii Făgăraş, la fel ca alții din diferite zone ale României, au 
fost multă vreme considerați de domeniul mitului. În anii târzii ai regimului 
comunist, în anumite medii populare se vorbea despre rezistența din Făgăraş ca 
despre „o legendă”. Această legendă s-a dovedit în bună parte reală după 
prăbuşirea regimului totalitar”, când puţinii supraviețuitori şi-au putut relata 
experienţele, iar timid au început să apară inclusiv materiale din, până atunci, 
inaccesibilele arhive ale Securităţii. 

După căderea regimului comunist, loan Victor Pica, unul dintre cei implicați 
în rezistența făgărăşeană, a devenit membru al Parlamentului României, pe listele 
Partidului Naţional Țărănesc Creştin şi Democrat". Era o răsturnare a situaţiei de 
până atunci. Imediat ce a ajuns în Parlament, loan Victor Pica şi-a exprimat 
nedumerirea: „eu, până acum, am fost învăţat tot cu picioare în fund, pe unde am 
trecut, prin 17 închisori şi lagăre de muncă, vreme de 14 ani şi, iată, dintr-odată mi 
se deschid uşile (parlamentului) şi mă salută tovarăşii de-acolo” (foştii membri ai 


PCR, predominanti în viata politică după prăbuşirea regimului totalitar)”. 





370 Corneliu Merlău, Tinerețe frântă — Copilărie minţită. Amintiri in dialog, in „Astra”, serie 
nouă, nr. 2-3 (239-240), 1995, p. 57. 

371 Ton Burdulea (locotenent), Acţiunea «Bordei», în „Pentru Patrie”, nr. 7/1973, p. 22-23. 
Autorul a făcut precizarea că povestirea era inspirată dintr-un caz real, însă imaginația a jucat un rol 
foarte important în relatare. Acţiunea este localizată vag în partea de nord a Munţilor Făgăraş, 
desfăşurându-se la sfârşitul lunii august - începutul lunii septembrie 1952. Sunt însă inexactitáti 
flagrante: liderul grupului de ,,banditi” era un sas, fost ofiţer în armata germană, reîntors în România 
după război, Securitatea a reuşit să infiltreze între partizani un ofiţer de-al ei, ceea ce a permis capturarea 
în scurt timp a întregului grup. „Povestirea” creionează acelaşi portret negativ al partizanului 
anticomunist caracteristic mai tuturor textelor apărute in RPR/RSR în anii ‘50-80: alcoolic (primul lucru 
pe care îl face dimineaţa este să bea o cană de rachiu), jefuitor (atacă mereu magazine sátesti), criminal 
(ucide țărani fără niciun motiv, doar din pură plăcere), se dă pe mâna primului venit (îi încredințează 
chiar responsabilitatea armamentului şi munițiilor) etc. De fapt, autorul nu s-a gândit niciun moment la 
ceea ce se cunoştea în interiorul serviciilor represive: că partizanii de pe versantul nordic al Munţilor 
Făgăraş au rezistat ani indelungati, iar acest lucru a fost posibil tocmai datorită disciplinei de care au dat 
dovadă, bunelor relaţii cu populaţia locală şi faptului că au fost în general prevăzători în stabilirea de 
contacte cu persoane pe care nu le cunoşteau (vezi infra). 

3” Al. Cistelecan, intervenţie la Colocviile revistei Vatra, I, în loc. cit., p. 5. 

373 Ton Gavrilá-Ogoranu si Victor Ioan Pica, relatări in Ibidem, p. 6. 

374 Victor Ioan Pica, relatare în Ibidem. 

Foştii partizanii au declarat cá nu s-au considerat modele. Ion Gavrilă a 
explicat de ce: „Eu cred că noi nu putem fi modele pentru prezent şi pentru viitor. 
Atunci când am făcut ce-am făcut noi, erau alte condiţii istorice, sociale, politice, 
deci ne-am structurat viata şi ne-am format-o în funcție de condițiile de atunci. Cei 
de astăzi şi, în perspectivă, de mâine, vor trebui să-şi găsească modele în ei înşişi. 
Dacă m-ar întreba cineva, ce-aş vrea să fiu pentru alții, m-aş rezuma să spun cá aş 
vrea să fiu un îndemn: la sinceritate, la curaj, la claritate de a judeca lucrurile în 
viata, având dreptul şi la greşeală, dar totul să fie făcut cu sinceritate şi îndrăzneală. 
Deci noi nu putem fi modele, ci numai îndemnuri. Noile modele vor trebui create 
de către cei care actioneaza.”*” 

Supraviețuitorii rezistenţei de pe versantul nordic al Munţilor Făgăraşului au 
avut inițiativa ridicării unui monument pentru cei căzuţi în luptă, executaţi, morti în 
aresturile Securităţii, în penitenciare sau decedați după eliberare. S-a realizat o 
cruce din marmură de Ruschita — pe care au fost inscripționate peste 500 de nume —, 
cruce instalată lângă Mănăstirea Brâncoveanu-Sâmbăta de Sus, la 17 octombrie 
1995?"5 Monumentul a fost profanat la 21 noiembrie 1995 de doi monahi ortodocşi 
de la Mănăstirea Prislop-Hunedoara (călugărul Daniil Stănescu şi călugărița 
Pavelaida Munteanu, stareța mănăstirii), care au scos cu dalta şi ciocanul numele 
fostului stareţ Arsenie Boca. Călugărul a susținut că „duhul părintelui Arsenie i-a 
spus [în vis] să vină la Sâmbăta să şteargă numele său de pe cruce”. Poliția a fost 
sesizată, iar călugării de la Mănăstirea Brâncoveanu au protestat în scris la 
Mitropolia Ardealului față de actul de barbarie întreprins chiar pe teritoriul 
comunității lor”. 

Deşi a acceptat că rezistenţa armată anticomunistă nu a influenţat cursul 
istoriei, lon Gavrilă-Ogoranu a continuat să-şi spună povestea în acelaşi mod sfătos 
şi atractiv’. În pofida înfrângerii sale el a crezut că, totuşi, rezistenţa a avut un 
succes: „un strop de demnitate pe care cu vieţile noastre l-am dăruit poporului 


român”? 


14. Concluzii 


Una dintre cele mai importante zone în care s-a manifestat rezistenţa armată 
anticomunistă a fost cea a Munţilor Făgăraş-versantul nordic. După ce în 1948- 
1949/1950 au activat în organizaţii subversive, distruse de autorităţi, mai multi 
tineri din localităţile situate în fostul județ Făgăraş au ales să se refugieze în munții 


? Ton Gavrilá-Ogoranu, relatare în Ibidem, p. 12. 

37 Ton Gavrilá-Ogoranu, Lucia Baki Nicoară, Brazii se fráng..., vol. III, p. 281-285. 

377 Ibidem. p. 286-288. 

37% Mărturia lui Ion Gavrilă-Ogoranu, iulie 2003, Sighetu Marmaţiei, în Școala Memoriei 
2003..., p. 95. 

?? Ibidem. p. 96. Ion Gavrilă-Ogoranu a murit la 1 mai 2006 si a fost înmormântat în satul 
Galtiu, judeţul Alba, unde trăise aproape jumătate de veac (vezi „Cotidianul”, 3 şi 8 mai 2006, si 
„Ziua”, 3 mai 2006). În acel moment studiul de faţă era deja încheiat. 

aflaţi in sudul zonei lor. Avantajul principal era oferit tocmai de geografie, fiind 
vorba de cel mai important masiv muntos din ţară. Membrii formaţiunii — aceasta a 
purtat diferite denumiri: „Grupul carpatin făgărăşan”, „Grupul 73 Carpatin de 
eliberare naţională” sau pur şi simplu grupul Gavrilă (Securitatea utiliza formula 
„banda Gavrilă”) — erau în cea mai mare parte membri ai Fratiilor de Cruce, 
organizaţia de tineret a Mişcării Legionare, fiind vorba de studenți, elevi de liceu, 
dar şi muncitori, ţărani şi pădurari. Liderul recunoscut avea să fie Ion Gavrilă. 

Luptătorii/partizanii propriu-zişi (cei care au purtat efectiv arme) au fost 
puţini, chiar extrem de puţini (11-14). Ei au învăţat treptat tactica războiului de 
gherilă. Deşi nu s-au implicat în acţiuni punitive contra administraţiei comuniste 
locale, partizanii făgărăşeni au ajuns cunoscuți chiar în acei ani prin atacuri 
îndrăzneţe asupra unor obiective economice sau turistice (celebra acţiune de la 
cabana Bâlea Cascadă, august 1952). Ei s-au dovedit corecti în raporturile cu 
populația civilă, fapt recunoscut până şi de Securitate în nenumăratele ei 
documente. Din cauza îndrăznelii partizanilor, inclusiv pentru că spulberau dogma 
stalinistă a controlului absolut asupra teritoriului şi populației, autoritățile au 
deplasat în zonă efective extrem de numeroase din structurile represive. Securitatea 
avea să recunoască în mod oarecum public, după mai bine de două decenii de la 
neutralizarea grupului Gavrilă, că împotriva acestuia şi a grupului Arnáutoiu (de pe 
versantul sudic al Munţilor Făgăraş) trupele operative duseseră „cele mai complexe 
şi de durată actiuni ??, Numeroase batalioane de securitate au trecut prin Făgăraş. 
Probabil nu am greşi dacă am spune că nu a fost unitate operațională a poliției 
politice care să nu fi luat parte la acţiunile contra grupului Gavrilă. Mai mult chiar, 
la unele acțiuni desfăşurate la nord de râul Olt au participat şi subunități ale 
Armatei RPR din raionul Cincu (unde se afla/află un renumit poligon)*!. De 
asemenea, trebuie amintite efectivele importante de miliție şi numărul foarte mare 
de informatori mobilizați pentru distrugerea grupului Gavrilă. Partizanii au rezistat 
câțiva ani, în condiții deosebit de grele. Însă fără sprijinul localnicilor ei nu ar fi 
putut să se mențină decât foarte scurt timp. Sute şi sute de oameni au fost 
maltratati, închişi şi chiar ucişi pentru sprijinul acordat rezistenței. 

Ion Gavrilă a identificat mai multi factori care au permis partizanilor 
făgărăşeni să reziste o perioadă îndelungată de timp, în pofida faptului că împotriva 
lor au fost antrenate forte impresionate de Securitate, Miliție, informatori etc.: 
1. grupul era compus din tineri care se cunoşteau din copilărie, împărtăşeau 
aceleaşi idealuri, infiltrarea Securităţii între ei fiind exclusă; 2. geografia a jucat un 
rol important, Munţii Făgăraş (pe care îi cunoşteau bine) oferindu-le o zonă extinsă 
unde puteau acţiona; 3. au fost sprijiniți de oameni devotați; 4. şi-au extins foarte 
mult aria de acţiune, nu doar în întreg masivul Făgăraş, dar şi în Munţii Perşani, în 
pădurile din dreapta Oltului, spre Racoş, Sighişoara, Mediaş, Copşa, Sibiu, cu 
scopul de a fragmenta forțele Securităţii trimise împotriva lor; 5. s-au împărţit în 





380 În slujba patriei socialiste..., p. 48. 
381 Ibidem, p. 53. 

grupuri mici si mobile; 6. au renuntat la a avea un centru permanent de rezistentá, 
preferând să fie în continuă mişcare, pentru a deruta forțele represive; 7. şi-au 


organizat un sistem eficient de informare în satele de la poalele munţilor, cu 


oameni nu doar loiali, ci şi pricepuţi în ceea ce aveau de făcut”. 


Grupul de rezistență făgărăşean a fost în cele din urmă infiltrat de către 
Securitate, aşa cum s-a întâmplat în mai toate cazurile cunoscute la nivelul întregii 
Românii. În 1955-1956, membrii înarmaţi ai grupului au fost atraşi într-o capcană 
şi capturați. Au fost judecaţi, condamnaţi la moarte şi executaţi la Jilava, în acelaşi 
loc unde atâţia membri ai rezistenţei anticomuniste din diverse locuri ale ţării şi-au 
găsit sfârşitul. Membrii reţelelor de sprijin au fost şi ei arestaţi, judecaţi şi 
condamnaţi la ani grei de închisoare. Singurul care a scăpat a fost Ion Gavrilă, 
acesta reuşind să se ascundă mai bine de două decenii. A fost capturat abia în 1976 
şi eliberat după şase luni de anchetă, deoarece faptele se prescriseseră. În acel 
moment acțiunea anticomunistă a grupului pe care îl condusese era deja o legendă 
în regiune. 


ABSTRACT 


One of the most important areas where anticommunist armed resistance acted was that of the 
Făgăraş Mountains — north side. After they acted, in 1948-1949/1950, in different subversive 
organizations, destroyed by the authorities, several young people from the towns and villages of the 
former Făgăraş county chose to flee in the mountains lying in the south of their region. The main 
advantage was offered by the geographical circumstances, here lying the most important massif in the 
country. The members of the group — which had different names: “Grupul carpatin făgărăşan” 
(Făgăraş Carpathians Group), “Grupul 73 Carpatin de eliberare națională” (73 Carpathians Group for 
National Freedom), or simply Gavrilă Group (the Securitate used the name of “Gavrilă band) — were 
in their majority members of the Cross Brotherhoods, the youth organization of the Legionary 
Movement; they were university or high school students, but also blue-collar workers, farmers and 
foresters. The acknowledged leader was Ion Gavrilă. 

The fighters/partisans who actually wore the arms were few, even very few (11-14). They 
gradually learnt the tactics of the guerrilla war. Although they did not start punitive actions against 
local communist administration, the Făgăraş partisans became famous at the time by their bold attacks 
against economic or touristic units (the famous operation at the Bálea Cascadá chalet, August 1952). 
They proved to be fair in their relationship to the civilians, a fact that even Securitate admitted in its 
numerous files. Given the partisans’ boldness and the fact they were shattering the Stalinist dogma of 
the absolute control upon the territory and population, the authorities brought there extremely 
numerous troops from the repressive structures. Securitate would admit somehow publicly, more than 
two decades after the neutralization of Gavrilá group, that this group and the Arnáutoiu group (on the 
south side of the Fágáras Mountains) were the ones against which the operative troops had carried on 
the “most complex and long-lasting actions". Numerous Securitate battalions crossed the Făgăraş 
Mountains. We would probably not be wrong to say that there was no operational unit of the political 
police that should not have participated in the actions against Gavrilá group. More, in some of the 
actions that took place north the Olt river, subunits of the Romanian Popular Republic Army from the 
region of Cincu (where there was a famous rifle range) participated as well. We should also remind of 





382 Ton Gavrilă-Ogoranu, Rezistența armată anticomunistă din munții României, în Analele 
Sighet, vol. 1, 1995, p. 102-103. Vezi şi Idem, A avea capul pe umeri..., p. 11. 

the important Militia troops and the very big number of informers mobilized for the annihilation of 
Gavrilă group. The partisans succeeded in holding out for a few years, under very difficult 
circumstances. Without the locals’ help they could not survive but for a very short while. Hundreds 
and hundreds of people were maltreated, imprisoned and even killed because of the support they had 
offered to the resistance movement. 

The Securitate eventually infiltrated into the Făgăraş resistance group, as it happened in almost 
all cases we know in Romania. In 1955-1956, the armed members of the group were trapped and 
captured. They were tried, sentenced to death and executed at Jilava, where so many anticommunist 
resistance members from different places of the country died. The members of the supporting 
networks were also arrested, tried and sentenced to many years in prison. The only one who escaped 
was Ion Gavrilá, who managed to hide for more than two decades. He was captured in 1976 and 
released after six months of investigations, as the facts had been prescribed. At that time, the 
anticommunist action of the group he had led was a legend in the region. 


